
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 274 


5 Μαρτίου 2003 


ΑΠΟΦΑΣΕΙ Σ 

Έγκριση Κανονισμού Προμηθειών του Ινστιτούτου Γεω¬ 
λογικών και Μεταλλευτικών Ερευνών (Ι.Γ.Μ.Ε.). 

ΟΙ ΥΦΥΠΟΥΡΓΟΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβε¬ 
ρνητικά Όργανα». 

2. Τις διατάξεις του Ν. 272/1976 «Περί Ιδρύσεως του 
ΙΝΣΤΙΤΟΥΤΟΥ ΓΕΩΛΟΓΙΚΩΝ ΚΑΙ ΜΕΤΑΛΛΕΥΤΙΚΩΝ 
ΕΡΕΥΝΩΝ (ΙΓΜΕ). 

3. Τις διατάξεις του Ν. 2286/95 «Περί προμηθειών του 
Δημόσιου Τομέα και ρυθμίσεις συναφών θεμάτων», όπως 
ισχύουν και ειδικότερα του άρθρου 5 παρ. 3 αυτού. 

4. Τις διατάξεις του Π.Δ. 370/95 «Προσαρμογή της Ελ¬ 
ληνικής νομοθεσίας περί προμηθειώντου Δημοσίου προς 
το Κοινοτικό δίκαιο», όπως ισχύουν. 

5. Τις διατάξεις του Π.Δ. 394/96 (ΦΕΚ 266/Α/96) «Κανο¬ 
νισμός Προμηθειώντου Δημοσίου», όπως ισχύουν. 

6. Τις διατάξεις του Π.Δ. 27/96 (ΦΕΚ 19/Α/96) «Συγχώ¬ 
νευση των Υπουργείων Τουρισμού, Βιομηχανίας - Ενέργει¬ 
ας -Τεχνολογίας και Εμπορίου στο Υπουργείο Ανάπτυξης». 

7. Τις διατάξειςτου Π.Δ. 195/95 (ΦΕΚ 102/Α/95) «Οργα¬ 
νισμός της Γενικής Διεύθυνσης Κρατικών Προμηθειών 
στο Υπουργείο Ανάπτυξης». 

8. Την απόφαση Π1/710/95 (ΦΕΚ 276/Β/11.4.95) «Οδη¬ 
γίες για την σύνταξη κανονισμών προμηθειών φορέων». 

9. Την 485/31.10.2001 (ΦΕΚ 1484/Β/31.10.2001) κοινή 
απόφαση του Πρωθυπουργού και του Υπουργού Ανάπτυ¬ 
ξης «περί ανάθεσης αρμοδιοτήτων στους Υφυπουργούς 
Ανάπτυξης Αλέξανδρο Καλαφάτη, Χρήστο Θεοδώρου και 
Δημήτριο Γεωργακόπουλο». 

Εγκρίνουμε το κείμενο του κατωτέρω «Κανονισμού 
Προμηθειών του Ινστιτούτου Γεωλογικών και Μεταλλευ¬ 
τικών Ερευνών» που καταρτίσθηκε από το Διοικητικό Συμ¬ 
βούλιο του ΙΓΜΕ κατά την αριθ. 17/25.9.96 συνεδρίασή 
του και όπως τροποποιήθηκε στις αριθ. 11/26.6.97, 17/ 
1.12.99 και 14/5.7.01 συνεδριάσεις του. 

Άρθρο 1 

Αντικείμενο Κανονισμού 

Ο Κανονισμός αυτός καθορίζει τον τρόπο με τον οποίο 
εγκρίνονται και πραγματοποιούνται οι εξ επαχθούς αιτίας 


συναπτόμενες συμβάσεις οι οποίες αντικείμενο έχουντην 
αγορά, τη μίσθωση και την χρηματοδοτική μίσθωση αγα¬ 
θών, με ή χωρίς δικαίωμα εξαγοράς, καθώς και οι συμβά¬ 
σεις ανάθεσης εκτελέσεως εργασιών εγκατάστασης, συ¬ 
ντήρησης, μεταφοράς ή και άλλων εργασιών που σχετί¬ 
ζονται με την προμήθεια των ανωτέρω αγαθών, εφόσον η 
αξία των εργασιών υπολείπεται της αξίας των αγαθών. 

ΚΕΦΑΛΑΙΟ Α' 

Άρθρο 2 

Προγραμματισμός Προμηθειών 

1. ΟικάθεφύσεωςπρομήθειεςτωνΥπηρεσιώντου ΙΓΜΕ, 
δηλαδή των Τομέων, Διευθύνσεων, Περιφερειακών Μο¬ 
νάδων, Υπηρεσιών, Εργοταξίων, ανεξαρτήτων τμημάτων 
και γραφείων προγραμματίζονται σε ετήσια βάση. 

2. Οι ετήσιες προτάσεις προμηθειών των ως άνω Υπη¬ 
ρεσιών υποβάλλονται στην αρμόδια Υπηρεσία του ΙΓΜΕ. 
Ο τρόπος, η διαδικασία, ο χρόνος και τα λοιπά στοιχεία, 
υποβολής των προτάσεων καθορίζονται με απόφαση που 
εκδίδεται από τον Γενικό Διευθυντή του ΙΓΜΕ. 

3. Οι προτάσεις προμηθειών μετά την επεξεργασία και 
κωδικοποίησή τους κατά είδος από την αρμόδια υπηρεσία 
του ΙΓΜΕ, σύμφωνα με το Αρχείο Ειδών Ενιαίου Προγράμ¬ 
ματος Προμηθειών του Υπουργείου Ανάπτυξης, ελέγχο¬ 
νται ως προς την σκοπιμότητα αγοράς τους από την Τε¬ 
χνική Επιτροπή του ΙΓΜΕ, η οποία συντάσσει πρακτικό το 
οποίο υποβάλλει στο Διοικητικό Συμβούλιο προς έγκριση. 

4. Μετά την έγκριση του ετήσιου προγράμματος από το 
Διοικητικό Συμβούλιο, το ΙΓΜΕ το υποβάλλει αν απαιτείται 
στο αρμόδιο Υπουργείο προς έγκριση και ένταξη στο Ενιαίο 
Πρόγραμμα Προμηθειών σύμφωνα με την εκάστοτε ισχύ- 
ουσα νομοθεσία «Περί προμηθειών του Δημοσίου Τομέα». 

5. Εξαιρούνται από το Ν. 2286/95 και επομένως από την 
έγκριση του αρμόδιου Υπουργείου οι παρακάτω προμή¬ 
θειες: 

5.1. Σύμφωνα με το άρθρο 1 παρ. 5 (στ) του Ν. 2286/95: 
Εργαστηριακός εξοπλισμός, επιστημονικά είδη, υλικά και 
συγγράμματα που προορίζονται για εκπαιδευτικούς σκο¬ 
πούς ή για επιστημονικά πειράματα και έρευνες. 

5.2. Σύμφωνα με την απόφαση Π1/1882/25.8.95 των 
Αναπλ. Υπουργού ΒΕΤ και Υφυπ. Εμπορίου: 

α) Αναλώσιμα υλικά παντός είδους 

β) Μισθώσεις εξοπλισμού 

γ) Υλικά βραχυχρόνιων προγραμμάτων διάρκειας ενός 
έτους που χρηματοδοτούνται από τα Κοινοτικά Ταμεία. 

Άρθρο 3 

Κλιμάκια Προμηθειών 

1. Όλες οι προμήθειες όπως αυτές αναφέρονται στο 
άρθρο 1 του παρόντος διακρίνονται σε κλιμάκια ως κατω¬ 
τέρω: 

1.1. Κλιμάκιο Α: Προμήθειες αξίας μεγαλύτερης των 
58.694,05 ΕΥΡΩ. 

1.2. Κλιμάκιο Β: Προμήθειες αξίας από 11.738,81 ΕΥΡΩ 
μέχρι 58.694,05 ΕΥΡΩ. 

1.3. Κλιμάκιο Γ: Προμήθειες αξίας από 2.934,70 ΕΥΡΩ 
μέχρι 11.738,81 ΕΥΡΩ. 

1.4. Κλιμάκιο Δ: Προμήθειες αξίας μέχρι του ποσού των 
2.934,70 ΕΥΡΩ. 

2. Οι προμήθειες εντάσσονται στα ανωτέρω κλιμάκια με 
βάση τα κατωτέρω κριτήρια: 

2.1. Για την έγκριση πραγματοποίησης, λαμβάνεται 
υπόψη η προϋπολογιζόμενη δαπάνη κατά είδος της συ¬ 
γκεκριμένης προμήθειας. 

2.2. Για την κατακύρωση, λαμβάνεται υπόψη η τιμή που 
επιτεύχθηκε μετά την ολοκλήρωση της διαδικασίας 
πραγματοποίησης της προμήθειας. 

2.3. Στα ποσά των ανωτέρω κλιμακίων συμπεριλαμβά- 
νεται και ο Φ.Π.Α. 

Άρθρο 4 

Έγκριση πραγματοποίησης Προμηθειών 

1. Η πραγματοποίηση των ανωτέρω προμηθειών με βά¬ 
ση το κλιμάκιο στο οποίο έχουν ενταχθεί κατά την αρχική 
πρότασή από τις ενδιαφερόμενες υπηρεσίες του ΙΓΜΕ 
εγκρίνεται ως εξής: 

α) Προμήθειες του κλιμακίου Δ, Διευθύνσεων και Περι¬ 
φερειακών Μονάδων εγκρίνονται από τον αρμόδιο Διευ¬ 
θυντή της Διεύθυνσης ή τον Προϊστάμενο της Περιφερει¬ 
ακής Μονάδας. 

Προμήθειες του ίδιου κλιμακίου που προτείνονται από 
τις λοιπές Υπηρεσιακές Μονάδες εγκρίνονται κατά περί¬ 
πτωση είτε από τον Προϊστάμενο του Τομέα, είτε από το 
Γενικό Δ/ντή. 

β) Προμήθειες του κλιμακίου Γ εγκρίνονται από το Γενι¬ 
κό Διευθυντή. 

γ) Προμήθειες των κλιμακίων Β και Α εγκρίνονται του 
μεν κλιμακίου Β από τον Γ ενικό Διευθυντή, του δε κλιμα¬ 
κίου Α από το Διοικητικό Συμβούλιο του ΙΓΜΕ. 

2. Προϋπόθεση για τις ανωτέρω εγκρίσεις είναι η βεβαί¬ 
ωση από τις αρμόδιες Οικονομικές Υπηρεσίες του ΙΓΜΕ 
για την ύπαρξη της σχετικής πίστωσης, εκτός από την πε¬ 
ρίπτωση που υπάρχει ένταλμα προκαταβολής. 

3. Η έγκριση της κατακύρωσης ή ανάθεσης ή ρύθμισης 
διαφόρων θεμάτων προμηθειών των ανωτέρω κλιμακίων, 
που προβλέπονται από τον παρόντα κανονισμό, γίνεται με 
απόφαση των αρμοδίων για την έγκριση της πραγματο¬ 
ποίησης της προμήθειας οργάνων, εκτός αν ορίζεται δια¬ 
φορετικά από άλλες διατάξεις του παρόντος Κανονισμού. 

Άρθρο 5 

Τρόπος και διαδικασία εκτέλεσης προμηθειών 
I. Τρόπος πραγματοποίησης προμηθειών 

1. Η πραγματοποίηση των προμηθειών όλων των κλιμα¬ 
κίων γίνεται ως εξής: 

- Με ανοικτές ή κλειστές διαδικασίες (ανοικτός ή κλει¬ 
στός διαγωνισμός). 

- Με συνοπτικές διαδικασίες (πρόχειρος διαγωνισμός). 

- Με διαπραγμάτευση. 


α) Ανοιχτός είναι ο διαγωνισμός στον οποίο μπορεί να 
υποβάλει προσφορά κάθε ενδιαφερόμενος προμηθευ¬ 
τής, ύστερα από δημοσίευση περίληψης της διακήρυξης 
στον τύπο. 

β) Κλειστός είναι ο διαγωνισμός στον οποίο μπορούν να 
υποβάλουν προσφορά μόνο εκείνοι οι προμηθευτές που 
προσκαλούνται για το σκοπό αυτό. Κλειστός διαγωνι¬ 
σμός για είδη που δεν υπάγονται στο ΕΠΠ μπορεί να γίνει 
ύστερα από αιτιολογημένη απόφαση του αρμοδίου ορ¬ 
γάνου του ΙΓΜΕ όταν συντρέχουν ορισμένες προϋποθέ¬ 
σεις όπως: 

- Η ανάγκη διατήρησης ισορροπίας μεταξύ του αντικει¬ 
μένου του διαγωνισμού και των εξόδων της διαδικασίας. 

- Η εξειδικευμένη φύση των προϊόντων που αποτελούν 
το αντικείμενο προμήθειας. 

γ) Πρόχειρος είναι ο διαγωνισμός που γίνεται με συνο¬ 
πτική διαδικασία κατά την οποία δεν ισχύουν οι όροι του 
ανοικτού ή κλειστού διαγωνισμού. Ο πρόχειρος διαγωνι¬ 
σμός επιλέγεται για προμήθεια ειδών, των οποίων η κατ’ 
είδος ετήσια δαπάνη δεν υπερβαίνει ποσό που ορίζεται με 
απόφαση του Υπουργού Ανάπτυξης σύμφωνα με τις κεί¬ 
μενες διατάξεις και διενεργείται από τριμελή επιτροπή με 
υποβολή έγγράφων προσφορών. 

Δημοσίευση διακήρυξης στην περίπτωση αυτή δεν 
απαιτείται. 

δ) Διαπραγμάτευση είναι η διαδικασία κατά την οποία 
το ΙΓΜΕ προσφεύγει στους προμηθευτές της επιλογής 
του και διαπραγματεύεται, με έναν ή περισσότερους από 
αυτούς με ή χωρίς προηγούμενη δημοσίευση προκήρυ¬ 
ξης διαγωνισμού. 

Με διαπραγμάτευση μπορούν να πραγματοποιηθούν 
προμήθειες που αναφέρονται στο άρθρο 22. 

2. Ανάλογα με το ύψος της δαπάνης η πραγματοποίηση 
των προμηθειών μπορεί να γίνει ως εξής: 

- Με απευθείας ανάθεση για προμήθειες μέχρι 4.402,05 
ΕΥΡΩ. 

- Με πρόχειρο διαγωνισμό για προμήθειες μέχρι 
11.738,81 ΕΥΡΩ. 

- Με ανοικτό ή κλειστό διαγωνισμό ανεξαρτήτως ποσού. 

Τα παραπάνω ανώτατα όρια ποσών για απευθείας ανά¬ 
θεση και πρόχειρο διαγωνισμό αναπροσαρμόζονται σύμ¬ 
φωνα με τις εκάστοτε εκδιδόμενες αποφάσεις του 
Υπουργού Ανάπτυξης. 

3. Με διαπραγμάτευση και ανεξάρτητα από το ύψος της 
δαπάνης μπορούν να πραγματοποιηθούν προμήθειες 
στις περιπτώσεις που αναφέρονται στο άρθρο 22. 

II. Διαδικασία εκτέλεσης προμηθειών 
Α. Προμήθειες κλιμακίου Δ 

1. Πρόταση - Διαδικασία - Παραλαβή Προμηθειών στην 
έδρα του ΙΓΜΕ ή του Παραρτήματος 

α) Οι προτάσεις προμηθειών του κλιμακίου Δ διατυπώ¬ 
νονται σε ειδικό έντυπο, ονομαζόμενο Δελτίο Παραγγε¬ 
λίας, από υπάλληλο της ενδιαφερόμενης Διευθύνσεως ή 
Περιφερειακής Μονάδας ή ανεξαρτήτων υπηρεσιών ή 
υπηρεσιακών μονάδων του ΙΓΜΕ και εγκρίνονται από το 
αρμόδιο όργανο του ΙΓΜΕ που ορίζεται στο άρθρο 4 του 
παρόντος. 

β) Οι προμήθειες του κλιμακίου Δ, πραγματοποιούνται 
σύμφωνα με τα οριζόμενα στην παράγρ. I, 2, του παρό¬ 
ντος άρθρου, με ευθύνη της ενδιαφερόμενης Υπηρεσια¬ 
κής Μονάδας του ΙΓΜΕ. 

γ) Η παραλαβή των ειδών ή εργασιών γίνεται από δύο 
υπαλλήλους που ορίζονται επί του Δελτίου Παραγγελίας 
από το όργανο που εγκρίνει την προμήθεια. 

δ) Δεν απαιτείται σύνταξη Δελτίου Παραγγελίας για 
προμήθειες των οποίων η αξία κατά είδος δεν υπερβαίνει 
σε ποσοστό το 5 ο/ο του εκάστοτε ανωτάτου ορίου για την 
απ’ ευθείας ανάθεση. Η έγκριση και παραλαβή των ειδών 
ή εργασιών στην περίπτωση αυτή βεβαιώνεται επί του πα¬ 
ραστατικού (τιμολόγιο, δελτίο παροχής υπηρεσιών 
κλπ),από το όργανο του ΙΓΜΕ που εγκρίνει την πραγμα¬ 
τοποίηση της προμήθειας. 

2. Πρόταση - Διαδικασία - Παραλαβή Προμηθειών που 
πραγματοποιούνται επί τόπου των έργων. 

α) Προτάσεις προμηθειών που πραγματοποιούνται από 
την επιτόπια αγορά από διαχειριστές προκαταβολής για 
την κάλυψη αναγκών των εκτελουμένων έργων και ερευ¬ 
νητικών εργασιών διατυπώνονται επί ειδικού εντύπου, 
ονομαζόμενο Δελτίο Επιτόπιων προμηθειών, από τον 
Προϊστάμενο του έργου ή εργοταξίου και εγκρίνονται 
από το αρμόδιο όργανο του ΙΓΜΕ που εγκρίνει προμήθει¬ 
ες του κλιμακίου Δ όπως το άρθρο 4 του παρόντος ορίζει. 

β) Οι επιτόπιες προμήθειες εκτελούνται με ευθύνη και 
μέριμνα του Προϊσταμένου του έργου ή εργοταξίου η δε 
παραλαβή των ειδών ή εργασιών βεβαιώνεται από δύο 
υπαλλήλους του εργοταξίου ή εν ελλείψει αυτών από τον 
Προϊστάμενο του έργου ή εργοταξίου για τις ανάγκες του 
οποίου πραγματοποιείται η προμήθεια ή η εργασία. 

γ) Δεν απαιτείται σύνταξη Δελτίου Επιτόπιων Προμη¬ 
θειών για προμήθειες ή εργασίες των οποίων η αξία κατά 
είδος δεν υπερβαίνει σε ποσοστό το 5 % του εκάστοτε 
ανωτάτου ορίου για την απ’ ευθείας ανάθεση. 

Η παραλαβή των ειδών ή εργασιών βεβαιώνεται επί του 
παραστατικού (τιμολόγιο, δελτίο παροχής υπηρεσιών 
κλπ.) από τον Προϊστάμενο του έργου ή εργοταξίου. 

3. Ως επιτόπια αγορά θεωρείται η πραγματοποιούμενη 
εντός των διοικητικών ορίων του νομού στον οποίο εκτε- 
λείταιτο έργο ή είναι εγκατεστημένο το εργοταξιακό γρα¬ 
φείο, ή των ομόρων προς αυτόν νομών. 

Σε περίπτωση που δεν υπάρχει δυνατότητα πραγματο¬ 
ποίησης της προμήθειας ή της εργασίας από την επιτόπια 
αγορά όπως αυτή ορίζεται ανωτέρω, η προμήθεια θα πραγ¬ 
ματοποιείται σύμφωνα μετά οριζόμενα στηνπαράγραφο 1. 

Β. Προμήθειες κλιμακίου Γ 
Πρόταση - Διαδικασία - Παραλαβή Προμηθειών 

α) Προτάσεις προμηθειών του κλιμακίου Γ, διατυπώνο¬ 
νται στο «Δελτίο Παραγγελίας» από τους οικείους Προϊ¬ 
σταμένους των Διευθύνσεων ή Περιφερειακών Μονάδων 
ή ανεξαρτήτων υπηρεσιών ή υπηρεσιακών μονάδων του 
ΙΓΜΕ. 

β) Οι προμήθειες του κλιμακίου Γ εγκρίνονται από το 
αρμόδιο όργανο του ΙΓΜΕ που ορίζεται στο άρθρο 4 και 
πραγματοποιούνται σύμφωνα με τα οριζόμενα στην πα- 
ραγρ. I, 2, του παρόντος άρθρου. 

γ) Σε περίπτωση πρόχειρου διαγωνισμού αυτός πραγ¬ 
ματοποιείται με λήψη τριών (3) τουλάχιστον προσφορών, 
με βάση τύπο προσφοράς που θα περιέχει τεχνική περι¬ 
γραφή των προς προμήθεια ειδών ή των εργασιών που 
πρόκειται να εκτελεσθούν, τις προβλεπόμενες κρατήσεις 
επί της αξίας αυτών, το χρόνο, τρόπο και τόπο παράδο¬ 
σης, καθώς και άλλα τυχόν απαραίτητα στοιχεία. 

Η λήψη των προσφορών αυτών γίνεται δια χειρός ή τα¬ 
χυδρομικούς. 


δ) Η σύγκριση των προσφορών διενεργείται ως εξής: 

Για τις προμήθειες που πραγματοποιούνται από τις Κε¬ 
ντρικές Υπηρεσίες από τρεις υπαλλήλους, που ορίζονται 
επί του Δελτίου Παραγγελίας, έκτων οποίων ο ένας του 
τμήματος προμηθειών. 

Για τις προμήθειες που πραγματοποιούνται από τις Πε¬ 
ριφερειακές Μονάδες, από τρεις υπαλλήλους της Περι¬ 
φερειακές Μονάδες που ορίζονται επί του δελτίου πα¬ 
ραγγελίας από τον Προϊστάμενο της Περιφερειακής Μο¬ 
νάδας. 

- Για τις προμήθειες επί τόπου των έργων, από τρεις 
υπαλλήλους του έργου, οι οποίοι ορίζονται επί του ειδι¬ 
κού εντύπου παραγγελίας από τον Προϊστάμενο της εν- 
διαφερόμενης Υπηρεσίας. 

ε) Τα αποτελέσματα του ανωτέρω πρόχειρου διαγωνι¬ 
σμού διατυπώνονται είτε στο δελτίο παραγγελίας είτε σε 
ιδιαίτερο πρακτικό το οποίο επισυνάπτεται στο δελτίο πα¬ 
ραγγελίας και εγκρίνονται από το Γενικό Διευθυντή ο 
οποίος και ορίζει επί του δελτίου παραγγελίας την επι¬ 
τροπή παραλαβής, αποτελούμενη από τρεις υπαλλήλους 
των Κεντρικών Υπηρεσιών ή του Παραρτήματος ή από 
δύο υπαλλήλουςτου έργου αν η προμήθεια γίνεται επί τό¬ 
που του έργου. 

Μετά την κατακύρωση, το δελτίο παραγγελίας με όλα 
τα δικαιολογητικάτου πρόχειρου διαγωνισμού που το συ¬ 
νοδεύουν διαβιβάζεται στο Τμήμα Προμηθειών των Κε¬ 
ντρικών Υπηρεσιών ή στο γραφείο Προμηθειών της Περι¬ 
φερειακής Μονάδας για εκτέλεση της προμήθειας. 

στ) Σε περίπτωση κλειστού ή ανοιχτού διαγωνισμού οι 
προμήθειες πραγματοποιούνται σύμφωνα μετά οριζόμε¬ 
να κατωτέρω στα άρθρα 6 έως και 37. 

Γ. Προμήθειες κλιμακίων Α και Β 

Προμήθειες των κλιμακίων Α και Β πραγματοποιούνται 
σύμφωνα με τα οριζόμενα στο άρθρο 5, I, παράγρ. 2 και 
σε περίπτωση κλειστού ή ανοιχτού διαγωνισμού σύμφω¬ 
να μετά οριζόμενα κατωτέρω, στα άρθρα 6 έως 37. 

Η διενέργεια κλειστού ή ανοικτού διαγωνισμού καθώς 
και το κριτήριο κατακύρωσης, τα οποία είναι χαμηλότερη 
τιμή ή συμφερότερη προσφορά, αποφασίζονται από το αρ¬ 
μόδιο όργανο του ΙΓΜΕ που εγκρίνει την προμήθεια εκτός 
από τις προμήθειες εκείνες που εντάσσονται στο Ε. Π. Π. 

Άρθρο 6 

Διακήρυξη - Δημοσίευση 

1. Σε κάθε περίπτωση κλειστού ή ανοιχτού διαγωνισμού 
καταρτίζεται από την Υπηρεσία Προμηθειών του Ι.Γ.Μ.Ε. 
διακήρυξη. 

2. Στις περιπτώσεις ανοικτού διαγωνισμού, η διακήρυξη 
περιλαμβάνει τουλάχιστον τα ακόλουθα στοιχεία: 

α. Το είδος του διαγωνισμού. 

β. Το είδος, την ποσότητα και τις τεχνικές προδιαγρα¬ 
φές των προς προμήθεια υλικών, καθώς και τη δυνατότη¬ 
τα στους προμηθευτές να υποβάλλουν προσφορά για μέ¬ 
ρος ή για το σύνολο της ζητουμένης ποσότητας. 

γ. Τον χρόνο, τον τόπο και τον τρόπο παράδοσης των 
υλικών ως και το χρόνο παραλαβής τους. 

δ. Την ημερομηνία αποστολής περίληψης της διακήρυ¬ 
ξης στην Υπηρεσία Επισήμων Εκδόσεωντων Ευρωπαϊκών 
Κοινοτήτων για δημοσίευση όπου τούτο απαιτείται. 

ε. Το όνομα, τη διεύθυνση, τον αρμόδιο υπάλληλο, τον 
αριθμό τηλεφώνου και ΡΑΧ, την τηλεγραφική διεύθυνση 
και τον αριθμό τηλετύπου της Υπηρεσίας Προμηθειών. 

στ. Την προθεσμία μέσα στην οποία οι ενδιαφερόμενοι 
μπορούν να ζητήσουν από το ΙΓΜΕ τα σχετικά έγγραφα 
του διαγωνισμού και το ποσό της δαπάνης που τυχόν 
απαιτείται για τη χορήγηση των εγγράφων αυτών. 

ζ. Τα αρμόδια όργανα για την αποσφράγιση των προ¬ 
σφορών, την ημερομηνία, την ώρα και τον τόπο απο¬ 
σφράγισης, καθώς και τα πρόσωπα που δικαιούνται να 
παρίστανται. 

η. Το νόμισμα της προσφερόμενης τιμής, 
θ. Τοντύπο, τα ποσοστά, το νόμισμα καθώς και τον χρό¬ 
νο υποβολής των εγγυήσεων, καθώς και άλλες εξασφαλί¬ 
σεις, εάν τυχόν απαιτούνται. 

ι. Ενδεχομένως απαγόρευση των εναλλακτικών προ¬ 
σφορών. 

ια. Την υποχρέωση παροχής εγγυήσεων από τον προ¬ 
μηθευτή όπως απαιτείται για επάρκεια ανταλλακτικών και 
παροχή υπηρεσιών συντηρήσεως. 

ιβ. Την υποχρέωση γνωστοποίησης της πηγής χρηματο¬ 
δότησης, του τρόπου και των όρων πληρωμής και των τυ¬ 
χόν υπέρ του Δημοσίου ή τρίτων κρατήσεων ή απαλλαγών. 

ιγ. Τα απαιτούμενα δικαιολογητικά συμμετοχής στο δια¬ 
γωνισμό. 

ιδ. Τα στοιχεία και δικαιολογητικά που είναι αναγκαία 
για την εκτίμηση του κατώτατου ορίου οικονομικών και τε¬ 
χνικών προϋποθέσεων τα οποία η Υπηρεσία απαιτεί από 
τους προμηθευτές. 

ιε. Τα κριτήρια για την αξιολόγηση των προσφορών και 
την κατακύρωση της προμήθειας. 

Στην περίπτωση που κριτήριο είναι η συμφερότερη 
προσφορά καθορίζονται και τα στοιχεία με βάση τα οποία 
γίνεται η αξιολόγηση της προσφοράς. 

ιστ. Την προθεσμία για την παραλαβή των προσφορών 
από το IΓΜ Ε την Δ/νση στην οποία πρέπει να αποσταλούν, 
ιζ. Τη διάρκεια ισχύος των προσφορών, 
ιη. Τις προϋποθέσεις αναπροσαρμογής του τιμήματος 
εφόσον κρίνεται ότι απαιτείται τέτοιος όρος. 

ιθ. Τους αναγκαίους όρους, απόκλιση από τους οποί¬ 
ους συνεπάγεται απόρριψη της προσφοράς. 

3. Στις περιπτώσεις κλειστού διαγωνισμού, η διακήρυξη 
περιλαμβάνει τουλάχιστον τα ακόλουθα: 

α. Τα στοιχεία της παραπάνω παραγράφου 2 του άρ¬ 
θρου τούτου, εκτός των στοιχείων των εδαφίων στ', ιστ' 
και ιζ'. 

β. Τοντύπο και το περιεχόμενο των αιτήσεων συμμετο¬ 
χής, την προθεσμία υποβολής τους στην αρμόδια υπηρε¬ 
σία τη διεύθυνση στην οποία πρέπει να αποσταλούν. 

γ. Τα όρια μεταξύ των οποίων θα κυμανθεί ο αριθμός 
των υποψηφίων που πρόκειται να προσκληθούν να υπο¬ 
βάλλουν προσφορά (εφόσον είναι απαραίτητο). 

δ. Την ημερομηνία μέχρι την οποία θα αποσταλούν από 
το ΙΓΜΕ οι προσκλήσεις για την υποβολή προσφορών. 

4. Η πρόσκληση για την υποβολή προσφορών στον κλει¬ 
στό διαγωνισμό περιλαμβάνει τουλάχιστον τα ακόλουθα: 

α. Την προθεσμία για την υποβολή των προσφορών, την 
διεύθυνση στην οποία πρέπει να αποσταλούν. 

β. Τα αρμόδια όργανα για την αποσφράγιση των προ¬ 
σφορών, τα πρόσωπα που μπορούν να παρίστανται κα¬ 
θώς και την ημερομηνία, ώρα και τόπο αποσφράγισης, 
γ. Την διάρκεια ισχύος των προσφορών. 

Με την πρόσκληση αποστέλλεται σ’ αυτούς που επιλέ- 
χτηκανγια υποβολή προσφορών καιη σχετική διακήρυξη, 
μαζί με άλατα συμπληρωματικά της διακήρυξης έγγραφα 
και στοιχεία. 


5. Στις περιπτώσεις πρόχειρου διαγωνισμού δεν απαι¬ 
τείται διακήρυξη. 

6. Όλα τα έγγραφα που απαιτούνται για τη διενέργεια 
των διαγωνισμών και τη συμμετοχή σ’ αυτούς συντάσσο- 
νται στην Ελληνική γλώσσα. 

7. Η διακήρυξη εγκρίνεται και υπογράφεται από το Γε¬ 
νικό Διευθυντή του ΙΓΜΕ. 

8. Κανόνες δημοσιότητας. 

Το ΙΓΜΕ μετά την έγκριση του ενιαίου Προγράμματος 
Κρατικών Προμηθειών, γνωστοποιεί το ταχύτερο δυνα¬ 
τόν με σχετική ανακοίνωση στην επίσημη εφημερίδα των 
Ευρωπαϊκών Κοινοτήτων και στην Τράπεζα δεδομένων 
ΤΕΩ όλες τις προμήθειες κατά κατηγορίες προϊόντων που 
προτίθεται να διενεργήσει κατά την διάρκεια των επομέ¬ 
νων δώδεκα μηνών και των οποίων η συνολική προϋπολο- 
γιζόμενη αξία τους είναι ίση ή μεγαλύτερη από την αντί¬ 
στοιχη αξία σε 750.000 ΕΥΡΩ. 

Όταν διενεργείται κλειστός ή ανοικτός διαγωνισμός το 
ΙΓΜΕ προβαίνει σε ευρεία γνωστοποίηση της σχετικής 
διακήρυξης. 

Ειδικότερα: 

α. Δημοσιεύει, με δαπάνες του, περίληψη των ουσιω¬ 
δών στοιχείων της διακήρυξης σε δύο τουλάχιστον ημε¬ 
ρήσιες εφημερίδες, οικονομικές και πολιτικές, όταν δε ο 
διαγωνισμός προκηρύσσεται από παράρτημα και σε μία 
τοπική εφημερίδα (εάν υπάρχει). Μετά τη δημοσίευση 
της διακήρυξης, η Υπηρεσία Προμηθειών μπορεί να ενη¬ 
μερώνει κάθε ενδιαφερόμενο προμηθευτή σχετικά με το 
διαγωνισμό, για το ενδεχόμενο να μην έχει λάβει γνώση 
αυτού από τις σχετικές δημοσιεύσεις. Αναρτά περίληψη 
της διακήρυξης σε εμφανές μέρος της Υπηρεσίας που 
διενεργεί το διαγωνισμό. 

β. Χορηγεί, μετά τη δημοσίευση της περίληψης το πλή¬ 
ρες κείμενο της διακήρυξης, ή ανακοίνωσης σε περίπτω¬ 
ση κλειστού διαγωνισμού, σε κάθε ενδιαφερόμενο, πλην 
εκείνωνπου έχουν αποκλεισθεί σύμφωνα με το άρθρο 37. 

γ. Φροντίζει, για την αποστολή της διακήρυξης στα Επι¬ 
μελητήρια και στον Ελληνικό Οργανισμό Μικρομεσαίων Με¬ 
ταποιητικών Επιχειρήσεων και Χειροτεχνίας (ΕΟΜΜΕΧ). 

Στην περίπτωση κλειστού διαγωνισμού αποστέλλεται η 
σχετική ανακοίνωση. 

δ. Φροντίζει για τη διάθεση της διακήρυξης ή της σχετι¬ 
κής ανακοίνωσης σε περίπτωση κλειστού διαγωνισμού, 
στους ενδιαφερομένους από την ημερομηνία δημοσίευ¬ 
σης της περίληψής της. 

ε. Αποστέλλει περίληψη της διακήρυξης στην Υπηρεσία 
Επισήμων Εκδόσεων των Ευρωπαϊκών Κοινοτήτων, εφό¬ 
σον η προϋπολογισθείσα αξία, εκτός του Φόρου Προστι- 
θεμένης Αξίας, είναι ίση ή μεγαλύτερη απάτην αξία σε ΕΥ¬ 
ΡΩ όπως καθορίζεται απάτην Κοινοτική Νομοθεσία. Η δη¬ 
μοσίευση της περίληψης της διακήρυξης στον ελληνικό 
τύπο δεν γίνεται πριν από την ημερομηνία αποστολής της 
περίληψης της διακήρυξης στην Υπηρεσία Επισήμων Εκ¬ 
δόσεων των Ευρωπαϊκών Κοινοτήτων, η οποία πρέπει να 
αναφέρει και την ημερομηνία αυτή και δεν μπορεί να πε¬ 
ριέχει πληροφορίες διάφορες από τις δημοσιευόμενες 
στην Επίσημη Εφημερίδα των Ευρωπαϊκών Κοινοτήτων. 

Όλα τα παραπάνω ισχύουν και σε κάθε περίπτωση που 
απαιτείται δημοσίευση οποιοσδήποτε συμπληρωματικής 
ανακοίνωσης σχετικά με το διαγωνισμό που έχει προκη¬ 
ρυχθεί. 

Η δαπάνη για τη δημοσίευση περίληψηςτης διακήρυξης 
ή ανακοινώσεων στον ελληνικό τύπο, βαρύνει το I ΓΜ Ε, για 

δετή δημοσίευση στην Επίσημη Εφημερίδα των Ευρωπαϊ¬ 
κών Κοινοτήτων, βαρύνει την Ευρωπαϊκή Ένωση. 

8. Το ΙΓΜΕ μετά την υπογραφή μιας σύμβασηςτης οποί¬ 
ας η αξία είναι ίση ή μεγαλύτερη από την αντίστοιχη αξία 
σε 200.000 ΕΥΡΩ αποστέλλει στην Εφημερίδα των Ευρω¬ 
παϊκών Κοινοτήτων και στην Τράπεζα δεδομένων ΤΕΩ 
εντός 48 ημερών σχετική ανακοίνωση. 

Είναι δυνατόν όμως να μη δημοσιευθούν ορισμένες 
πληροφορίες σχετικά με τη σύμβαση, όταν η ανακοίνω¬ 
σή τους ενδέχεται να εμποδίσει την εφαρμογή νόμων, 
να είναι αντίθετη προς το δημόσιο συμφέρον, να βλάψει 
θεμιτά εμπορικά συμφέροντα δημοσίων ή ιδιωτικών επι¬ 
χειρήσεων ή τον υγιή ανταγωνισμό μεταξύ των προμη¬ 
θευτών. 

Άρθρο 7 

Τεχνικές Προδιαγραφές 

1. Σε κάθε διακήρυξη και σύμβαση, επισυνάπτονται οι 
τεχνικές προδιαγραφές των προς προμήθεια υλικών ή 
αναφέρονται συγκεκριμένα πρότυπα, ευρωπαϊκά ή άλ¬ 
λου αναγνωρισμένου οργανισμού, όπως αυτά προσδιορί¬ 
ζονται παρακάτω στην παράγραφο 5. 

2. Τεχνικές προδιαγραφές είναι η τεχνική περιγραφή 
που καθορίζει τα απαιτούμενα χαρακτηριστικά του υλι¬ 
κού, προκειμένου αυτό να προσδιορισθεί αντικειμενικά, 
έτσι ώστε να ανταποκρίνεται στη χρήση για την οποία 
προορίζεται. 

Οι τεχνικές προδιαγραφές ορίζονται από την καθ’ ύλην 
αρμόδια υπηρεσία του ΙΓΜΕ. 

3. Δεν επιτρέπεται η αναγραφή στις τεχνικές προδια¬ 
γραφές όρων που να προσδιορίζουν προϊόντα ορισμένης 
κατασκευής ή προέλευσης ή μεθόδους επεξεργασίας οι 
οποίες έχουν ως αποτέλεσμα να ευνοούν ή να αποκλείουν 
ορισμένες επιχειρήσεις ή προϊόντα. 

Ειδικότερα, οι τεχνικές προδιαγραφές απαγορεύεται 
να αναφέρονται σε εμπορικά σήματα διπλώματα ευρεσι¬ 
τεχνίας, τύπους ορισμένης προέλευσης ή παραγωγής. 

Σε εξαιρετικές περιπτώσεις εφόσον δεν είναι δυνατόν να 
περιγράφει ένα είδος με τεχνικές προδιαγραφές σαφείς 
και πλήρως κατανοητές η μνεία είναι επιτρεπτή, αλλά υπο¬ 
χρεωτικά συνοδεύεται από τις λέξεις «ή αντίστοιχο». 

4. Οι τεχνικές προδιαγραφές θα περιλαμβάνουν, όταν 
απαιτείται κατά την κρίση της Υπηρεσίας, εργαστηρια¬ 
κούς ποιοτικούς ελέγχους ή και εργοταξιακές δοκιμές 
των προς παραλαβή υλικών. 

5. Ως πρότυπα θεωρούνται οι τεχνικές προδιαγραφές 
που έχουν εγκριθεί από ένα αναγνωρισμένο οργανισμό 
τυποποίησης για επανειλημμένη ή διαρκή εφαρμογή. 

Ως Ευρωπαϊκό πρότυπο, θεωρείται το πρότυπο που 
έχει εγκριθεί από την Ευρωπαϊκή επιτροπή τυποποίησης 
(ΩΕΝ) ή την Ευρωπαϊκή Επιτροπή τυποποίησης Ηλεκτρο- 
τεχνικών προϊόντων (ΩΕΝΕΕΕΩ) ή Ευρωπαϊκό πρότυπο 
(ΕΝ) ή έγγραφο εναρμόνισης (ΕΩ) σύμφωνα με τους κοι¬ 
νούς κανόνες των εν λόγω Οργανισμών. 

Άρθρο 8 

Προσόντα και δικαιολογητικά συμμετοχής 

1. Οι συμμετέχοντες στους διαγωνισμούς υποβάλλουν 
μαζί με την προσφορά τους τα εξής δικαιολογητικά: 

α. Έλληνες πολίτες. 

(1) Εγγύηση συμμετοχής στον διαγωνισμό. 

(2) Απόσπασμα ποινικού μητρώου, έκδοσης του τελευ¬ 
ταίου τριμήνου, από το οποίο προκύπτει ότι δεν έχουν κα- 


ταδικασθεί για αδίκημα σχετικά με την άσκηση της επαγ¬ 
γελματικής τους δραστηριότητας. 

(3) Πιστοποιητικό αρμόδιας δικαστικής ή διοικητικής Αρ¬ 
χής έκδοσης του τελευταίου εξαμήνου από το οποίο να 
προκύπτει ότι δεντελούν υπό πτώχευση, εκκαθάριση, ανα¬ 
γκαστική διαχείριση, πτωχευτικό συμβιβασμό ή άλλη ανά¬ 
λογη κατάσταση και επίσης ότι δεντελούν υπό διαδικασία 
κήρυξης σε πτώχευση ή έκδοσης απόφασης αναγκαστικής 
εκκαθάρισης ή αναγκαστικής διαχείρισης ή πτωχευτικού 
συμβιβασμού ή υπό άλλη ανάλογη διαδικασία. 

(4) Πιστοποιητικό που εκδίδεται από αρμόδια κατά πε¬ 
ρίπτωση αρχή από το οποίο να προκύπτει ότι είναι ενήμε¬ 
ροι ως προς τις υποχρεώσεις τους που αφορούν τις ει¬ 
σφορές κοινωνικής ασφάλισης και ως προς φορολογικές 
υποχρεώσεις τους κατά την ημερομηνία διενέργειας του 
διαγωνισμού. 

(5) Πιστοποιητικό του οικείου επιμελητηρίου, με το 
οποίο θα πιστοποιείται η εγγραφή τους σ’ αυτό και το ει¬ 
δικό επάγγελμά τους ή βεβαίωση άσκησης επαγγέλμα¬ 
τος από αρμόδια Δημόσια Αρχή (ή Αρχή Τοπικής Αυτοδι¬ 
οίκησης για όσους ασκούν γεωργικό ή άλλο επάγγελμα, 
που θα έχουν εκδοθείτο πολύ έξι μήνες πριν από την ημε¬ 
ρομηνία διενέργειας του διαγωνισμού. 

(6) Σε περίπτωση εγκατάστασής τους στην αλλοδαπή, 
τα δικαιολογητικά των παραπάνω περιπτώσεων (3) και (4) 
εκδίδονται με βάση την ισχύουσα νομοθεσία της χώρας 
όπου είναι εγκατεστημένοι, από την οποία και εκδίδονται 
τα σχετικά πιστοποιητικά. 

β. Αλλοδαπά φυσικά πρόσωπα: 

(1) Εγγύηση συμμετοχής στο διαγωνισμό. 

(2) Απόσπασμα Ποινικού Μητρώου ή ισοδυνάμου εγ¬ 
γράφου αρμόδιας διοικητικής ή δικαστικής Αρχής της 
χώρας εγκατάστασής τους, έκδοσης του τελευταίου τρι¬ 
μήνου, από το οποίο να προκύπτει ότι δεν έχουν καταδι- 
κασθεί για αδίκημα σχετικό με την άσκηση της επαγγελ¬ 
ματικής τους δραστηριότητος. 

(3) Πιστοποιητικό της κατά περίπτωση αρμόδιας δικαστι¬ 
κής ή διοικητικής αρχής της χώρας εγκατάστασής τους, 
από το οποίο να προκύπτει ότι δεν συντρέχουν οι περιπτώ¬ 
σεις (3) και (4) της κατηγορίας (α) της παρόντος άρθρου. 

(4) Πιστοποιητικό της αρμόδιας Αρχής της Χώρας - 
εγκατάστασής τους περί εγγραφής τους στα μητρώα του 
οικείου Επιμελητηρίου ή σε ισοδύναμες διεπαγγελματι- 
κές οργανώσεις. 

γ. Νομικά πρόσωπα ημεδαπά ή αλλοδαπά: 

(1) Τα παραπάνω δικαιολογητικά των κατηγοριών (α) ή 
(β) κατά περίπτωση εκτός του αποσπάσματος ποινικού 
μητρώου ή του ισοδυνάμου προς τούτο εγγράφου. 

(2) Πιστοποιητικό αρμόδιας δικαστικής ή διοικητικής 
αρχής από το οποίο να προκύπτει ότι δεν τελούν υπό εκ¬ 
καθάριση. 

δ. Συνεταιρισμοί: 

(1) Εγγύηση συμμετοχής στο διαγωνισμό. 

(2) Βεβαίωση εποπτεύουσας αρχής ότι ο συνεταιρι¬ 
σμός λειτουργεί νόμιμα. 

(3) Πιστοποιητικά των περιπτώσεων (3) και (4) της κατη¬ 
γορίας (α) και της περιπτώσεως (2) της κατηγορίας (γ) 
της παραγράφου αυτής. 

ε. Ενώσεις προμηθευτών: 

(1) Τα παραπάνω κατά περίπτωση δικαιολογητικά, για 
κάθε προμηθευτή που συμμετέχει στην Ένωση. 

(2) Η ένωση προμηθευτών υποβάλλει κοινή προσφορά, η 
οποία υπογράφεται υποχρεωτικά είτε από όλους τους προ- 

μηθευτές που αποτελούν την ένωση, είτε από εκπρόσωπό 
τους εξουσιοδοτημένο με συμβολαιογραφική πράξη. 

Στην προσφορά απαραιτήτως πρέπει να αναγράφεται η 
συγκεκριμένη συμμετοχή των επιμέρους προμηθευτών 
στο σύνολο της προσφοράς. 

(3) Με την υποβολή της προσφοράς κάθε μέλος της 
ένωσης ευθύνεται εις ολόκληρο. 

Σε περίπτωση κατακύρωσης ή ανάθεσης της προμήθει¬ 
ας, η ευθύνη αυτή εξακολουθεί μέχριτηνπλήρη εκτέλεση 
της σύμβασης. 

(4) Σε περίπτωση που εξ αιτίας αδυναμίας για οποιοδή- 
ποτε λόγο ή ανωτέρας βίας, μέλος της ένωσης δεν μπο¬ 
ρεί να ανταποκριθεί στις υποχρεώσεις της ένωσης κατά 
τον χρόνο αξιολόγησης των προσφορών, τα υπόλοιπα μέ¬ 
λη συνεχίζουν να έχουντην ευθύνη ολόκληρης της κοινής 
προσφοράς με την ίδια τιμή. 

Εάνη παραπάνω ανικανότηταπροκύψει κατάτονχρόνο 
εκτέλεσης της σύμβασης, τα υπόλοιπα μέλη συνεχίζουν 
να έχουν την ευθύνη της ολοκλήρωσης αυτής με την ίδια 
τιμή και όρους. 

Τα υπόλοιπα μέλη της ένωσης και στις δύο περιπτώσεις 
μπορούν να προτείνουν αντικατάσταση. Η αντικατάστα¬ 
ση μπορεί να εγκριθεί με απόφαση του Δ.Σ. του ΙΓΜΕ. 

2. Επίσης μπορεί να μην υποβάλλονται μαζί με την προ¬ 
σφορά τα παραπάνω δικαιολογητικά, εκτός από την εγ¬ 
γύηση συμμετοχής, εφόσον έχουν κατατεθεί σε προγενέ¬ 
στερο χρόνο στην Υπηρεσία και δεν έχει λήξει η ισχύς 
τους, οπότε και θα γίνεται ρητή μνεία στην προσφορά. 

3. Εφόσον οι προμηθευτές συμμετέχουν στους διαγω¬ 
νισμούς με αντιπρόσωπό τους, υποβάλλουν μαζί με την 
προσφορά παραστατικό εκπροσώπησης. 

4. Εάν σε κάποια Χώρα δεν εκδίδονταιτα παραπάνω έγ¬ 
γραφα ή δεν καλύπτουν όλες τις παραπάνω περιπτώσεις, 
μπορούν να αντικατασταθούν από υπεύθυνη δήλωση του 
προμηθευτή που γίνεται ενώπιον Δικαστικής ή Διοικητι¬ 
κής Αρχής ή Συμβολαιογράφου. 

Άρθρο 9 

Κριτήρια αξιολόγησης των αιτήσεων προμηθευτών 
για συμμετοχή τους σε κλειστούς διαγωνισμούς. 

1. Για την επιλογή των προμηθευτών που θα κληθούν να 
υποβάλουν προσφορές και προκειμένου να διαπιστωθεί η 
φερεγγυότητά τους η επαγγελματική αξιοπιστία τους, η 
χρηματοπιστωτική και οικονομική γενικότερα κατάσταση 
τους και οι τεχνικές δυνατότητες τους μπορούν να λη- 
φθούν υπ όψη κατά την κρίση της επιτροπής και τα εξής: 

α) Οι τυχόν νομικοί περιορισμοί λειτουργίας της επιχεί¬ 
ρησης. 

β) Εάν έχει αποκλεισθεί η συμμετοχή τους σε διαγωνι¬ 
σμούς, τόσο του ΙΓΜΕ όσο και του Δημόσιου Τομέα. 

γ) Εάν έχουν υποπέσει σε σοβαρό παράπτωμα κατά την 
άσκηση της επαγγελματικής τους δραστηριότητας. 

δ) Η συνέπεια της επιχείρησης στην εκπλήρωση τόσο 
των συμβατικών της υποχρεώσεων προς το ΙΓΜΕ όσο και 
των υποχρεώσεων της εν γένει προς Υπηρεσίες του Δη¬ 
μόσιου Τομέα. 

ε) Εάν έχουν κάνει ψευδείς ή ανακριβείς δηλώσεις κατά 
τηνπαροχήπληροφοριώνπου ζητούνται από την Υπηρεσία, 
στ) Η οικονομική επιφάνεια της επιχείρησης, 
ζ) Η επιχειρηματική δομή, όπως η μορφή της επιχείρη¬ 
σης το εύρος της δραστηριότητός της και το κύρος της. 
η) Οι εμπορικές επιδόσεις της επιχείρησης, 
θ) Ο τεχνικός εξοπλισμός και το προσωπικό που διαθέ¬ 
τει η επιχείρηση. 


ι) Η παραγωγική δυνατότητα. 

ια) Η ποιότητα των προϊόντων. 

ιβ) Κάθε άλλο κριτήριο υπό την προϋπόθεση ότι θα ανα- 
φέρεται στην διακήρυξη. 

Στην πρόσκληση για την εκδήλωση ενδιαφέροντος κα¬ 
θορίζεται ποιά από τα παραπάνω στοιχεία υποβάλλονται 
με την αίτηση συμμετοχής. 

2. Κατά την διαδικασία επιλογής των προμηθευτών, και 
προκειμένου να διαπιστωθούν τα αναφερόμενα στηνπαρ. 
1 στοιχεία το ΙΓΜΕέχει την διακριτική ευχέρεια να ζητήσει 
οποιαδήποτε κατά την κρίση του δικαιολογητικά, είτε από 
αυτά που αναφέρονται στο άρθρο 8 του παρόντος, εκτός 
από την εγγύηση συμμετοχής είτε από τα ακόλουθα: 

α) Κατάλληλα τραπεζικά έγγραφα, αντίγραφο ή από¬ 
σπασμα του ισολογισμού της επιχείρησης, δήλωση περί 
του συνολικού ύψους του κύκλου εργασιών της επιχείρη¬ 
σης, καθώς και του κύκλου εργασιών της, που αφορά ει¬ 
δικότερα το υπό προμήθεια υλικό, κατά τις τρεις προη¬ 
γούμενες του έτους του διαγωνισμού οικονομικές χρή¬ 
σεις. 

Εάν η επιχείρηση λειτουργεί ή ασκεί επιχειρηματική 
δραστηριότητα σχετική με το υπό προμήθεια υλικό, κατά 
χρονικό διάστημα που δεν επιτρέπει την έκδοση, κατά νό¬ 
μον, τριών ισολογισμών υποβάλλει τους ισολογισμούς 
που έχουν εκδοθεί και τα σχετικά επίσημα στοιχεία που 
υπάρχουν κατά το διάστημα αυτό. 

β) Κατάλογο πελατών του Δημοσίου ή και Ιδιωτικού το¬ 
μέα στον οποίο θα αναφέρονται οι κυριότερες παραδό¬ 
σεις των τριών τελευταίων χρόνων για τα αυτά ή παρεμ¬ 
φερή υλικά. 

γ) Περιγραφή του τεχνικού εξοπλισμού της επιχείρη¬ 
σης και των μέσων ελέγχου. 

δ) Κατάσταση προσωπικού κατά ειδικότητα θεωρημένη 
από αρμόδια αρχή. 

ε) Δείγματα των προσφερομένων υλικών, όταν τούτο 
απαιτείται από την Υπηρεσία, περιγραφή ή φωτογραφίες 
αυτών. 

στ) Πιστοποιητικά που εκδίδονται από επίσημα γραφεία 
ποιοτικού ελέγχου ή αρμόδιες υπηρεσίες, που να βεβαι¬ 
ώνουν τήρηση ορισμένων προδιαγραφών ή προτύπων 
των προϊόντων, όταν απαιτούνται από την Υπηρεσία. 

3. Όσοι απ’ αυτούς που πληρούν τις παραπάνω προϋ¬ 
ποθέσεις επιλεγούν να υποβάλουν προσφορά, με από¬ 
φαση του Διοικητικού Συμβουλίου του ΙΓΜΕ, ύστερα από 
γνωμοδότηση της αρμόδιας επιτροπής διαγωνισμού, 
οφείλουν να προσκομίσουν όσα από τα δικαιολογητικά 
του άρθρου 8 του παρόντος κανονισμού δεν είχαν ζητη¬ 
θεί για την αξιολόγηση της αίτησής τους. 

4. Στην περίπτωση που υποβάλλεταιπροσφοράσε ανοι¬ 
χτό ή κλειστό διαγωνισμό από προμηθευτή που δεν είναι 
ο ίδιος κατασκευαστής ολικά ή μερικά του υπό προμήθεια 
υλικού, το ΙΓΜΕ έχει τη διακριτική ευχέρεια κατά το στά¬ 
διο της αξιολόγησης να ζητήσει να προσκομισθούν τα δι- 
καιολογητικά που αναφέρονται στην παράγραφο 2 του 
παρόντος και για τον κατασκευαστή. 

Άρθρο 10 

Προθεσμίες διαγωνισμών. 

1. Στους ανοικτούς διαγωνισμούς: 

α) Η προθεσμία για την διενέργεια του ανοικτού διαγω¬ 
νισμού δεν πρέπει να είναι μικρότερη των τριάντα (30) 
ημερών από την ημερομηνία δημοσίευσής της στον ελλη¬ 
νικό τύπο. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


3301 


Όταν σύμφωνα με το άρθρο 6 παρ. 8 (ε) του παρόντος 
απαιτείται δημοσίευση στην επίσημη εφημερίδα των ευ¬ 
ρωπαϊκών κοινοτήτων, η προθεσμία αυτή δεν μπορεί να 
είναι μικρότερη των πενήντα δύο (52) ημερών από την 
ημερομηνία αποστολής της περίληψης της διακήρυξης 
στην υπηρεσία εκδόσεων των Ευρωπαϊκών Κοινοτήτων. 

Σε περιπτώσεις επειγουσών προμηθειών η προθεσμία 
των τριάντα (30) ημερών μπορεί να περιοριστεί με από¬ 
φαση του αρμοδίου οργάνου του ΙΓΜΕ μέχρι και δεκαπέ¬ 
ντε (15) ημέρες. 

β) Εφόσον από τους ενδιαφερομένους προμηθευτές, 
ζητηθούν έγκαιρα τα σχετικά με τον προκηρυσσόμενο 
διαγωνισμό έγγραφα, αυτά παραδίδονται ή αποστέλλο- 
νται σε αυτούς μέσα σε έξι (6) εργάσιμες ημέρες από τη 
λήψη της σχετικής αίτησης. 

Σε περιπτώσεις επείγοντος η προθεσμία αυτή μπορεί να 
συντμηθεί μέχρι και τέσσερις (4) ημέρες. 

γ) Εφόσον ζητηθούν εμπρόθεσμα συμπληρωματικές 
πληροφορίες σχετικές με τα έγγραφα του διαγωνισμού, 
αυτές παρέχονται έξι τουλάχιστον ημέρες πριν από την 
ημερομηνία που έχει ορισθεί για την υποβολή των προ¬ 
σφορών. 

δ) Στις περιπτώσεις κατά τις οποίες τα σχετικά με τον 
προκηρυσσόμενο διαγωνισμό έγγραφα ή οι συμπληρω¬ 
ματικές πληροφορίες δεν είναι δυνατό λόγω του όγκου 
τους, να αποσταλούν μέσα στις προθεσμίες που ορίζο¬ 
νται στα εδάφια α' β' και γ' ή όταν οι προσφορές δεν μπο¬ 
ρούν να γίνουν παρά μόνο μετά από επιτόπια επίσκεψη ή 
μετά από επιτόπου εξέταση των σχετικών με τον προκη¬ 
ρυσσόμενο διαγωνισμό εγγράφων, τότε οι προθεσμίες 
του εδαφίου α'παρατείνονται ανάλογα. 

ε) Η περίληψη της διακήρυξης του ανοικτού διαγωνι¬ 
σμού περιλαμβάνει τουλάχιστον τα στοιχεία του Παρ/τος 
Α'του παρόντος Καν. Προμηθειών ΙΓΜΕ. 

2. Στους κλειστούς διαγωνισμούς. 

α) Η προθεσμία για την υποβολή των αιτήσεων συμ¬ 
μετοχής σε κλειστό διαγωνισμό δεν πρέπει να είναι μι¬ 
κρότερη των είκοσι (20) ημερών από την ημερομηνία 
δημοσίευσης της διακήρυξης στον ελληνικό τύπο και 
τριάντα επτά (37) ημερών από την ημερομηνία αποστο¬ 
λής της περίληψης της διακήρυξης στην Υπηρεσία Επι¬ 
σήμων Εκδόσεων των Ευρωπαϊκών Κοινοτήτων αν αυτό 
απαιτείται. 

Σε περιπτώσεις επειγουσών προμηθειών οι προθεσμίες 
αυτές συντέμνονται μέχρι και δέκα (10) και δεκαπέντε 
(15) μέρες αντίστοιχα με αιτιολογημένη απόφαση του αρ¬ 
μοδίου οργάνου που εγκρίνει την προμήθεια. 

Για τον καθορισμό των προθεσμιών αυτών συνυπολογί¬ 
ζονται οι ημερομηνίες της αποστολής περίληψης της δια¬ 
κήρυξης στην Υπηρεσία Επισήμων Εκδόσεων των Ευρω¬ 
παϊκών Κοινοτήτων ή της δημοσίευσης της διακήρυξης 
στον Ελληνικό τύπο και της τελευταίας ημερομηνίας για 
την υποβολή της αίτησης συμμετοχής. 

β) Στους προμηθευτές που έχουν επιλεγεί για την υπο¬ 
βολή προσφοράς αποστέλλονται έγγραφες προσκλή¬ 
σεις, οι οποίες περιέχουν τα στοιχεία που ορίζονται στο 
άρθρο 6 παρ. 4 του παρόντος. Οι προσκλήσεις αποστέλ- 
λονται ταυτόχρονα σε όλους και περιλαμβάνουν τα ίδια 
στοιχεία και συνοδεύονται από τη διακήρυξη του διαγω¬ 
νισμού. 

γ) Η προθεσμία για την υποβολή των προσφορών, αρ¬ 
χής γενομένης από την ημερομηνία αποστολής της έγ¬ 
γραφης πρόσκλησης, δεν πρέπει να είναι: 


- μικρότερη από σαράντα (40) ημέρες αν απαιτείται 
αποστολή της περίληψης της διακήρυξης στην Υπηρεσία 
Επισήμων Εκδόσεων των Ευρωπαϊκών Κοινοτήτων. 

- Τουλάχιστον είκοσι (20) ημέρες αν απαιτείται δημοσί¬ 
ευση μόνο στον Ελληνικό τύπο. 

Σε περιπτώσεις κατά τις οποίες επείγοντες λόγοι καθι¬ 
στούν τις προθεσμίες αυτές ανεφάρμοστες, τότε μπο¬ 
ρούν να περιορισθούν με αιτιολογημένη απόφαση του 
αρμοδίου οργάνου που εγκρίνει την προμήθεια μέχρι και 
σε δέκα ημέρες από την ημερομηνία αποστολής της έγ¬ 
γραφης πρόσκλησης. Γιατον καθορισμό τωνπροθεσμιών 
αυτών συνυπολογίζονται και οι ημερομηνίες της αποστο¬ 
λής της έγγραφης πρόσκλησης και της τελευταίας ημε¬ 
ρομηνίας για την υποβολή των προσφορών. 

δ) Εφόσον ζητηθούν εμπρόθεσμα συμπληρωματικές 
πληροφορίες σχετικά με την συγκεκριμένη προμήθεια, 
αυτές παρέχονται έξι (6) τουλάχιστον ημέρες πριν από 
την ημερομηνία που έχει ορισθεί για την υποβολή των 
προσφορών. 

Σε περιπτώσεις επείγοντος η προθεσμία μπορεί να ορι- 
σθεί μέχρι και τέσσερις ημέρες, πριν από την ημερομηνία 
που έχει ορισθεί για την υποβολή των προσφορών. 

ε) Η περίληψη της διακήρυξης του κλειστού διαγωνι¬ 
σμού περιλαμβάνει τα στοιχεία του Παραρτήματος Β'του 
παρόντος Κανονισμού. 

3. Με απόφαση του αρμόδιου για την έγκριση διενέρ¬ 
γειας του διαγωνισμού οργάνου του ΙΓΜΕ μπορεί να με¬ 
τατίθεται η ημερομηνία της υποβολής των αιτήσεων συμ¬ 
μετοχής ή της διενέργειας διαγωνισμού με ή χωρίς τρο¬ 
ποποιήσεις των όρωντης πρόσκλησης ή της διακήρυξης. 
Όταν η μετάθεση γίνεται χωρίς τροποποίηση των όρων 
της πρόσκλησης ή της διακήρυξης το χρονικό διάστημα 
της μετάθεσης ορίζεται με την παραπάνω απόφαση. 

Όταν η μετάθεση γίνεται με τροποποίηση των όρωντης 
πρόσκλησης ή της διακήρυξης πρέπει από την ημερομη¬ 
νία δημοσίευσης της σχετικής ανακοίνωσης μέχρι την 
ημερομηνία υποβολής των αιτήσεων συμμετοχής ή διε¬ 
νέργειας του διαγωνισμού να μεσολαβεί χρονικό διάστη¬ 
μα όχι μικρότερο του ορισθέντος από την αρχική πρό¬ 
σκληση ή διακήρυξη, εκτός αν από την απόφαση μετάθε¬ 
σης προβλέπεται η σύντμηση του χρόνου αυτού, 
τηρουμένων των προθεσμιών που ορίζονται στις προη¬ 
γούμενες παραγράφους. 

Στις περιπτώσεις αυτές όσον αφορά την δημοσίευση 
ακολουθείται η ίδια διαδικασία που προβλέπεται από το 
άρθρο 6 του παρόντος. 

Άρθρο 11 

Χρόνος και Τόπος Υποβολής Προσφορών. 

1. Όσοι επιθυ μούν να λάβουν μέρος σε διαγωνισμό πρέ¬ 
πει να καταθέσουν έγγραφες προσφορές μέσα στην προ¬ 
θεσμία που ορίζεται από τη σχετική διακήρυξη ή πρό¬ 
σκληση. 

Οι προσφορές παραλαμβάνονται από την επιτροπή δια¬ 
γωνισμού. Εάν από τη διακήρυξη ή την πρόσκληση προ- 
βλέπεται ότι μαζί με την προσφορά πρέπει να κατατεθούν 
και δείγματα του υλικού, αυτά κατατίθενται στην επιτρο¬ 
πή κατά την ώρα του διαγωνισμού ή στο πρωτόκολλο πριν 
από αυτόν. Στην τελευταία αυτή περίπτωση υποβάλλεται 
και η σχετική απόδειξη μαζί με την προσφορά. 

2. Οι προσφορές μπορεί να αποστέλλονται στην υπηρε¬ 
σία με οποιοδήποτε τρόπο και παραλαμβάνονται με από¬ 
δειξη με την απαραίτητη όμως προϋπόθεση ότι αυτές θα 

περιέρχονται στην υπηρεσία μέχρι την προηγούμενη της 
ημερομηνίας διενέργειας του διαγωνισμού. Στις περι¬ 
πτώσεις αυτές, όταν απαιτείται κατάθεση δείγματος, επι¬ 
τρέπεται η αποστολή του σύμφωνα με τα οριζόμενα πα¬ 
ραπάνω, υπό την προϋπόθεση, ότι τούτο θα περιέλθει 
στην Υπηρεσία μέχρι τέσσερις (4) ημέρες απάτην επομέ¬ 
νη της ημερομηνίας διενέργειας του διαγωνισμού, το δε 
αποδεικτικό αποστολής θα περιλαμβάνεται απαραίτητα 
στο φάκελλο προσφοράς με τα τεχνικά στοιχεία. 

3. Στις περιπτώσεις που οι υποβαλλόμενες ή αποστελ- 
λόμενες προσφορές δεν πληρούν τα οριζόμενα από τις 
διατάξεις των προηγουμένων παραγράφων του παρό¬ 
ντος άρθρου, δεν λαμβάνονται υπόψη. 

4. Προσφορές που περιέρχονται στο ΙΓΜΕ με οποιοδή- 
ποτε τρόπο πριν από τη διενέργεια του διαγωνισμού, δεν 
αποσφραγίζονται αλλά παραδίδονται μέσω πρωτοκόλ¬ 
λου στην Υπηρεσία Προμηθειών, που παραλαμβάνει τις 
προσφορές προ της εκπνοής της προθεσμίας που καθο¬ 
ρίζεται από τη διακήρυξη ή την πρόσκληση, προκειμένου 
να τις παραδώσει στην αρμόδια επιτροπή για να απο- 
σφραγισθούν μαζί με τις άλλες που κατατέθηκαν κατάτην 
προαναφερόμενη διαδικασία. 

Στην περίπτωση κλειστού διαγωνισμού, τυχόν υποβλη- 
θείσα προσφορά από προμηθευτή που δεν προσκλήθηκε 
προς τούτο, επιστρέφεται από το ΙΓΜΕ χωρίς να απο- 
σφραγισθεί. 

Επίσης επιστρέφονται χωρίς να αποσφραγιστούν και οι 
προσφορές που υποβάλλονται ή περιέρχονται στο ΙΓΜΕ 
με οποιοδήποτε τρόπο εκπρόθεσμα. 

5. Στο φάκελλο κάθε προσφοράς πρέπει να αναγράφο¬ 
νται ευκρινώς: 

α. Η λέξη «ΠΡΟΣΦΟΡΑ». 

β. Ο πλήρης τίτλος του ΙΓΜΕ. 

γ. Ο αριθμός της διακήρυξης και το είδος της προμή¬ 
θειας. 

δ. Η ημερομηνία και ώρα διενέργειας του διαγωνισμού. 

ε. Τα στοιχεία του αποστολέα. 

6. Κατά την αποσφράγιση των προσφορών το αρμόδιο 
όργανο ακόμα και αντο ίδιο είναι αρμόδιο και για την αξιο¬ 
λόγησή τους δεν είναι υποχρεωμένο να ελέγχει την συμ¬ 
μόρφωση των διαγωνιζομένων ή των προσφορών τους 
προς τους όρους της διακήρυξης. 

Άρθρο 12 

Παραλαβή και αποσφράγιση προσφορών. 

Ανακοίνωση τιμών. 

ΠΡΟΣΦΟΡΕΣ 

1. Οι προσφορές υποβάλλονται μέσα σε σφραγισμένο 
φάκελλο σε δύο αντίγραφα ο οποίος θα φέρει τις ενδεί¬ 
ξεις που αναφέρονται στο άρθρο 11. 

Μέσα στο φάκελλο προσφοράς τοποθετούνται όλα τα 
σχετικά με την προσφορά στοιχεία, ειδικότερα ως εξής: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, στον κυρίως φάκελλο προσφο¬ 
ράς τοποθετούνται όλα τα ζητούμενα δικαιολογητικά και 
η εγγύηση συμμετοχής. 

Τα τεχνικά στοιχεία της προσφοράς τοποθετούνται σε 
χωριστό σφραγισμένο φάκελλο μέσα στον κυρίως φά¬ 
κελλο με την ένδειξη «Τεχνική Προσφορά». 

Τα οικονομικά στοιχεία της προσφοράς τοποθετούνται 
επί ποινή απορρίψεως σε χωριστό σφραγισμένο φάκελλο 
επίσης μέσα στον κυρίως φάκελλο με την ένδειξη «Οικο¬ 
νομική Προσφορά». 


β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά, στον κυρίως φάκελλο προ¬ 
σφοράς, τοποθετούνται όλα τα ζητούμενα δικαιολογητι- 
κά και η εγγύηση συμμετοχής. Τατεχνικά στοιχεία καθώς 
και τα λοιπά στοιχεία της προσφοράς όπως κατατάσσο¬ 
νται στις ομάδες που αναφέρονται στο άρθρο 18, τοπο¬ 
θετούνται σε χωριστό σφραγισμένο φάκελλο μέσα στον 
κυρίως φάκελλο με την ένδειξη «Τεχνική Προσφορά». 

Τ α οικονομικά στοιχεία της προσφοράς τοποθετούνται 
επί ποινή απορρίψεως, σε χωριστό σφραγισμένο φάκελ¬ 
λο επίσης μέσα στον κυρίως φάκελλο με την ένδειξη «Οι¬ 
κονομική Προσφορά». 

2. Οι φάκελλοιτεχνικής και οικονομικής προσφοράς θα 
φέρουν καιτις ενδείξεις του κυρίως φακέλλου. 

3. Σε περίπτωση που τα τεχνικά στοιχεία της προσφο¬ 
ράς, δεν είναι δυνατόν λόγω μεγάλου όγκου, να τοποθε¬ 
τηθούν στον κυρίως φάκελλο, τότε αυτά συσκευάζονται 
ιδιαίτερα και ακολουθούν τον κυρίως φάκελλο με την έν¬ 
δειξη «Παράρτημα Προσφοράς» και τις λοιπές ενδείξεις 
του κυρίως φακέλλου. 

4. Οι προσφορές δεν πρέπει να έχουν ξέσματα, σβυσί- 
ματα, διαγραφές, προσθήκες, διορθώσεις. Αν υπάρχει 
στην προσφορά οποιαδήποτε διόρθωση πρέπει να είναι 
καθαρογραμμένη και μονογραμμένη από τον προσφέρο- 
ντα, η δε επιτροπή παραλαβής και αποσφράγισης των 
προσφορών πρέπει κατά τον έλεγχο να καθαρογράψει 
την τυχόν διόρθωση και να μονογράψει και σφραγίσει αυ¬ 
τή. Η προσφορά απορρίπτεται όταν υπάρχουν σ’αυτή 
διορθώσεις που την καθιστούν ασαφή, κατάτην κρίση της 
επιτροπής αξιολόγησης των προσφορών. 

5. Ο προσφέρων θεωρείται ότι αποδέχεται πλήρως και 
ανεπιφυλάκτως όλουςτους όρουςτης διακήρυξης ή πρό¬ 
σκλησης, εκτός εάν κατά περίπτωση στην προσφορά του 
ρητά αναφέρει τα σημεία εκείνα τα οποία τυχόν δεν απο¬ 
δέχεται. Στην περίπτωση αυτή, πρέπει ο προσφέρων να 
αναφέρει στην προσφορά του τους όρους της προσφο¬ 
ράς που είναι διαφορετικοί από τους όρους της διακήρυ¬ 
ξης προκειμένου να αξιολογηθούν. 

Μετά την κατάθεση της προσφοράς, δεν γίνεται αποδε¬ 
κτή, αλλά απορρίπτεται ως απαράδεκτη κάθε διευκρίνι¬ 
ση, τροποποίηση ή απόκρουση όρου της διακήρυξης ή 
της πρόσκλησης ή της προσφοράς. Διευκρινίσεις δίνο¬ 
νται μόνο όταν ζητούνται από την επιτροπή διαγωνισμού 
είτε ενώπιον της, είτε ύστερα από έγγραφο του ΙΓΜΕ με¬ 
τά από σχετική γνωμοδότηση της επιτροπής. Σημειώνε¬ 
ται ότι από τις διευκρινίσεις που δίνονται σύμφωνα με τα 
παραπάνω, λαμβάνονται υπόψη μόνο εκείνες που αναφέ- 
ρονται στα σημεία που ζητήθηκαν. 

Β) ΑΠΟΣΦΡΑΓΙΣΗ ΠΡΟΣΦΟΡΩΝ - 
ΑΝΑΚΟΙΝΩΣΗ ΤΙΜΩΝ 

1. Η επιτροπή προβαίνει στην έναρξη της διαδικασίας 
αποσφράγισης των προσφορών την ημερομηνία και ώρα 
που ορίζεται από τη διακήρυξη ή την πρόσκληση. Προ¬ 
σφορές που υποβάλλονται στην επιτροπή μετά την έναρ¬ 
ξη της διαδικασίας αποσφράγισης δεν αποσφραγίζονται 
αλλά παραδίδονται στο Τμήμα Προμηθειών για επιστρο¬ 
φή ως εκπρόθεσμες. 

Η αποσφράγιση γίνεται με την παρακάτω διαδικασία: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, αποσφραγίζεται ο κυρίως φά- 
κελλος καθώς και ο φάκελλος της τεχνικής προσφοράς 
μονογράφονται δε και σφραγίζονται από την επιτροπή όλα 
τα δικαιολογητικά και η τεχνική προσφορά κατά φύλλο. 

Οι φάκελλοι των οικονομικών προσφορών δεν απο¬ 
σφραγίζονται, αλλά μονογράφονται και σφραγίζονται 
από την επιτροπή και τοποθετούνται σε ένα νέο φάκελλο 
ο οποίος επίσης σφραγίζεται και υπογράφεται από την 
επιτροπή και παραδίδεται στην αρμόδια υπηρεσία και πα¬ 
ραμένει σ’ αυτή μέχρι το επόμενο στάδιο της διαδικασίας 
του διαγωνισμού, προκειμένου να αποσφραγιστεί την 
ημερομηνία και ώρα που ορίζεται από τη διακήρυξη ή 
πρόσκληση. 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά αποσφραγίζεται ο κυρίως 
φάκελλος καθώς και ο φάκελλος της τεχνικής προσφο¬ 
ράς μονογράφονται δε και σφραγίζονται από την επιτρο¬ 
πή όλα τα δικαιολογητικά και τα στοιχεία της τεχνικής 
προσφοράς κατά φύλλο. Για την οικονομική προσφορά 
ακολουθείται η ίδια παραπάνω διαδικασία. 

2. Μετά την αποσφράγιση των προσφορών η επιτροπή 
προβαίνει στην καταχώρηση αυτών που υποβάλλουν 
προσφορές, καθώς και των δικαιολογητικών που υπέβα¬ 
λαν, σε πρακτικό το οποίο υπογράφει και σφραγίζει. 

3. Αποσφράγιση των προσφορών γίνεται στην περίπτω¬ 
ση ανοικτού διαγωνισμού δημόσια, στην περίπτωση δε 
του κλειστού διαγωνισμού παρουσία μόνο αυτών που 
κλήθηκαν και υπέβαλαν προσφορά ή εξουσιοδοτημένων 
εκπροσώπων τους και με βάση πίνακα που της έχει παρα- 
δώσει το Τμήμα Προμηθειών. Προσφορά που του υπο¬ 
βλήθηκε από προμηθευτή που δεν περιλαμβάνεται στον 
παραπάνω πίνακα δεν αποσφραγίζεται αλλά παραδίδεται 
στο Τμήμα Προμηθειών για επιστροφή. 

4. Μετά την παραπάνω διαδικασία ο σχετικός φάκελλος 
του δαγωνισμού, εκτός από τους σφραγισμένους φακέλ- 
λους που περιέχουν τα οικονομικά στοιχεία των προσφο¬ 
ρών, παραμένουν στην επιτροπή διαγωνισμού για αξιο¬ 
λόγηση. 

Οι σφραγισμένοι φάκελλοι με τα οικονομικά στοιχεία 
των προσφορών μετά την ολοκλήρωση της αξιολόγησης 
των λοιπών στοιχείων αυτών, επαναφέρονται για όσες 
προσφορές κρίθηκαν αποδεκτές με απόφαση του Διοικ. 
Συμβουλίου, για την αποσφράγισή τους κατά την ημερο¬ 
μηνία και ώρα που ορίζεται από τη σχετική διακήρυξη η 
πρόσκληση και ακολουθεί ανακοίνωση τιμών κατά τα 
ανωτέρω. Οσες προσφορές δεν κρίθηκαν αποδεκτές δεν 
αποσφραγίζονται αλλά επιστρέφονται. 

5. Οσοι δικαιούνται σύμφωνα με τα παραπάνω να πα- 
ρευρίσκονται στη διαδικασία αποσφράγισης των προ¬ 
σφορών, λαμβάνουν γνώση των συμμετασχόντων στο 
διαγωνισμό καθώς επίσης και των τιμών που προσφέρθη- 
καν. 

6. Η επιτροπή διαγωνισμού δεν υποχρεώνεται να ελέγ¬ 
χει κατά την υποβολή των προσφορών μαζί με τα υπόλοι¬ 
πα έγγραφα που την συνοδεύουν, την πλήρη συμμόρφω¬ 
ση ή όχι αυτών που συμμετέχουν στον διαγωνισμό, προς 
τους όρους της διακήρυξης. 

7. Η κατάθεση των προσφορών κατά την ώρα που γίνε¬ 
ται ο διαγωνισμός εξασφαλίζει αυτούς που συμμετέχουν 
μόνο σε ότι αφορά την εμπρόθεσμη υποβολή των προ¬ 
σφορών και των σχετικών δικαιολογητικών. 

Αρθρο 13 

Χρόνος Ισχύος Προσφορών. 

1. Οι προσφορές ισχύουν και δεσμεύουν τους προμη¬ 
θευτές για τριάντα ημέρες από την επομένη της διενέρ¬ 


γειας του διαγωνισμού, εκτός αν ορίζεται διαφορετικά 
στη διακήρυξη ή την πρόσκληση καθώς και για το χρόνο 
που αποδέχτηκαν να παρατείνουν την προσφορά τους. 

2. Προσφορά που ορίζει χρόνο ισχύος μικρότερο του 
προβλεπόμενου απάτη διακήρυξη, απορρίπτεται ως απα¬ 
ράδεκτη. 

3. Η ισχύς της προσφοράς μπορεί να παρατείνεται εφό¬ 
σον ζητηθεί από το ΙΓΜΕ πριν από τη λήξη της, κατά ανώ¬ 
τατο όριο για χρονικό διάστημα ίσο με το προβλεπόμενο 
από τη διακήρυξη. Μετά τη λήξη και του παραπάνω ανω- 
τάτου ορίου χρόνου παράταση ισχύος της προσφοράς τα 
αποτελέσματα του διαγωνισμού ματαιώνονται. 

Αρθρο 14 
Αντιπροσφορές 

1. Στους διαγωνισμούς δεν γίνονται δεκτές αντιπρο¬ 
σφορές. 

Σε περίπτωση υποβολής τους απορρίπτονται ως απα¬ 
ράδεκτες. 

2. Επίσης δεν γίνονται δεκτές και απορρίπτονται, τρο¬ 
ποποιήσεις της προσφοράς ή προτάσεις που μεταβάλ¬ 
λουν την προσφορά και εξομοιούνται με αντιπροσφορά. 

Αρθρο 15 

Ενστάσεις 

1. Κατά της διακήρυξηςτου διαγωνισμού, της συμμετο¬ 
χής προμηθευτή σ'αυτόν και της νομιμότητας της διενέρ¬ 
γειάς του έως και την κατακυρωτική απόφαση επιτρέπε¬ 
ται ένσταση. 

2. Η ένσταση υποβάλλεται εγγράφως στο αρμόδιο για 
την διενέργεια του διαγωνισμού, όργανο του φορέα ως 
εξής: 

α) Κατά της διακήρυξηςτου διαγωνισμού. 

1) Στον ανοικτό διαγωνισμό μέσα στο μισό του χρονικού 
διαστήματος από τη δημοσίευση της διακήρυξης μέχρι 
την ημερομηνία λήξεως της προθεσμίας υποβολής των 
προσφορών. 

2) Στον κλειστό διαγωνισμό, μόνο από εκείνους που επι- 
λέχθηκαν να υποβάλουν προσφορά, μέσα στο μισό του 
χρονικού διαστή ματος από την ημερομηνία αποστολής σ’ 
αυτούςτης διακήρυξης μέχριτηνημερομηνίαλήξεως της 
προθεσμίας υποβολής των προσφορών. Γ ια τον καθορι¬ 
σμό της προθεσμίας αυτής συνυπολογίζονται και οι ημε¬ 
ρομηνίες αποστολής της διακήρυξης και της διενέργειας 
του διαγωνισμού. 

Η ένσταση εξετάζεται από το αρμόδιο συλλογικό όργα¬ 
νο του φορέα που διενήργησε το διαγωνισμό και η σχετι¬ 
κή απόφαση εκδίδεται το αργότερο πέντε (5) εργάσιμες 
ημέρες πριν από την διενέργεια του διαγωνισμού. 

β) Κατά της συμμετοχής προμηθευτή σ’ αυτόν ή της νο¬ 
μιμότητας της διενέργειας ως προς την διαδικασία παρα¬ 
λαβής και αποσφράγισης των προσφορών κατά τη διάρ¬ 
κεια διεξαγωγής του ιδίου του διαγωνισμού και μέχρι την 
επόμενη εργάσιμη ημέρα. Στον κλειστό διαγωνισμό δικαί¬ 
ωμα ένστασης στην περίπτωση αυτή έχουν μόνο όσοι επι- 
λέχθηκαν να υποβάλλουν προσφορά. Η ένσταση αυτή 
δεν επιφέρει αναβολή ή διακοπή του διαγωνισμού αλλά 
εξετάζεται κατά την αξιολόγηση των αποτελεσμάτων του 
διαγωνισμού από το αρμόδιο συλλογικό όργανο και εκδί- 
δεται η σχετική απόφαση μετά από γνωμοδότηση αυτού. 
Η ένσταση κατά της συμμετοχής προμηθευτή σε διαγω¬ 
νισμό κοινοποιείται υποχρεωτικά σ’ αυτόν κατά του οποί¬ 
ου στρέφεται. 

γ) Κατά της νομιμότητας της διενέργειας του διαγωνι¬ 
σμού (ανοικτού και κλειστού) έως και την κατακυρωτική 
απόφαση, μέσα σε χρονικό διάστηματριών (3) εργασίμων 
ημερών από της καταχώρησης των σχετικών αποφάσεων 
στο βιβλίο που τηρείται για τον σκοπό αυτό από την Υπη¬ 
ρεσία που διενεργεί τον διαγωνισμό. 

Στον κλειστό διαγωνισμό δικαίωμα ένστασης στην περί¬ 
πτωση αυτή έχουν μόνο όσοι επιλέχθηκαν να υποβάλουν 
προσφορά. 

Η ένσταση αυτή εξετάζεται από το αρμόδιο συλλογικό 
όργανο και η σχετική απόφαση εκδίδεται το αργότερο σε 
δέκα (10) εργάσιμες ημέρες από τη λήξη της προθεσμίας 
υποβολής ενστάσεων. 

Σε εξαιρετικές περιπτώσεις η προθεσμία των δέκα (10) 
εργασίμων ημερών μπορεί να παραταθεί με απόφαση του 
αρμόδιου για την διοίκηση του ΙΓΜΕ οργάνου. 

3. Ενστάσεις που υποβάλλονται για οποιουσδήποτε άλ¬ 
λους λόγους εκτός από τους προαναφερομένους, δεν γί¬ 
νονται δεκτές. 

4. Οι ενιστάμενοι λαμβάνουν γνώση της σχετικής από¬ 
φασης με φροντίδα τους. 

5.0 προμηθευτής μπορεί κατά των αποφάσεων που επι¬ 
βάλλουν οιασδήποτε μορφής κυρώσεις σε βάρος του να 
υποβάλλει προσφυγή μέσα σε ανατρεπτική προθεσμία 
τριάντα (30) ημερών από την ημερομηνία της καταχώρη¬ 
σης της σχετικής απόφασης στο βιβλίο που τηρείται για 
τον σκοπό αυτό από το ΙΓΜΕ. Επίτης προσφυγής αποφα¬ 
σίζει το αρμόδιο για τη διοίκηση του ΙΓΜΕ όργανο, ύστερα 
από γνωμοδότηση του αρμόδιου συλλογικού οργάνου, 
εκτός της ενστάσεως κατά της αποφάσεωςκατάτο άρθρο 
33 περίπτωση 5γ για την οποία αποφασίζει ο Υπουργός 
Ανάπτυξης. Η εν λόγω απόφαση δεν επιδέχεται προσβολή 
με άλλη οιασδήποτε φύσεως διοικητική προσφυγή. 

Αρθρο 16 

Προσφερόμενη τιμή 

1. Με την προσφορά η τιμή του προς προμήθεια υλικού 
δίνεται ανά μονάδα, όπως καθορίζεται στη διακήρυξη. 
Στην τιμή περιλαμβάνονται οι τυχόν υπέρ τρίτων κρατή¬ 
σεις ως και κάθε άλλη επιβάρυνση εκτός από τον ΦΠΑ για 
παράδοση του υλικού στον τόπο και με τον τρόπο που 
προβλέπεται στη διακήρυξη. 

2. Η προσφερόμενη τιμή δίνεται σε ΕΥΡΩ κατά τα καθο¬ 
ριζόμενα κάθε φορά στη διακήρυξη, εφ’ όσον πρόκειται 
για είδος εισαγόμενο από το εξωτερικό που προσφέρεται 
είτε από Έλληνες, είτε από αλλοδαπούς προμηθευτές. 

Οι τιμές σε συνάλλαγμα εκφράζονται στο νόμισμα που 
επιθυμεί ο προμηθευτής. 

Το ΙΓΜΕ δεν υποχρεούται να προβεί στην πληρωμή με 
το νόμισμα της προσφοράς αλλά με το νόμισμα στο οποίο 
πραγματοποιούνται οι πληρωμές από την Τράπεζα της 
Ελλάδος προς τη χώρα καταγωγής του υλικού. 

2. Για τη σύγκριση των προσφορών οι τιμές σε συνάλ¬ 
λαγμα μετατρέπονται σε ΕΥΡΩ με βάση την ισχύουσα τιμή 
ΡΙΧΙΝΟ του Επίσημου Δελτίου Συναλλαγμάτων έναντι ΕΥ¬ 
ΡΩ (Ελεύθερη σύγκριση ΡΙΧΙΝΟ της Διατραπεζικής Αγο¬ 
ράς) κατά την ημερομηνία διενέργειας του διαγωνισμού. 

4. Προσφορά για εγχώριο προϊόν που δίνει τιμή σε συ¬ 
νάλλαγμα ή με ρήτρα συναλλάγματος απορρίπτεται ως 
απαράδεκτη. 

5. Προσφορά που θέτει όρο αναπροσαρμογής, χωρίς 
αυτό να προβλέπεται από τη διακήρυξη απορρίπτεται ως 
απαράδεκτη. 


6. Εφόσον από την προσφορά δεν προκύπτει με σαφή¬ 
νεια η προσφερόμενη τιμή ή δεν δίδεται ενιαία τιμή για 
ολόκληρη τη ποσότητα του συγκεκριμένου είδους που 
προκηρύχθηκε, εφόσον έτσι ορίζεται από τη διακήρυξη η 
προσφορά απορρίπτεται ως απαράδεκτη με απόφαση 
του Δ.Σ. ΙΓΜΕ ύστερα από σχετική πρόταση της Επιτρο¬ 
πής διαγωνισμού. 

Αρθρο 17 

Προέλευση των προσφερομένων υλικών 

1. Οι προμηθευτές υποχρεούνται ανάλογα με τη μορφή 
του διαγωνισμού να αναφέρουν στις αιτήσεις συμμετο¬ 
χής ή στις προσφορές τους, τη χώρα καταγωγής των υλι¬ 
κών που προσφέρουν. 

2. Ο συμμετέχων πρέπει να δηλώνει στην προσφορά 
του το εργοστάσιο, στο οποίο θα κατασκευάσει τα προ- 
σφερόμενα υλικά καθώς και τον τόπο εγκατάστασής του. 

Εφόσον για την παραγωγή του τελικού προϊόντος με¬ 
σολαβούν διάφορες φάσεις βιομηχανοποίησης πρέπει να 
δηλώνεται στην προσφορά το κατά περίπτωση εργοστά¬ 
σιο και ο τόπος εγκατάστασής του. 

Προσφορά στην οποία δεν θα υπάρχει η παραπάνω δή¬ 
λωση, θα απορρίπτεται ως απαράδεκτη. 

Εάν διαπιστωθεί από την Υπηρεσία ανυπαρξία του ερ¬ 
γοστασίου που δηλώθηκε μετηνπροσφοράκατάτηνημε- 
ρομηνία διενέργειας του διαγωνισμού, η προσφορά 
απορρίπτεται και στον προσφέροντα επιβάλλεται, με 
απόφαση του αρμόδιου για την Διοίκηση οργάνου, ποινή 
προσωρινού αποκλεισμού τριών (3) μηνών έως και τριών 
(3) ετών ή οριστικού αποκλεισμού από τους διαγωνι¬ 
σμούς οιουδήποτε φορέα αναφερόμενου στο πεδίο 
εφαρμογής του Ν. 2286/95 μετά από γνώμη του αρμόδι¬ 
ου οργάνου για την αξιολόγηση των αποτελεσμάτων του 
διαγωνισμού το οποίο υποχρεωτικά καλεί τον ενδιαφερό¬ 
μενο προς παροχή εξηγήσεων κατά το άρθρο 20 του 
ισχύοντος συντάγματος. 

Η προσφορά απορρίπτεται ως απαράδεκτη και όταν 
στο εργοστάσιο που δηλώνεται για την κατασκευή μερι¬ 
κώς ή ολικώς των υλικών έχει επιβληθεί ποινή αποκλει¬ 
σμού από τους διαγωνισμούς του Δημοσίου Τομέα που 
ισχύει κατά την ημερομηνία διενέργειας διαγωνισμού. 

3. Όταν οι προσφέροντες δεν θα κατασκευάσουν τα 
προσφερόμενα υλικά, μερικά ή ολικά σε δικό τους εργο¬ 
στάσιο εκτός των στοιχείων της παραγράφου 2 που πρέ¬ 
πει να δηλώνονται στην προσφορά, πρέπει να επισυνά¬ 
ψουν σ’ αυτή και υπεύθυνη δήλωση του νομίμου εκπρο¬ 
σώπου του εργοστασίου στο οποίο θα κατασκευασθούν 
τα υλικά με την οποία θα δηλώνεται ότι αυτός αποδέχεται 
την εκτέλεση της προμήθειας, σε περίπτωση κατακύρω- 
σης αυτής στον προμηθευτή υπέρ του οποίου παρέχει 
την υπεύθυνη δήλωση. 

4. Μετά τη σύναψη της σύμβασης δεν επιτρέπεται η αλ¬ 
λαγή του εργοστασίου που δηλώθηκε με την προσφορά 
και με βάση την οποία έγινε η κατακύρωση. Μπορεί να 
εγκριθεί, μετά από αιτιολογημένο αίτημα του προμηθευ¬ 
τή, η αλλαγή του εργοστασίου, με απόφαση του Διοικητι¬ 
κού Συμβουλίου του ΙΓΜΕ, μετά από πρόταση της αρμό¬ 
διας επιτροπής. 

5. Κατασκευή του υλικού σε εργοστάσιο άλλο από εκεί¬ 
νο που δηλώθηκε στην προσφορά χωρίς προηγούμενη 
κατά τα ανωτέρω έγκριση της Υπηρεσίας, συνεπάγεται 
την κήρυξη του προμηθευτή εκπτώτου από τη σύμβαση 
με τις προβλεπόμενες σχετικές κυρώσεις. 

Άρθρο 18 

Αναπροσαρμογή τιμών 

1. Όταν από τη διακήρυξη προβλέπεται χρόνος παρά¬ 
δοσης των υλικών μεγαλύτερος των δώδεκα (12) μηνών, 
τότε ορίζεται στη διακήρυξη όρος περί αναπροσαρμογής 
της τιμής. 

Στην περίπτωση αυτή πρέπει υποχρεωτικά να καθορίζε¬ 
ται στη διακήρυξη ο τύπος, ο τρόπος και οι προϋποθέσεις 
της αναπροσαρμογής. Μεταξύ αυτών που θα λαμβάνο- 
νται υπόψη για την αναπροσαρμογή των τιμών είναι και τα 
εξής: 

α) Χρόνος εκκίνησης της αναπροσαρμογής είναι η ημε¬ 
ρομηνία υποβολής των προσφορών που καθορίζεται από 
τη διακήρυξη ή την πρόσκληση και υπολογίζεται μέχρι και 
την ημερομηνία παράδοσης των υλικών. 

β) Αναπροσαρμογή σε περιπτώσεις τμηματικών παρα¬ 
δόσεων χορηγείται για τις ποσότητες που ορίζονται από 
τη διακήρυξη να παραδοθούν μετά την παρέλευση των 
δώδεκα (12) μηνών. 

γ) Σε περίπτωση εκπρόθεσμης παράδοσης, με υπαιτιό¬ 
τητα του προμηθευτή, ο χρόνος του εκπροθέσμου δεν 
υπολογίζεται για την αναπροσαρμογή. 

δ) Η τυχόν προκαταβολή που χορηγήθηκε αφαιρείται 
από την προς αναπροσαρμογή συμβατική αξία. 

2. Σε ειδικές περιπτώσεις, κατά την κρίση του φορέα 
που διενεργεί την προμήθεια, μπορεί να ορίζεται στη δια¬ 
κήρυξη όρος περί αναπροσαρμογής της τιμής ακόμη και 
αν προβλεπόμενο χρονικό διάστημα παράδοσης των ει¬ 
δών είναι μικρότερο των δώδεκα (12) μηνών. 

3. Για την πληρωμή του επί πλέον ποσού που προκύπτει 
μετά την αναπροσαρμογή, δεν απαιτείται σύναψη συ¬ 
μπληρωματικής σύμβασης. 

4. Όταν από τη διακήρυξη προβλέπεται αναπροσαρμο¬ 
γή τιμών, προσφορά με τιμές σταθερές απορρίπτεται. 

Αρθρο 19 

Αξιολόγηση προσφορών 

1. Οι προσφορές αξιολογούνται από την αρμόδια επι¬ 
τροπή διαγωνισμού η οποία συντάσσει και το σχετικό 
πρακτικό αξιολόγησης των προσφορών. 

2. Κατ’ αρχήν εξετάζονται οι προσφορές ως προς τη 
συμφωνία τους με τους όρους και τις τεχνικές προδια¬ 
γραφές της διακήρυξης ή της πρόσκλησης. 

3. Προσφορά που είναι αόριστη ή ασαφής ή υπό αίρε¬ 
ση, απορρίπτεται ως απαράδεκτη μετά από πρόταση της 
αρμόδιας επιτροπής αξιολόγησης των προσφορών. 

4. Προσφορές που παρουσιάζουν, κατά την κρίση της 
αρμόδιας επιτροπής αξιολόγησης των αποτελεσμάτων 
του διαγωνισμού, ουσιώδεις αποκλίσεις από τους όρους 
και τις τεχνικές προδιαγραφές της διακήρυξης και της 
πρόσκλησης απορρίπτονται ως απαράδεκτες. 

Αντίθετα δεν απορρίπτονται προσφορές εάν οι παρου- 
σιαζόμενες αποκλίσεις κρίνονται ως Επουσιώδεις, οπότε 
θεωρούνται τεχνικά αποδεκτές. 

5. Αποκλίσεις από όρους της διακήρυξης ή από σημεία 
των τεχνικών προδιαγραφών που έχουν χαρακτηριστεί 
στη διακήρυξη ως απαράβατοι όροι θεωρούνται οπωσ¬ 
δήποτε ουσιώδεις και συνιστούν απόρριψη των προσφο¬ 
ρών. 

6. Εάν απαιτείται αναγωγή διαμορφώνεται συγκριτική 
τιμή προσφοράς για να καταστούν οι αποδεκτές προ¬ 
σφορές, από άποψη τιμής, απόλυτα συγκρίσιμες. 


Αναγωγή της τιμής προσφοράς γίνεται αν συντρέχει 
οποιοσδήποτε από τους παρακάτω λόγους: 

α. Αν από τη φύση της προμήθειας απαιτούνται δαπά¬ 
νες εγκατάστασης. 

Στην περίπτωση που η επιβάρυνση για τις δαπάνες αυ¬ 
τές δίνεται στην προσφορά ποσοστιαία, ο υπολογισμός 
της γίνεται επί της τιμής προσφοράς. 

β. Αν η προμήθεια αφορά μηχανήματα ή όργανα λαμ- 
βάνεται υπόψη το κόστος λειτουργίας και συντήρησης 
για όσο χρόνο και με τον τρόπο που καθορίζεται στη δια¬ 
κήρυξη. 

γ. Αν κατά τη διακήρυξη πρέπει να ληφθούν υπόψη και 
οι όροι πληρωμής, οποιαδήποτε επιβάρυνση που προέρ¬ 
χεται απ’ αυτούς τους όρους υπολογίζεται επι της τιμής 
προσφοράς με βάση τις ισχύουσες κάθε φορά διατάξεις 
περί του ύψους του τόκου. 

Σε περίπτωση που δεν απαιτείται αναγωγή, τότε η ανηγ- 
μένη τιμή ταυτίζεται με την προσφερόμενη. 

7. Για την αξιολόγηση των προσφορών στις οποίες κρι¬ 
τήριο είναι η χαμηλότερη τιμή, λαμβάνονται υπόψη τα πα¬ 
ρακάτω στοιχεία: 

α. Ο ανταγωνισμός που αναπτύχθηκε. 

β. Η προσφερόμενη τιμή σε σχέση με τιμές που προ- 
σφέρθηκαν σε προηγούμενους διαγωνισμούς καιτηντρέ- 
χουσα στην αγορά τιμή, για όμοιο ή παρεμφερές υλικό. 

Η κατακύρωση γίνεται στον προμηθευτή που προσφέ¬ 
ρει την χαμηλότερη ανηγμένη τιμή. 

Ισότιμες θεωρούνται οι προσφορές με την αυτή ακρι¬ 
βώς ανηγμένη τιμή και που είναι σύμφωνες με τους όρους 
και τιςτεχνικές προδιαγραφές τηςΔιακήρυξης ήτηςπρό- 
σκλησης. 

8. Οταν το κριτήριο για την επιλογή του προμηθευτή εί¬ 
ναι η συμφερότερη προσφορά, η κατακύρωση γίνεται σ’ 
αυτόν του οποίου η προσφορά κρίνεται ως η πλέον συμ- 
φέρουσα. 

Για την επιλογή της συμφερότερης προσφοράς ακο¬ 
λουθείται η ακόλουθη διαδικασία: 

Α. Βαθμολογείται τεχνικοοικονομικά η κάθε προσφορά. 

Για τη βαθμολογία αυτή λαμβάνονται υπόψη τα παρα¬ 
κάτω στοιχεία, ταξινομημένα σε ομάδες με ιδιαίτερο συ¬ 
ντελεστή βαρύτητας η κάθε μία: 

(1) . Στην πρώτη ομάδα περιλαμβάνονται τα στοιχεία τε¬ 
χνικών προδιαγραφών ποιότητας και απόδοσης. 

α. Η συμφωνία των προσφερομένων υλικών με συγκε¬ 
κριμένα ουσιώδη χαρακτηριστικά των τεχνικών προδια¬ 
γραφών. 

β. Η λειτουργικότητα και η αποδοτικότητα των υλικών 
με βάση τις τεχνικές προδιαγραφές. 

γ. Η τυχόν απαιτούμενη ομοιογένεια του υλικού προς 
άλλο που ήδη χρησιμοποιείται στο ΙΓΜΕ. 

δ. Η συμπεριφορά, αποδοτικότητα και τεχνική αξιοπι¬ 
στία προϋπάρχοντος παρομοίου υλικού στο ΙΓΜΕ. Ο συ¬ 
ντελεστής βαρύτητας της ομάδας αυτής μπορεί να ανέρ¬ 
χεται μέχρι ποσοστό 80 %. 

(2) . Στη δεύτερη ομάδα περιλαμβάνονται στοιχεία τε¬ 
χνικής υποστήριξης και κάλυψης: 

α. Ο χρόνος παράδοσης των υλικών, εφόσον αιτιολο¬ 
γείται. 

β. Η παρεχόμενη εγγύηση καλής λειτουργίας. 

γ. Η ποιότητα της τεχνικής εξυπηρέτησης (δθΓνίοθ) και 
η εξασφάλιση ύπαρξης ανταλλακτικών όπου απαιτούνται 
καθώς και η εν γένει τεχνική βοήθεια από τον προμηθευ¬ 
τή, μετά την πώληση. 

δ. Η απαιτούμενη ιδιαίτερη ικανότητα, πείρα, ειδικότη¬ 
τα και ο απαιτούμενος εξοπλισμός του προμηθευτή. 

Ο συντελεστής βαρύτητας της ομάδας αυτής μπορεί να 
ανέρχεται μέχρι ποσοστό 30 %. 

Το ΙΓΜΕ έχει την ευχέρεια να επιλέξει και άλλα στοιχεία 
κατατάσσοντάς τα κατά περίπτωση στις παραπάνω δύο 
ομάδες. Το άθροισμα των ποσοστών των συντελεστών 
βαρύτητας των δύο ομάδων πρέπει να είναι 100. Για κάθε 
στοιχείο των ομάδων, καθορίζεται από την διακήρυξη ο 
επί μέρους συντελεστής βαρύτητας ώστε το άθροισμά 
τους για κάθε ομάδα να ισούται με τον καθορισθέντα συ¬ 
ντελεστή βαρύτητας της ομάδας. 

Όλα τα επί μέρους στοιχεία των ομάδων βαθμολογού¬ 
νται αυτόνομα με βάση τους 100 βαθμούς. Η βαθμολογία 
είναι 100 για τις περιπτώσεις που καλύπτονται ακριβώς οι 
τεχνικές προδιαγραφές. 

Αυξάνεται μέχρι 120 βαθμούς για τις περιπτώσεις που 
υπερκαλύπτονται οι τεχνικές προδιαγραφές. Επίσης μειώ¬ 
νεται μέχρι 80 βαθμούς για τις περιπτώσεις που δεν καλύ¬ 
πτονται πλήρως οι τεχνικές προδιαγραφές, υπό την προϋ¬ 
πόθεση ότι οι αποκλίσεις των προδιαγραφών έχουν κριθεί 
ως επουσιώδεις και η προσφορά ως τεχνικά αποδεκτή. 

Η σταθμισμένη βαθμολογία του κάθε στοιχείου των 
ομάδων είναι το γινόμενο του επί μέρους συντελεστή βα¬ 
ρύτητας του στοιχείου επί τη βαθμολογία του και η συνο¬ 
λική βαθμολογία της κάθε προσφοράς είναι το άθροισμα 
των σταθμισμένων βαθμολογιών όλων των στοιχείων και 
των δύο ομάδων. 

Η τελική βαθμολογία με βάση τα παραπάνω κυμαίνεται 
από 80 έως 120 βαθμούς. 

Β. Συμφερότερη προσφορά είναι εκείνη που παρουσιά¬ 
ζει το μικρότερο λόγο της ανηγμένης τιμής προς τη βαθ¬ 
μολογία της. 

Γ. Από την αρμόδια υπηρεσία του ΙΓΜΕ καθορίζονται τα 
στοιχεία που απαρτίζουν τις δύο ομάδες και οι συντελε¬ 
στές βαρύτητας τόσο της κάθε ομάδας συνολικά όσο και 
των στοιχείων της. 

Όλα αυτά αναφέρονται απαραίτητα στη διακήρυξη. 

Αρθρο 20 

Κρίση αποτελεσμάτων διαγωνισμού 

Η αρμόδια για την αξιολόγηση των αποτελεσμάτων του 
διαγωνισμού επιτροπή, στη γνωμοδότησή της μπορεί να 
προτείνει: 

α. Κατακύρωση της προμήθειας για ολόκληρη, μεγαλύ¬ 
τερη ή μικρότερη ποσότητα κατά ποσοστό στα εκατό που 
θα καθορίζεται στη διακήρυξη. 

Τ ο ποσοστό αυτό δεν μπορεί να υπερβαίνει το 30 % στην 
περίπτωση μεγαλύτερης ποσότητας και το 50 % στην πε¬ 
ρίπτωση μικρότερης ποσότητας. 

Για κατακύρωση ποσότητας κάτω του καθοριζόμενου 
από τη διακήρυξη ποσοστού απαιτείται προηγούμενη 
αποδοχή από τον προμηθευτή. 

β. Ανάδειξη μειοδότη σε περίπτωση ισότιμων ή ισοδύ¬ 
ναμων καθ' όλα προσφορών με κατανομή των υπό προ¬ 
μήθεια ειδών. Εφόσον το υλικό δεν είναι διαιρετό ο προ¬ 
μηθευτής επιλέγεται με κλήρωση. 

γ. Ματαίωση των αποτελεσμάτων του διαγωνισμού και 
επανάληψήτου μετροποποίησηή μη των όρων καιτωντε- 
χνικών προδιαγραφών. 

δ. Ματαίωση των αποτελεσμάτων του διαγωνισμού και 
προσφυγή στη διαδικασία της διαπραγμάτευσης. 

ε. Πλήρη ματαίωση της προμήθειας. 


Άρθρο 21 

Κατακύρωση Διαγωνισμού 

Η κατακύρωση του διαγωνισμού γίνεται με απόφαση 
του αρμόδιου για την έγκριση πραγματοποίησης της προ¬ 
μήθειας οργάνου, σύμφωνα με το άρθρο 4 του παρόντος, 
λαμβάνοντας υπόψη τη γνωμοδότηση της αρμόδιας Επι¬ 
τροπής κατά το άρθρο 20,το οποίο έχει τη δυνατότητα: 

α. Να κατακυρώσει μέρος ή το σύνολο της προμήθειας 
σε ένα ή περισσότερους προμηθευτές. 

β. Να αναδείξει μειοδότη είτε με κλήρωση, είτε με κατα¬ 
νομή σε περιπτώσεις ισοτίμων ή ισοδύναμων προσφορών 
και διαιρετού υλικού. 

γ. Να ακυρώσει τα αποτελέσματα του διαγωνισμού και 
να τον επαναλάβει. 

δ. Να ακυρώσει τα αποτελέσματα του διαγωνισμού και 
να προχωρήσει στη διαδικασία διαπραγμάτευσης, εφό¬ 
σον συντρέχουν οι προϋποθέσεις της περιπτώσεως της 
παρ. 1 του άρθρου 22 του παρόντος. 

ε. Να ματαιώσει την προμήθεια. 

Αρθρο 22 

Προμήθειες με Διαπραγμάτευση 

1. Προμήθειες με διαπραγμάτευση (εξαιρετική ή απ’ ευ¬ 
θείας ανάθεση) με ή χωρίς προηγούμενη δημοσίευση 
προκήρυξης μπορεί να γίνουν εάν συντρέχει μία από τις 
περιπτώσεις που προβλέπονται στο άρθρο 2 παράγρα¬ 
φος 13 του Ν. 2286/95. 

Ειδικότερα η περίπτωση του εδαφ. VII της παραγράφου 
13 του άρθρου 2 του Ν. 2286/95 δεν εφαρμόζεται προκει- 
μένου για προμήθειες των οποίων η αξία είναι ίση ή μεγαλύ¬ 
τερη των 200.000 ΕΥΡΩ και η περίπτωση του εδαφίου 1, β 
(β) της εν λόγω παραγράφου δεν εφαρμόζεται για προμή¬ 
θειες των οποίων η αξία είναι μικρότερη των 200.000 ΕΥΡΩ. 

Προκειμένου να ακολουθηθεί η διαδικασία με διαπραγ¬ 
μάτευση απαιτείται απόφαση του Δ.Σ. ΙΓΜΕ, που εκδίδεται 
μετά από πρόταση των αρμοδίων Υπηρεσιών του ΙΓΜΕ. 

Η απόφαση αυτή δεν απαιτείται για την περίπτωση του 
εδαφ. VII της παραγράφου 13του άρθρου 2του Ν. 2286/95. 

Σε περίπτωση που της διαπραγμάτευσης προηγείται δια¬ 
γωνισμός, η παραπάνω απόφαση υποκαθίσταται από την 
απόφαση κρίσεως των αποτελεσμάτων του διαγωνισμού. 

Αρθρο 23 

Ανακοίνωση κατακύρωσης ή ανάθεσης 

1. Στον προμηθευτή στον οποίο έγινε κατακύρωση ή 
ανάθεση προμήθειας αποστέλλεται σχετική ανακοίνωση 
που περιλαμβάνει τουλάχιστον τα παρακάτω στοιχεία: 

α. Το είδος. 

β. Την ποσότητα. 

γ. Την τιμή. 

δ. Τη συμφωνία της κατακύρωσης ή της ανάθεσης με 
τους όρους της διακήρυξης και της πρόσκλησης και τις 
τυχόν αποδεκτές τροποποιήσεις των όρων αυτών. 

ε. Την προθεσμία υπογραφής της σύμβασης. 

2. Με την ανακοίνωση, η σύμβαση θεωρείται συναφθεί- 
σα, το δε έγγραφο της σύμβασης που ακολουθεί έχει 
αποδεικτικό μόνο χαρακτήρα. 

3. Ο προμηθευτής στον οποίο κατακυρώθηκε ή ανατέ¬ 
θηκε η προμήθεια, υποχρεούται να προσέλθει μέσα σε 
δέκα ημέρες από την ημερομηνία κοινοποίησης της ανα¬ 
κοίνωσης για την υπογραφή της σχετικής σύμβασης προ¬ 
σκομίζοντας και την προβλεπόμενη εγγύηση καλής εκτέ¬ 
λεσης αυτής. 

Ο προμηθευτής μπορεί να προσέλθει για την υπογραφή 
της σύμβασης το αργότερο μέσα σε δεκαπέντε (15) ημέ¬ 
ρες από την ημερομηνία κοινοποίησης της ανακοίνωσης. 
Στην περίπτωση όμως αυτή ο χρόνος παράδοσης των υλι¬ 
κών αρχίζει να υπολογίζεται μετά από δέκα (10) ημέρες 
από την ημερομηνία κοινοποίησης της ανακοίνωσης. 
Τούτο δεν ισχύει στην περίπτωση που ο χρόνος παράδο¬ 
σης των υλικών αρχίζει να υπολογίζεται από την ημερο¬ 
μηνία αναγγελίας της σχετικής πίστωσης. Εφόσον η σύμ¬ 
βαση υπογράφεται πριν από τη λήξη της προθεσμίας των 
δέκα (10) ημερών που αναφέρεται παραπάνω, ο χρόνος 
παράδοσης των υλικών υπολογίζεται από την ημερομηνία 
υπογραφήςτης σύμβασης. 

4. Εάν η κατακύρωση ή η ανάθεση γίνεται σε αλλοδαπό 
προμηθευτή, η ανακοίνωση απευθύνεται στον εκπρόσω¬ 
πό του στην Ελλάδα, εάν υπάρχει, σε αντίθετη δε περί¬ 
πτωση στέλνεται σχετικό τηλεγράφημα ή τηλετύπημα ή 
τηλεομοιοτύπημα στον αλλοδαπό προμηθευτή. Στην πε¬ 
ρίπτωση που η πληρωμή στον προμηθευτή προβλέπεται 
να γίνει με άνοιγμα πίστωσης, η εγγύηση καλής εκτέλε¬ 
σης μπορεί να κατατεθεί στον ανταποκριτή της Τράπεζας 
της Ελλάδος στο εξωτερικό, η δε εγγύηση συμμετοχής 
παραμένει σε ισχύ και αποδεσμεύεται μετά την κατάθεση 
και αποδοχή της εγγύησης καλής εκτέλεσης. 

5. Εάν ο προμηθευτής στον οποίο έγινε η ανακοίνωση, δεν 
προσήλθε να υπογράψει τη σύμβαση, κηρύσσεται έκπτω¬ 
τος με απόφαση του Διοικητικού Συμβουλίου του ΙΓΜΕ. 

Αρθρο 24 
Σύμβαση 

1. Μετά την ανακοίνωση κατακύρωσης ή ανάθεσης κα¬ 
ταρτίζεται από την Υπη ρεσία Π ρομηθειών η σχετική σύ μβα- 
ση που υπογράφεται και από τα δύο συμβαλλόμενα μέρη. 

2. Η σύμβαση θεωρείται από τη Νομική Υπηρεσία για το 
Νομικό της μέρος. 

Τέτοια θεώρηση δεν απαιτείται εφόσον πρόκειται για 
σύμβαση η οποία περιέχει τυποποιημένους όρους σύμ¬ 
φωνα με θεωρημένο από τη Νομική Υπηρεσία υπόδειγμα. 

3. Η σύμβαση υπογράφεται από τον Γενικό Διευθυντή ή 
από υπάλληλο του ΙΓΜΕ, εξουσιοδοτημένο απ’ αυτόνήτο 
Διοικητικό Συμβούλιο. 

4. Σύμβαση μπορεί να καταρτιστεί και για προμήθειες 
των κλιμακίων Γ και Δ, εφόσον η προμήθεια αφορά είδη, 
για τα οποία απαιτείται δέσμευση του προμηθευτή ως 
προς την ποιότητα και καταλληλότητά τους. 

Η σύμβαση αυτή υπογράφεται από το όργανο που 
εγκρίνει την κατακύρωση ή την ανάθεση της προμήθειας. 

5. Η σύμβαση περιλαμβάνει άλατα στοιχεία της προμή¬ 
θειας και τουλάχιστον τα εξής: 

α. Τον τόπο και χρόνο υπογραφής σύμβασης, 
β. Τα συμβαλλόμενα μέρη, 
γ. Τα προς προμήθεια υλικά και την ποσότητα, 
δ. Την τιμή. 

ε. Τον τόπο, τρόπο και χρόνο παράδοσης καθώς και τον 
χρόνο παραλαβής των υλικών, 
στ. Τις τεχνικές προδιαγραφές των υλικών, 
ζ. Τις προβλεπόμενες εγγυήσεις, 
η. Τις προβλεπόμενες ρήτρες, 
θ. Τον τρόπο επίλυσης των τυχόν διαφορών, 
ι. Τοντρόπο πληρωμής. 

ια. Τον τρόπο αναπροσαρμογής του συμβατικού τιμή¬ 
ματος, εφ’ όσον προβλέπεται αναπροσαρμογή. 


ιβ. Η σύμβαση χαρτοσημαίνεται με το τέλος χαρτοσή¬ 
μου που προβλέπεται από τη διάταξη του άρθρου 15 δ' 
παρ. 3 του κώδικα περίτελών χαρτοσήμου. 

6. Το κείμενο της σύμβασης κατισχύει κάθε άλλου κει¬ 
μένου στο οποίο τούτο στηρίζεται όπως προσφορά, δια¬ 
κήρυξη και απόφαση κατακύρωσης ή ανάθεσης εκτός κα¬ 
ταδήλων σφαλμάτων ή παραδρομών. 

7. Η σύμβαση τροποποιείται με απόφαση του αρμόδιου 
οργάνου που ενέκρινε την κατακύρωση ή ανάθεση της 
προμήθειας όταν τούτο προβλέπεται από συμβατικό όρο 
ή όταν συμφωνήσουν προς τούτο και τα δύο συμβαλλό¬ 
μενα μέρη ύστερα από γνωμοδότηση του αρμόδιου ορ¬ 
γάνου. 

8. Η σύμβαση θεωρείται ότι εκτελέσθηκε όταν συντρέ¬ 
χουν όλες οι παρακάτω προϋποθέσεις: 

α. Παραδόθηκε ολόκληρη η ποσότητα ή εάν αυτή που 
παραδόθηκε, σε περίπτωση διαιρετού υλικού, υπολείπε¬ 
ται της συμβατικής κατά τμήμα που κρίνεται από την επι¬ 
τροπή παραλαβής ως ασήμαντο. 

β. Παραλήφθηκε οριστικά, ποσοτικά και ποιοτικά η πο¬ 
σότητα που παραδόθηκε. 

γ. Εγινε η αποπληρωμή του συμβατικού τιμήματος 
αφού προηγουμένως επιβλήθηκαν τυχόν κυρώσεις ή εκ¬ 
πτώσεις. 

δ. Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε- 
σμεύθηκαν οι σχετικές εγγυήσεις κατά τα προβλεπόμενα 
από τη σύμβαση. 

Αρθρο 25 
Εγγυήσεις 

1. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στα κρά¬ 
τη - μέλη της Ευρωπαϊκής Ένωσης και έχουν σύμφωνα με 
τα ισχύοντα το δικαίωμα αυτό. Τα αντίστοιχα έγγραφα 
των εγγυήσεων, αν δεν είναι διατυπωμένα στην Ελληνική, 
θα συνοδεύονται από επίσημη μετάφραση. 

2. Με την εγγυητική επιστολή - που αποτελεί αυτοτελή 
σύμβαση - το πιστωτικό ίδρυμα αναλαμβάνει την υποχρέ¬ 
ωση να καταβάλλει ορισμένο με μόνη τη δήλωση εκείνου 
προς τον οποίο απευθύνεται, χωρίς να μπορεί να ερευνά, 
ούτε αν πράγματι υπάρχει ή αν είναι νόμιμη η απαίτηση 
(κύρια οφειλή). 

3. Οι κατωτέρω εγγυήσεις ανεξάρτητα από το όργανο 
που τις εκδίδει και τον τύπο που περιβάλλονται, πρέπει 
απαραίτητα να περιλαμβάνουν καταρχήν: 

(α) Την ημερομηνία έκδοσης. 

(β) Τον εκδότη. 

(γ) Την υπηρεσία του ΙΓΜΕ προς την οποία απευθύνεται, 
(δ) Τον αριθμό της εγγύησης. 

(ε) Τονποσόνπου καλύπτει η εγγύηση. 

(στ) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(ζ) Τους όρους ότι: 

(I) η εγγύηση παρέχεται ανέκκλητα και ανεπιφύλακτα, ο 
δε εκδότης παραιτείται της ένστασης της διζήσεως. 

(II) το ποσόν της εγγύησης τηρείται στην διάθεση του 
ΙΓΜΕ που διενεργεί το διαγωνισμό και θα καταβληθεί ολι¬ 
κά ή μερικά μέσα σε τρεις (3) ημέρες μετά από απλή έγ¬ 
γραφη ειδοποίηση. 

(III) σε περίπτωση κατάπτωσης της εγγύησης, το ποσόν 
της κατάπτωσης υπόκειται στο εκάστοτε ισχύον πάγιο τέ¬ 
λος χαρτοσήμου. 

(IV) ο εκδότης της εγγύησης υποχρεούται να προβεί 
στην παράταση της ισχύος της εγγύησης ύστερα από έγ¬ 
γραφο του ΙΓΜΕ, που θα υποβληθεί πριν από τη λήξη της 
εγγύησης. 

4. Εγγύηση συμμετοχής στο διαγωνισμό. 

α. Η εγγύηση αυτή εκδίδεται υπέρ του συμμετέχοντος 
για ποσό που αντιστοιχεί σε ποσοστό 5% επί της συνολι¬ 
κής προϋπολογισθείσης δαπάνης με ΦΠΑ, εκτός αν ορί¬ 
ζεται διαφορετικό ποσοστό στη διακήρυξη ή την πρό¬ 
σκληση. 

β. Όταν ο διαγωνισμός αφορά υλικά και επιτρέπεται 
από τη διακήρυξη η προσφορά μερικών από αυτά, γίνεται 
δεκτή προσφορά και στην περίπτωση που η εγγύηση δεν 
καλύπτει το προβλεπόμενο ποσοστό της αξίας όλων των 
προσφερομένων υλικών, αρκεί αυτή να καλύπτει το πο¬ 
σοστό που αναλογεί στην αξία του ελάχιστου αριθμού 
υλικών που προβλέπεται από τη διακήρυξη, η δε κατακύ- 
ρωση περιορίζεται στα υλικά που καλύπτονται από την εγ¬ 
γύηση. 

γ. Προσφορά της οποίας η εγγύηση δεν καλύπτει την 
προβλεπόμενη κατά τα ανωτέρω αξία, μπορεί να γίνει δε¬ 
κτή εφόσον η εγγύηση υπολείπεται μέχρι ποσοστό 5%. 

δ. Η εγγύηση συμμετοχής περιλαμβάνει εκτός των προ¬ 
ϋποθέσεων της παρ. 3 και τα ακόλουθα: 

(I) Την σχετική διακήρυξη την ημερομηνία διαγωνισμού 
και τα προς προμήθεια υλικά. 

(ΙΙ)Την ημερομηνία λήξης της ισχύος. (Η εγγύηση πρέ¬ 
πει να ισχύει τουλάχιστον επί ένα μήνα μετά τη λήξη του 
χρόνου της προσφοράς που ζητά η διακήρυξη). 

ε. Αναγκαία στοιχεία εγγύησης συμμετοχής κατά την 
υποβολή της με την προσφορά είναι: 

(1) η ανάληψη υποχρέωσης από το πιστωτικό ίδρυμα να 
καταβάλει ορισμένο ποσό με μόνη την δήλωση εκείνου 
προς τον οποίο απευθύνεται. 

(2) ο αριθμός της διακήρυξης. 

(3) το ποσόν που καλύπτει η εγγύηση 

(4) η ημερομηνία έκδοσης 

(5) τα στοιχεία του προμηθευτή υπέρ του οποίου εκδί- 
δεται. 

Τυχόν ελλείψεις της εγγύησης συμμετοχής πέραν των 
αναγκαίων στοιχείων μπορούν να καλύπτονται εκ των 
υστέρων. 

5. Εγγύηση καλής εκτέλεσης της σύμβασης. 

α. Ο προμηθευτής στον οποίο έγινε η κατακύρωση ή η 
ανάθεση υποχρεούται να καταθέσει εγγύηση καλής εκτέ¬ 
λεσης των όρων της σύμβασης, το ύψος της οποίας αντι¬ 
στοιχεί σε ποσοστό 10%της συνολικής συμβατικής αξίας, 
χωρίς τον ΦΠΑ, εκτός αν ορίζεται διαφορετικά στη διακή¬ 
ρυξη ή την πρόσκληση. 

β. Η εγγύηση κατατίθεται προ ή κατά την υπογραφή της 
σύμβασης. 

γ. Η εγγύηση καλής εκτέλεσης περιλαμβάνει εκτός των 
προϋποθέσεων της παρ. 3 και τα ακόλουθα: 

(Ι)Τον αριθμό της σχετικής σύμβασης και τα προς προ¬ 
μήθεια υλικά. 

(II) Την ημερομηνία λήξης της ισχύος της εγγύησης. Ο 
χρόνος ισχύος της εγγύησης πρέπει να είναι μεγαλύτε¬ 
ρος από το συμβατικό χρόνο φόρτωσης ή παράδοσης κα¬ 
τά το χρόνο που με βάση τη σύμβαση ο αγοραστής υπο- 
χρεούταιναπαραλάβειτα υλικά πλέον δύο (2) μήνεςή με¬ 
γαλύτερος εφόσον αυτό ορίζεται από τη διακήρυξη. 


6. Εγγύηση προκαταβολής. 

α. Με την υπογραφή της σύμβασης και εφόσον προ- 
βλέπεται απ’ αυτήν χορηγείται στον προμηθευτή προκα¬ 
ταβολή σε ποσοστό μέχρι 50% της συνολικής συμβατικής 
αξίας χωρίς ΦΠΑ. Η προκαταβολή είναι έντοκη από της 
καταβολής, επιβαρυνόμενη με το ύψος επιτοκίου που κα¬ 
θορίζεται με απόφαση του Υπουργού Οικονομικών βάσει 
των διατάξεων του άρθρου 84 του Ν. 2362/95 και χορη¬ 
γείται με κατάθεση ισόποσης εγγύησης. Το ποσό της 
προκαταβολής που χορηγείται και ο τόκος που αντιστοι¬ 
χεί σ’ αυτήν μέχρι την οριστική ποσοτική και ποιοτική πα¬ 
ραλαβή του υλικού από το ΙΓΜΕ συμψηφίζεται κατά την 
εξόφληση της συμβατικής αξίας ή της αξίας κάθε τμημα¬ 
τικής παράδοσης. 

β. Η εγγύηση προκαταβολής περιλαμβάνει και τις προ¬ 
ϋποθέσεις που αναφέρονται στις παραγράφους 3 και 5γ. 

7. Εγγύηση συμμετοχής που αφορά τον προμηθευτή 
στον οποίο κατακυρώθηκε ή ανατέθηκε η προμήθεια, επι- 
στρέφεται μετά την κατάθεση της προβλεπόμενης εγ¬ 
γύησης καλής εκτέλεσης και μέσα σε πέντε (5) εργάσιμες 
ημέρες από την υπογραφή της σύμβασης. 

Οι εγγυήσεις των λοιπών προμηθευτών που έλαβαν μέ¬ 
ρος στο διαγωνισμό επιστρέφονται μέσα σε πέντε (5) ερ¬ 
γάσιμες ημέρες από την ημερομηνία ανακοίνωσης κατα- 
κύρωσης ή ανάθεσης. 

8. Οι εγγυήσεις καλής εκτέλεσης και προκαταβολής 
επιστρέφεται μετά την οριστική ποσοτική και ποιοτική πα¬ 
ραλαβή του υλικού και ύστερα από την εκκαθάριση των 
τυχόν απαιτήσεων από τους δύο συμβαλλόμενους. 

Σε περίπτωση που το υλικό είναι διαιρετό και η παράδο¬ 
ση γίνεται, σύμφωνα με την σύμβαση, τμηματικά οι εγ¬ 
γυήσεις αποδεσμεύονται σταδιακά, κατά ποσό που ανα¬ 
λογεί στην αξία του μέρους της ποσότητας που παραλή- 
φθηκε οριστικά. 

Γιατη σταδιακή αποδέσμευση των εγγυητικών επιστολών 
καλής εκτέλεσης και προκαταβολής απαιτείται προηγούμε¬ 
νη γνωμοδότηση του αρμόδιου συλλογικού οργάνου. 

Εάν στο πρωτόκολλο παραλαβής αναφέρονται παρα¬ 
τηρήσεις ή υπάρχει εκπρόθεσμη παράδοση, η παραπάνω 
σταδιακή αποδέσμευση γίνεται μετά την αντιμετώπιση, 
κατά τα προβλεπόμενα, των παρατηρήσεων και του εκ¬ 
προθέσμου. 

9. Εγγύηση συμμετοχής και καλής εκτέλεσης δεν απαι¬ 
τείται στον πρόχειρο διαγωνισμό, εκτός αν η φύση του 
υλικού το απαιτεί. 

10. Εγγύηση συμμετοχής μπορεί να ζητηθεί και στις 
προμήθειες με τις διαδικασίες της διαπραγμάτευσης 
(εξαιρετική ή απευθείας ανάθεση). 

11. Στην περίπτωση ένωσης προμηθευτών οι εγγυήσεις 
περιλαμβάνουν και τον όρο ότι η εγγύηση καλύπτει τις 
υποχρεώσεις όλων των μελών της ένωσης. 

12. Εφ' όσον από τη διακήρυξη προβλέπεται εγγύηση 
καλής λειτουργίας ή διατήρησης, ο προμηθευτής υπο- 
χρεούται να καταθέσει χρηματική εγγύηση πριν από την 
έναρξη του χρόνου καλής λειτουργίας ή διατήρησης. Η 
αξία, ο χρόνος ισχύος και κάθε ειδικότερος όρος της εγ¬ 
γύησης καθορίζονται στη διακήρυξη. 

13. Έντοκα γραμμάτια Δημοσίου. 

α. Οι τίτλοι των εντόκων γραμματίων ή των ομολόγων 
του Δημοσίου γίνονται δεκτοί στην ονομαστική τους αξία, 
ως εγγύηση συμμετοχής στους διαγωνισμούς. 

β. Σε περίπτωση που συντρέχουν οι οριζόμενες από τον 
παρόντα κανονισμό περιπτώσεις κατάπτωσης της εγγύη- 

σης συμμετοχής, γίνεται εκποίηση των εντόκων γραμμα- 
τίωντου Δημοσίου στην αξία που αντιπροσωπεύουν κατά 
το χρόνο της εκποίησής τους. 

γ. Η επιστροφή των εντόκων γραμματίων του Δημοσίου 
γίνεται με παραλαβή τούτων από τον δικαιούχο ή εξου¬ 
σιοδοτημένο εκπρόσωπό του, με την υπογραφή σχετικού 
αποδεικτικού παραλαβής. 

Αρθρο 26 

Χρόνος φόρτωσης ή παράδοσης υλικών 

1. Ο προμηθευτής υποχρεούται να παραδίδειτο υλικό 
μέσα στα χρονικά όρια και με τον τρόπο που ορίζει η σύμ¬ 
βαση. 

2. Ο συμβατικός χρόνος φόρτωσης-παράδοσης μπορεί 
με απόφαση του Διοικητικού Συμβουλίου του ΙΓΜΕ μετά 
από εισήγηση της Υπηρεσίας Προμηθειών και γνώμη της 
ενδιαφερόμενης Υπηρεσιακής Μονάδας να παρατείνεται 
μέχρι το 1/4 αυτού ύστερα από σχετικό αίτημα του προ¬ 
μηθευτή που υποβάλλεται υποχρεωτικά πριν από τη λήξη 
του συμβατικού χρόνου. 

Σε περίπτωση που ο συμβατικός χρόνος φόρτωσης - 
παράδοσης δεν είναι μεγαλύτερος από τριάντα ημερολο¬ 
γιακές ημέρες, μπορεί με απόφαση του Διοικητικού Συμ¬ 
βουλίου μετά από εισήγηση της Υπηρεσίας Προμηθειών 
και γνώμη της ενδιαφερόμενης υπηρεσιακής μονάδας να 
παρατείνεται μέχρι το 1/2 αυτού. 

Μετά τη λήξη του συμβατικού χρόνου φόρτωσης-πα¬ 
ράδοσης το υλικό δεν παραλαμβάνεται από την επιτροπή 
παραλαβής μέχρι την έκδοση της απόφασης σχετικά με 
την αιτηθείσα παράταση ανεξάρτητα από το αν το αίτημα 
του προμηθευτή υποβλήθηκε έγκαιρα. 

Ο προμηθευτής κηρύσσεται έκπτωτος σε περίπτωση 
που λήξει ο συμβατικός χρόνος φόρτωσης παράδοσης 
και δεν υποβλήθηκε έγκαιρα αίτημα παράτασής του ή 
έληξε ο παραταθείς κατά τα ανωτέρω χρόνος, χωρίς να 
παραδώσειτο υλικό. 

3. Ο προμηθευτής υποχρεούται να ειδοποιεί το ΙΓΜΕ, 
την αποθήκη υλικού και την επιτροπή παραλαβής για την 
ημερομηνία που προτίθεται να παραδώσει το υλικό, του¬ 
λάχιστον πέντε (5) εργάσιμες ημέρες νωρίτερα. 

4. Μετά από κάθε προσκόμιση υλικού στην αποθήκη 
υποδοχής, ο προμηθευτής υποχρεούται να υποβάλει 
στην υπηρεσία αποδεικτικό θεωρημένο από τον υπεύθυ¬ 
νο της αποθήκης, στο οποίο να αναφέρονται η ημερομη¬ 
νία προσκόμισης, το υλικό, η ποσότητα και ο αριθμός της 
σύμβασης σε εκτέλεση της οποίας προσκομίστηκε. 

5. Ο συμβατικός χρόνος φόρτωσης-παράδοσης μπορεί 
με απόφαση του Διοικητικού Συμβουλίου του ΙΓΜΕ να με¬ 
τατίθεται. Μετάθεση γίνεται σε περίπτωση που συντρέ¬ 
χουν λόγοι που συνιστούν ανωτέρα βία. 

Στις περιπτώσεις μεταθέσεως του συμβατικού χρόνου 
φόρτωσης-παράδοσης δεν επιβάλλονται κυρώσεις. 

Αρθρο 27 

Παραλαβή υλικών αξίας κλιμακίων Α και Β 

1. Η ποιοτική και ποσοτική παραλαβή των ειδών ή των 
εργασιών που εκτελέσθηκαν, αξίας κλιμακίων Α & Β ενερ- 
γείται από τριμελή επιτροπή η οποία συγκροτείται με 
απόφαση του Γενικού Δ/ντή από υπαλλήλους του ΙΓΜΕ 
εξαιρουμένων εκείνων που συμμετείχαν στην επιτροπή 
του σχετικού διαγωνισμού. Από την ως άνω επιτροπή συ- 
ντάσσεται σχετικό πρωτόκολλο. 

Η παραλαβή ενεργείται στο Κεντρικό κατάστημα του 


Ι.Γ.Μ.Ε. ή στις αποθήκες του, ή όπου αλλού η σύμβαση 
ορίζει σχετικά σύμφωνα με τους όρους της. 

2. Κατά τη διαδικασία παραλαβής των υλικών, καλείται 
να παραστεί, εφόσον το επιθυμεί, ο προμηθευτής και διε- 
νεργείται ποσοτικός και ποιοτικός έλεγχος. Ο ποιοτικός 
έλεγχος εφόσον δεν ορίζεται διαφορετικά στη σύμβαση 
ενεργείται: 

α. Με μακροσκοπική εξέταση. 

β. Με χημική ή μηχανική εξέταση. 

γ. Με πρακτική δοκιμασία 

δ. Με όλους ή με όσους από τους παραπάνω τρόπους 
χρειάζεται, ανάλογα με το προς προμήθεια υλικό ή και με 
οποιοδήποτε άλλο ενδεικνυόμενο τρόπο, κατά την κρίση 
της επιτροπής παραλαβής. 

3. Σε περίπτωση που η σύμβαση προβλέπει μόνο μα¬ 
κροσκοπική εξέταση συντάσσεται από την επιτροπή πα¬ 
ραλαβής οριστικό πρωτόκολλο, παραλαβής ή απόρρι¬ 
ψης, μετά τη διενέργεια του μακροσκοπικού ελέγχου. 

Όταν η σύμβαση προβλέπει εκτός από τη μακροσκοπι¬ 
κή εξέταση και άλλους ελέγχους όπως χημική εξέταση, 
μηχανική εξέταση, πρακτική δοκιμασία κ.α. συντάσσεται 
από την επιτροπή παραλαβής, κατ’ αρχάς πρωτόκολλο 
μακροσκοπικού ελέγχου και δειγματοληψίας. Το οριστικό 
πρωτόκολλο παραλαβής ή απόρριψης συντάσσεται μετά 
τα αποτελέσματα των ελέγχων αυτών. 

Εάν λόγω της φύσης του υλικού όλοι οι προβλεπόμενοι 
από τη σύμβαση έλεγχοι γίνονται από την επιτροπή πα¬ 
ραλαβής και δεν μεσολαβούν εργαστηριακοί και λοιποί 
έλεγχοι, το οριστικό πρωτόκολλο συντάσσεται από την 
επιτροπή χωρίς να προηγηθεί σύνταξη πρωτοκόλλου μα¬ 
κροσκοπικού ελέγχου και δειγματοληψίας. Η παραλαβή 
των υλικών και η έκδοση των σχετικών πρωτοκόλλων πα¬ 
ραλαβής πραγματοποιείται μέσα στον καθοριζόμενο από 
τη σύμβαση χρόνο. 

4. Σε περίπτωση που η Επιτροπή παραλαβής απορρίψει 
το υλικό, αναφέρει στο σχετικό πρωτόκολλο τις παρεκ¬ 
κλίσεις που παρουσιάζει τούτο από τους όρους της σύμ¬ 
βασης καιτουςλόγουςτης απόρριψης και γνωματεύει για 
το αν το υλικό μπορεί να χρησιμοποιηθεί. Εφόσον κριθεί 
από την επιτροπή ότι οι παρεκκλίσεις του υλικού δεν επη¬ 
ρεάζουν την καταλληλότητά του και ότι μπορεί να χρησι¬ 
μοποιηθεί, τότε με απόφαση του Διοικητικού Συμβουλίου 
μπορεί να εγκριθεί η παραλαβή του, με ή χωρίς έκπτωση 
επί της συμβατικής τιμής. 

Ύστερα από την απόφαση του Διοικητικού Συμβουλίου 
η επιτροπή παραλαβής υποχρεούται να προβεί στην πα¬ 
ραλαβή του υλικού και να συντάξει σχετικό πρωτόκολλο 
οριστικής παραλαβής σύμφωνα μετά αναφερόμενα στην 
απόφαση. 

5. Εάν ένα υλικό απορρίπτεται από την επιτροπή παρα¬ 
λαβής λόγω παρεκκλίσεων που διαπιστώθηκαν κατά τον 
μακροσκοπικό έλεγχο, η επιτροπή δεν προβαίνει στη λή¬ 
ψη και αποστολή δειγμάτων και αντιδειγμάτων για περαι¬ 
τέρω ελέγχους. 

Τέτοια δείγματα λαμβάνονται και αποστέλλονται προς 
έλεγχο, μόνο στην περίπτωση που με απόφαση του Διοι¬ 
κητικού Συμβουλίου εγκρίθηκε η μακροσκοπική παραλα¬ 
βή υλικού που απορρίφθηκε από την επιτροπή παραλα¬ 
βής, λόγω παρεκκλίσεων που διαπιστώθηκαν κατά τον 
μακροσκοπικό έλεγχο. 

Στην περίπτωση αυτή το οριστικό πρωτόκολλο παραλα¬ 
βής ή απόρριψης συντάσσεται μετά τα αποτελέσματα 
του ελέγχου των δειγμάτων. 

6. Η παραλαβή υλικού για το οποίο η επιτροπή παραλα¬ 
βής, εξέδωσε οριστικό πρωτόκολλο στο οποίο αναφέρει 
παρεκκλίσεις από τους όρους της σύμβασης, γίνεται με ή 
χωρίς έκπτωση με απόφαση του Δ.Σ. ύστερα από γνωμο¬ 
δότηση της επιτροπής παραλαβής ότι οι παρεκκλίσεις αυ¬ 
τές δεν επηρεάζουν την καταλληλότητα του είδους και 
μπορεί αυτό να χρησιμοποιηθεί. 

7. Τα πρωτόκολλα που συντάσσονται από την επιτροπή 
παραλαβής κοινοποιούνται υποχρεωτικά και στους προ¬ 
μηθευτές. 

8. Όταν πρόκειται για προμήθειες το αντικείμενο των 
οποίων είναι οι κάθε φύσεως κατασκευές, ο Γεν. Δ/ντής 
του ΙΓΜΕ μπορεί να ορίσει όπως η επιτροπή παραλαβής ή 
μέλος της οριζόμενο από τον Πρόεδρο ή ειδικός υπάλλη¬ 
λος του ΙΓΜΕ, παρακολουθεί την εν γένει εκτέλεση της 
εργασίας από τον προμηθευτή ή τον εργολάβο και ελέγ¬ 
χει τον τρόπο κατασκευής, την ποιότητα των υλικών που 
χρησιμοποιούνται και την εν γένει εφαρμογή των όρων 
της σύμβασης. 

9. Σε δευτεροβάθμια επιτροπή παραλαβής παραπέ- 
μπονται για επανεξέταση περιπτώσεις υλικών που απορ¬ 
ρίπτονται ή κρίθηκαν παραληπτέα με αποκλίσεις που 
διαπιστώθηκαν κατά τον μακροσκοπικό έλεγχο ή από 
άλλους ελέγχους που διενήργησε η πρωτοβάθμια επι¬ 
τροπή παραλαβής. Η παραπομπή κατά τα ανωτέρω δί¬ 
νεται ύστερα από σχετικό αίτημα του προμηθευτή ή αυ- 
τεπάγγελτα από τη Διοίκηση του ΙΓΜΕ. Η δευτεροβάθ¬ 
μια επιτροπή παραλαβής προβαίνει, κατά περίπτωση, 
στους ελέγχους που διενεργεί και η πρωτοβάθμια επι¬ 
τροπή παραλαβής και συντάσσει σχετικό πρωτόκολλο 
παραλαβής ή απόρριψης. 

Σε περίπτωση που η σύμβαση προβλέπει εκτός από τον 
μακροσκοπικό έλεγχο και άλλους ελέγχους, η επιτροπή, 
εάν το υλικό κρίνεται απ’ αυτήν παραληπτέο με βάση τον 
μακροσκοπικό έλεγχο, λαμβάνει και αποστέλλει τα προ- 
βλεπόμενα δείγματα και αντιδείγματα. 

Στην περίπτωση που το υλικό κρίνεται από την επιτροπή 
παραλαβής απορριπτέο με βάση τον μακροσκοπικό έλεγ¬ 
χο, δεν προβαίνει σε δειγματοληψία και στους τυχόν πε¬ 
ραιτέρω προβλεπόμενους ελέγχους. Εφόσον κριθεί από 
το αρμόδιο συλλογικό όργανο ότι οι παρεκκλίσεις αυτές 
του υλικού δεν επηρεάζουν την καταλληλότητά του και 
μπορεί να χρησιμοποηθεί, με απόφαση του Διοικητικού 
Συμβουλίου του ΙΓΜΕ, μπορεί να εγκριθεί η παραλαβή 
του υλικού που απορρίφθηκε από την επιτροπή παραλα¬ 
βής με ή χωρίς έκπτωση επί της συμβατικής τιμής. 

Ύστερα από την απόφαση αυτή, η δευτεροβάθμια επι¬ 
τροπή παραλαβής υποχρεούται να προβεί στην παρα¬ 
λαβή του υλικού και να συντάξει σχετικό πρωτόκολλο 
οριστικής παραλαβής σύμφωνα με τα αναφερόμενα 
στην απόφαση. Το αίτημα για επανεξέταση υλικού σε 
δευτεροβάθμια επιτροπή παραλαβής, υποβάλλεται από 
τον προμηθευτή μέσα σε ανατρεπτική προθεσμία είκοσι 
(20) ημερών από την ημερομηνία κοινοποίησης της σχε¬ 
τικής απόφασης. Τα έξοδα της δευτεροβάθμιας επιτρο¬ 
πής παραλαβής, βαρύνουν τον προμηθευτή, εφόσον τα 
είδη απορριφθούν οριστικά ή παραληφθούν με έκπτω¬ 
ση, ανεξάρτητα εάν η ανάθεση για επανεξέταση γίνεται 
μετά από αίτημα του προμηθευτή ή αυτεπάγγελτα. Τα 
έξοδα αυτά καταλογίζονται με απόφαση του Διοικητικού 
Συμβουλίου ΙΓΜΕ και εκπίπτονται από το λαβείν του 
προμηθευτή ή εισπράττονται από την εγγύηση καλής 
εκτέλεσης της σύμβασης. 


10. Τα πρωτόκολλα που συντάσσονται από τις επιτρο¬ 
πής παραλαβής, πρωτοβάθμιες ή δευτεροβάθμιες κοινο¬ 
ποιούνται υποχρεωτικά και στους προμηθευτές. 

11. Με απόφαση της Διοίκησης του ΙΓΜΕ, μπορεί να πα- 
ραπέμπεται δειγματοληπτικά για επανεξέταση υλικό σε 
επιτροπή παραλαβής που συγκροτείται προς τούτο, ακό¬ 
μη και στην περίπτωση που παραλήφθηκε οριστικά από 
την πρωτοβάθμια επιτροπή παραλαβής. 

Στην περίπτωση αυτή ισχύουν για το ΙΓΜΕ και για τον 
προμηθευτή τα αναφερόμενα στην παραπάνω παρά¬ 
γραφο 9. 

Άρθρο 28 

Χρόνος παραλαβής υλικών 

1. Η παραλαβή των υλικών και η έκδοση των σχετικών 
πρωτοκόλλων παραλαβής πραγματοποιείται μέσα στον 
καθοριζόμενο από τη σύμβαση χρόνο. 

2. Σε περίπτωση που η σύμβαση προβλέπει μόνο μα¬ 
κροσκοπική εξέταση ή και άλλους ελέγχους που διενερ- 
γούνται από την ίδια την επιτροπή ή και ελέγχους που διε- 
νεργούνται από άλλα όργανα (όπως εργαστήρια, δοκιμα¬ 
στήρια) που ανήκουν στο ΙΓΜΕ, ο συμβατικός χρόνος 
παραλαβής αρχίζει από την ημερομηνία πραγματικής 
προσκόμισης του υλικού. 

Σε περίπτωση που η σύμβαση προβλέπει, εκτός από μα¬ 
κροσκοπική εξέταση και άλλους ελέγχους που διενερ- 
γούνται από άλλα όργανα που δεν ανήκουν στο ΙΓΜΕ, ο 
συμβατικός χρόνος παραλαβής αρχίζει από την ημερο¬ 
μηνία πραγματικής προσκόμισης του υλικού, χωρίς να 
υπολογίζεται σ'αυτήν το χρονικό διάστημα από την απο¬ 
στολή των δειγμάτων για έλεγχο, μέχρι την κοινοποίηση 
των αποτελεσμάτων του ελέγχου στην επιτροπή. 

Εφόσον ο προμηθευτής δεν τηρήσει την υποχρέωση 
της παραγράφου 3 του άρθρου 26 του παρόντος, ο συμ¬ 
βατικός χρόνος παραλαβής αρχίζει από την ημερομηνία 
που η επιτροπή παραλαβής είναι σε θέση να προβεί στη 
διαδικασία παραλαβής. 

3. Εάν η παραλαβή των υλικών και η σύνταξη του σχετι¬ 
κού πρωτοκόλλου δεν πραγματοποιηθεί από την επιτροπή 
παραλαβής μέσα στον οριζόμενο από τη σύμβαση χρόνο, 
θεωρείται ότι η παραλαβή συντελέσθηκε αυτοδίκαια, με 
κάθε επιφύλαξη των δικαιωμάτων του ΙΓΜΕ και εκδίδεται 
προς τούτο σχετική απόφαση του Δ.Σ. του ΙΓΜΕ, με βάση 
μόνο το θεωρημένο από την Υπηρεσία του ΙΓΜΕ που πα- 
ραλαμβάνει τα υλικά αποδεικτικό προσκόμισης τούτων, 
σύμφωνα δε με την απόφαση αυτή η αποθήκη του ΙΓΜΕ εκ¬ 
δίδει δελτίο εισαγωγής του υλικού και εγγραφής του στα 
βιβλία της, προκειμένου να πραγματοποιηθεί η πληρωμή 
του προμηθευτή. 

4. Ανεξάρτητα από την, κατά τα ανωτέρω, αυτοδίκαιη 
παραλαβή και την πληρωμή του προμηθευτή, πραγματο¬ 
ποιούνται οιπροβλεπόμενοι από τη σύμβαση έλεγχοι από 
την επιτροπή που συγκροτείται με απόφαση του Γενικού 
Διευθυντή του ΙΓΜΕ, στην οποία δεν μπορεί να συμμετέ¬ 
χουν ο πρόεδρος και τα μέλη της επιτροπής που δεν 
πραγματοποίησε την παραλαβή στον προβλεπόμενο από 
τη σύμβαση χρόνο και όταν: 

α) Το υλικό κρίνεται απορριπτέο, ο προμηθευτής υπο- 
χρεούται να το αντικαταστήσει σύμφωνα με τα ισχύοντα, 
άλλως υπόκειται στις προβλεπόμενες σχετικές κυρώσεις. 

β) Το υλικό παρουσιάζει αποκλίσεις από τους όρους της 
σύμβασης, κρίνεται όμως παραληπτέο, ο προμηθευτής 
υποχρεούται να προβεί σε αποκατάσταση τούτων, εφό- 

σον είναι δυνατόν, ή στην καταβολή ποσού που αντιστοι¬ 
χεί σε έκπτωση επί της συμβατικής τιμής, εφόσον αποφα- 
σισθεί παραλαβή με έκπτωση. Και για τις δύο παραπάνω 
ρυθμίσεις εκδίδεται απόφαση του Δ.Σ. του ΙΓΜΕ, ύστερα 
από γνωμοδότηση της αρμόδια Υπηρεσίας. 

Η παραπάνω επιτροπή παραλαβής προβαίνει σε όλες 
τις διαδικασίες παραλαβής που προβλέπονται από τη 
σύμβαση και συντάσσει σχετικό πρωτόκολλο. 

Οποιαδήποτε ενέργεια που τυχόν έγινε από την αρχική 
επιτροπή παραλαβής, δεν λαμβάνεται Υπόψη. 

Αρθρο 29 

Ναύλωση - Ασφάλιση 

1. Στην περίπτωση που η προμήθεια πραγματοποιείται 
με τον όρο παράδοσης ΡΟ Β ή ΡΟΤ,η εκλογή του μεταφο¬ 
ρικού μέσου γίνεται με μέριμνα και δαπάνη του ΙΓΜΕ. Ο 
προμηθευτής μετά την υπογραφή της σύμβασης υποχρε- 
ούται να ζητήσει από το ΙΓΜΕ έγγραφες οδηγίες σχετικά 
με την μεταφορά του υλικού. Στις άλλες περιπτώσεις η 
εκλογή του μεταφορικού μέσου γίνεται με μέριμνα και 
δαπάνη του προμηθευτή με τους εξής περιορισμούς: 

α. Δεν επιτρέπεται η μεταφόρτωση σε ενδιάμεσους 
σταθμούς ή λιμάνια, χωρίς ειδική έγκριση του ΙΓΜΕ 

β. Εφόσον το μεταφορικό μέσο είναι πλοίο, τούτο υπό- 
κειται στους όρους και συμφωνίεςτων «0ΕΑ33ΙΡΙ0ΑΤΙ0Ν 
0Ι_Αυ3Ε3». 

Επίσης η φόρτωση γίνεται μέσα στα κύτη και όχι στο κα¬ 
τάστρωμα του πλοίου εκτός των περιπτώσεων εκείνων 
που δίδεται ειδική άδεια από το ΙΓΜΕ. 

Τυχόν επασφάλιστρα λόγω ηλικίας του πλοίου, ή από 
οποιαδήποτε άλλη αιτία, βαρύνουντονπρομηθευτή, όταν 
η προμήθεια γίνεται με τον όρο παράδοση 0 + Ρ. 

2. Στην περίπτωση που η προμήθεια πραγματοποιείται 
με όρο σύμφωνα με τον οποίο η ασφάλιση γίνεται με μέ¬ 
ριμνα και δαπάνη του προμηθευτή αυτή ανατίθεται σε 
ασφαλιστική εταιρία και καλύπτει κινδύνους επιλογής 
του ΙΓΜΕ, ανάλογα με τη φύση του εμπορεύματος, τα πε¬ 
ριστατικά του ταξιδιού, τη συσκευασία και λοιπούς συ¬ 
ναφείς παράγοντες οι οποίοι θα ορίζονται στη σχετική 
σύμβαση. 

Εκτός από τους παραπάνω κινδύνους καλύπτονται και 
κίνδυνοι όπως π.χ. πολέμου, απεργιών, στάσεων πολιτι¬ 
κών ταραχών, όπως αυτοί ορίζονται στις ρήτρες του Ιν¬ 
στιτούτου των ασφαλιστώντου Λονδίνου που ισχύουν κά¬ 
θε φορά. 

3. Σε όλες τις περιπτώσεις ασφαλίσεων η έναρξη και η 
λήξη των ασφαλιζομένων κινδύνων μεταφοράς θα γίνεται 
σύμφωνα με τη ρήτρα από αποθήκη σε αποθήκη (\Λ/ΑΒΕ- 
Η01Ι3ΕΤ0ννΑΒΕΗ0υ3Ε) περιλαμβανομένης καιτης πα¬ 
ραμονής των εμπορευμάτων στους τελωνειακούς χώ¬ 
ρους ή άλλες αποθήκες ΙΝ ΤΒΑΝ3ΙΤ, του τόπου προορι- 
σμούτων υλικών, για σαράντα πέντε (45) ημέρες μετά την 
άφιξή τους. 

4. Η ασφάλιση καλύπτει την αξία 0 + Ρ του εμπορεύμα¬ 
τος πλέον 5%. 

Αρθρο 30 

Ανακοίνωση φόρτωσης 

1. Ο προμηθευτής αμέσως μετά τη φόρτωση των υλι¬ 
κών υποχρεούται να γνωστοποιήσει στο ΙΓΜΕ με τηλε¬ 
γράφημα ή τηλετύπημα ή τηλεομοιοτυπία τα στοιχεία 
φόρτωσης στα οποία θα πρέπει να περιλαμβάνονται 
τουλάχιστον: 


α. Ο αριθμός της σύμβασης καιτης σχετικής πίστωσης 
της Τράπεζας της Ελλάδος αν υπάρχει. 

β. Ο αριθμός των κιβωτίων, τα επ αυτών σημεία και αριθ¬ 
μοί, καθώς και η φορτωθείσα ποσότητα και το βάρος (μι¬ 
κτό και καθαρό). 

γ. Η ημερομηνία φόρτωσης. 

δ. Η πιθανή ημερομηνία άφιξηςτου μεταφορικού μέσου 
στον τόπο προορισμού. 

ε. Σε περίπτωση που η μεταφορά γίνεται με πλοίο, το 
όνομα του πλοίου, η εθνικότητά του, η σημαία του καθώς 
και η επωνυμία της ναυτιλιακής εταιρείας. 

στ. Σε περίπτωση οδικής μεταφοράς θα αναφέρονται ο 
αριθμός κυκλοφορίας του αυτοκινήτου, η εθνικότητα και 
η επωνυμία της μεταφορικής εταιρείας. 

ζ. Σε περίπτωση σιδηροδρομικής μεταφοράς θα ανα- 
φέρονται ο αριθμός του βαγονιού και η επωνυμία της με¬ 
ταφορικής εταιρείας. 

3. Εάν ο προμηθευτής παραλείψει ή καθυστερήσει να 
αποστείλει το παραπάνω τηλεγράφημα ή τηλετύπημα ή 
τηλεομοιοτυπία, βαρύνεται μετυχόν έξοδα υπερημεριών 
και παραμονής σε τελωνειακούς χώρους ή χώρους ΙΝ 
ΤΒΑΝ3ΙΤ των συμβατικών υλικών, από την επομένη της 
άφιξης του μεταφορικού μέσου μέχρι την παραλαβή 
τους. 

Άρθρο 30α 

Ποιοτικός έλεγχος στο εξωτερικό 

1. Όταν τα υλικά εισάγονται από το εξωτερικό, πριν από 
την φόρτωση τούτων ή κατά το στάδιο κατασκευής τους, 
ο αγοραστής μπορεί να αναθέσει, σύμφωνα με τις κείμε¬ 
νες διατάξεις περί κρατικών προμηθειών, τον ποιοτικό και 
ποσοτικό έλεγχο σε διεθνές γραφείου ελέγχου. Στην πε¬ 
ρίπτωση αυτή η οριστική παραλαβή του υλικού γίνεται 
στην Ελλάδα από την αρμόδια επιτροπή παραλαβής, σύμ¬ 
φωνα με τα οριζόμενα από τη σύμβαση και τις κείμενες 
διατάξεις. 

2. Έναντι του διεθνούς γραφείου ελέγχου ο προμηθευ¬ 
τής έχει τις εξής υποχρεώσεις. 

α) Να διαθέτει τα απαιτούμενα τεχνικά μέσα και εργα- 
τοτεχνικό προσωπικό για μετακίνηση, μετατόπιση, στοι- 
βασία κ.τ.λτου προς έλεγχο υλικού. 

β) Να διαθέτει για την εξακρίβωση της ποιότητας του 
προς έλεγχο υλικού όσα τεχνικά μέσα έχει στην διάθεσή 
του. 

γ) Να έχει συγκεντρωμένα τα υλικά στην ίδια πόλη ή το¬ 
ποθεσία, αλλιώς βαρύνεται με τα πρόσθετα έξοδα του 
ελέγχου. 

δ) Να ενημερώνει τα αρμόδια όργανα του διεθνούς 
γραφείου ελέγχου, σχετικά με την πορεία εκτέλεσης της 
παραγγελίας. 

ε) Σε περίπτωση απόρριψης των υλικών από το διεθνές 
γραφείο ελέγχου, ο προμηθευτής βαρύνεται μετά έξοδα 
που θα προκύψουν από τον απαιτούμενο δεύτερο έλεγχο 
ή ελέγχους. 

3. Εάν δεν προσέλθει έγκαιρα το διεθνές γραφείο ελέγ¬ 
χου για τον έλεγχο του υλικού, ο προμηθευτής υποχρεού- 
ται να απευθυνθεί στην αρμόδια Υπηρεσία που εκτελεί την 
προμήθεια, για να προβεί στις απαραίτητες ενέργειες. 

4. Η αξία των δειγμάτων και αντιδειγμάτωντου υλικού, 
όπου τούτο απαιτείται, κατά τον έλεγχο στο εξωτερικό, 
βαρύνει τον προμηθευτή. 

5. Το διεθνές γραφείο ελέγχου υποχρεούται σε περί¬ 
πτωση που διαπιστωθεί κατά τον έλεγχο ότι το υλικό δεν 

ανταποκρίνεται στις απαιτήσειςτης σύμβασης, να μηνεκ- 
δώσει το πιστοποιητικό ελέγχου, αλλά να ενημερώσει 
αμέσως τον αγοραστή προκειμένου να λάβει οδηγίες για 
τις περαιτέρω ενέργειές του. 

6. Ο αγοραστής αντί να αναθέσει τον έλεγχο σε διεθνές 
γραφείο ελέγχου, μπορεί να αποστείλει επιτροπή από 
εξειδικευμένους υπαλλήλους του δημόσιου τομέα, για τη 
διενέργεια του ελέγχου στο εξωτερικό. Στην περίπτωση 
αυτή η επιτροπή συντάσσει και υποβάλλει στον αγοραστή 
πρακτικό του διενεργηθέντος ελέγχου. Οι υποχρεώσεις 
του προμηθευτή έναντι της επιτροπής είναι οι ίδιες με 
εκείνες προς το διεθνές γραφείο ελέγχου. 

Αρθρο 31 

Κυρώσεις για εκπρόθεσμη φόρτωση-παράδοση 

1. Σε περίπτωση που το υλικό φορτωθεί-παραδοθεί ή 
αντικατασταθεί μετά τη λήξη του συμβατικού χρόνου, 
όπως διαμορφώνεται με τυχόν μετάθεσή του και μέχρι λή¬ 
ξης του χρόνου της παράτασης που χορηγήθηκε σύμφω¬ 
να μετο άρθρο 26του παρόντος, επιβάλλονται, εκτόςτων 
τυχόν προβλεπομένων, κατά περίπτωση, κυρώσεων και 
πρόστιμο που υπολογίζεται ως εξής: 

α. Για καθυστέρηση που περιορίζεται σε χρονικό διά¬ 
στημα που δεν υπερβαίνει το 1/4 του μέγιστου προβλε- 
πόμενου, από το άρθρο 26 του παρόντος χρόνου παρά¬ 
τασης, ποσοστό 0,5 επί της συμβατικής αξίας της ποσό¬ 
τητας που παραδόθηκε εκπρόθεσμα. 

β. για καθυστέρηση που περιορίζεται σε χρονικό διά¬ 
στημα από το 1/4 μέχρι το 1/2 του μέγιστου προβλεπόμε- 
νου από το άρθρο 26 του παρόντος χρόνου παράτασης, 
ποσοστό 2% επί της συμβατικής αξίας της ποσότητας 
που παραδόθηκε εκπρόθεσμα. 

Εάν κατά τον υπολογισμό του χρόνου παράτασης, των 
περιπτώσεων α και β προκύπτει κλάσμα ημέρας, θεωρεί¬ 
ται ολόκληρη ημέρα. 

γ. Για καθυστέρηση που υπερβαίνει το παραπάνω 1/2, 
ποσοστό 5% επί της συμβατικής αξίας της ποσότητας 
που παραδόθηκε εκπρόθεσμα. 

2. Τα παραπάνω, κατά περίπτωση, ποσοστά προστίμων 
υπολογίζονται επί της συμβατικής αξίας των εκπρόθεσμα 
παραδοθέντων υλικών, χωρίς τον ΦΠΑ. Σε περίπτωση που 
τα υλικά που παραδόθηκαν εκπρόθεσμα επηρεάζουν τη 
χρησιμοποίηση των υλικών που παραδόθηκαν εμπρόθε¬ 
σμα, το πρόστιμο υπολογίζεται επί της συμβατικής αξίας 
της συνολικής ποσότητας αυτών. 

3. Εφόσον με την απόφαση κήρυξης προμηθευτή έκ¬ 
πτωτου παρέχεται σ’ αυτόν η δυνατότητα να παραδώσει 
τα υλικά μέχρι την προηγούμενη της ημερομηνίας διε¬ 
νέργειας του σε βάρος του διαγωνισμού, επιβάλλεται συ¬ 
νολικά πρόστιμο για εκπρόθεσμη παράδοση ίσο με ποσο¬ 
στό 10 % της συμβατικής τιμής, και τούτο ανεξάρτητα 
από την ημερομηνία παράδοσης μέσα στο παρεχόμενο 
χρονικό διάστημα. 

Στηνπερίπτωση αυτή ισχύουν καιτα αναφερόμενα στην 
προηγούμενη παράγραφο. 

Εάν ο έκπτωτος προμηθευτής παραδώσει τα υλικά, ο 
διαγωνισμός ή τα αποτελέσματα αυτού ματαιώνονται, με 
απόφαση του Διοικητικού Συμβουλίου του ΙΓΜΕ ύστερα 
από την οριστική παραλαβή των υλικών. 

4. Κατά τον υπολογισμό του χρονικού διαστήματος κα¬ 
θυστέρησης φόρτωσης παράδοσης ή αντικατάστασης με 
απόφαση του Διοικητικού Συμβουλίου του ΙΓΜΕ ύστερα 
από γνωμοδότηση του αρμόδιου οργάνου του ΙΓΜΕ δεν 


λαμβάνεται υπόψη ο χρόνος που παρήλθε πέραν του εύ¬ 
λογου, κατά τα διάφορα στάδια των διαδικασιώντου ΙΓΜΕ, 
για τον οποίο δενευθύνεται ο προμηθευτής και μετατίθεται 
αντίστοιχα ο χρόνος φόρτωσης-παράδοσης. 

5. Εφόσον ο προμηθευτής έχει λάβει προκαταβολή, 
εκτός από το προβλεπόμενο κατά τα ανωτέρω πρόστιμο, 
καταλογίζεται σε βάρος του και τόκος επί του ποσού της 
προκαταβολής, που υπολογίζεται από την επόμενη της 
λήξης του συμβατικού ή του νέου, μετά την μετάθεση, 
χρόνου παράδοσης μέχρι την προσκόμιση του συμβατι¬ 
κού υλικού, με το ισχύον κάθε φορά ανώτατο όριο ποσο¬ 
στού του τόκου υπερημερίας. 

6. Η είσπραξη του προστίμου καιτωντόκωνεπίτης προ¬ 
καταβολής γίνεται με παρακράτηση από το λαβείν του 
προμηθευτή ή σε περίπτωση ανεπάρκειας ή έλλειψης αυ¬ 
τού, με ισόποση κατάπτωση της εγγύησης καλής εκτέλε¬ 
σης και προκαταβολής αντίστοιχα, εφόσον ο προμηθευ¬ 
τής δεν καταθέσει το απαιτούμενο ποσό. 

7. Σε περίπτωση ένωσης προμηθευτών το πρόστιμο και 
οι τόκοι επιβάλλονται αναλογικά σε όλα τα μέλη της ένω¬ 
σης. 

Αρθρο 32 

Απόρριψη συμβατικών υλικών, Αντικατάσταση 

1. Σε περίπτωση οριστικής απόρριψης ολόκληρης ή μέ¬ 
ρους της συμβατικής ποσότητας των υλικών, με απόφα¬ 
ση του Διοικητικού Συμβουλίου του ΙΓΜΕ, ύστερα από 
γνωμοδότηση του αρμόδιου οργάνου, μπορεί να εγκρίνε- 
ται αντικατάστασή της με άλλη, που να είναι σύμφωνη με 
τους όρουςτης σύμβασης, μέσα σε τακτή προθεσμία που 
ορίζεται από την απόφαση αυτή. Η προθεσμία αυτή δεν 
μπορεί να είναι μεγαλύτερη του 1/4 του συνολικού συμ¬ 
βατικού χρόνου ή του 1/2 αυτού, όταν ο συμβατικός χρό¬ 
νος δεν είναι μεγαλύτερος των 30 ημερών σε περίπτωση 
που η αντικατάσταση γίνεται μετά τη λήξη του, ο δε προ¬ 
μηθευτής θεωρείται ως εκπρόθεσμος και υπόκειται σε κυ¬ 
ρώσεις λόγω εκπρόθεσμης παράδοσης. Εάν ο προμη¬ 
θευτής δεν αντικαταστήσει τα υλικά που απορρίφθηκαν 
μέσα στην προθεσμία που του τάχθηκε και εφόσον έχει 
λήξει ο συμβατικός χρόνος, κηρύσσεται έκπτωτος και 
υπόκειται στις προβλεπόμενες κυρώσεις. Με την απόφα¬ 
ση αυτή καθορίζεται προθεσμία είκοσι (20) ημερών από 
την κοινοποίησή της για την παραλαβή των απορριφθέ- 
ντων υλικών. Εάν η παραλαβή γίνει μετά την παρέλευση 
των 5 πρώτων ημερών, επιβάλλεται πρόστιμο στον προ¬ 
μηθευτή 10% επί της αντίστοιχης συμβατικής αξίας. Σε 
περίπτωση τμηματικών παραδόσεων, τα απορριφθέντα 
υλικά δεν επιστρέφονται πριν την ολοκλήρωση παράδο¬ 
σης των υλικών και των υπολοίπων τμηματικών παραδό¬ 
σεων. Επίσης δεν επιστρέφονται πριν την παραλαβή των 
υλικών για τα οποία κηρύχθηκε έκπτωτος και του δόθηκε 
δικαίωμα παράδοσης ή τη λήξη της προθεσμίας για την 
παράδοση τούτων. 

Το παραπάνω πρόστιμο του 10% επιβάλλεται και στην 
περίπτωση αυτή. 

Μετά την παρέλευση του εικοσαημέρου και εφόσον δεν 
παραληφθούν τα υλικά, πέραν του προστίμου, τα υλικά 
εκποιούνται ή καταστρέφονται κατά την κρίση του φορέα 
σύμφωνα με τα ισχύοντα. 

2. Η επιστροφή των υλικών, που απορρίφθηκαν γίνεται 
μετά την προσκόμιση ίσης ποσότητας με την απορρι- 
φθείσα και αφού αυτή παραληφθεί οριστικά. Στην περί¬ 
πτωση αυτή ο προμηθευτής υποχρεούται να παραλάβει 

την ποσότητα που απορρίφθηκε και αντικαταστάθηκε μέ¬ 
σα σε είκοσι (20) ημέρες από την ημερομηνία της οριστι¬ 
κής παραλαβής της νέας ποσότητας. Η προθεσμία αυτή 
μπορεί να παραταθεί ύστερα από αίτημα του προμηθευ¬ 
τή, που θα υποβληθεί απαραίτητα πέντε (5) ημέρες του¬ 
λάχιστον πριν από την εκπνοή της, με απόφαση του Δ.Σ. 
ΙΓΜΕ με την οποία και επιβάλλεται πρόστιμο σε ποσοστό 
2,5% επί της συμβατικής αξίας της συγκεκριμένης ποσό¬ 
τητας. Εάν παρέλθει η προθεσμία αυτή και η παράταση 
που τυχόν χορηγηθεί και ο προμηθευτής δεν παρέλαβε 
την απορριφθείσα ποσότητα, ο φορέας μπορεί να προβεί 
στην καταστροφή ή εκποίηση της ποσότητας αυτής, κα¬ 
τά τα ισχύοντα. 

3. Με απόφαση του Διοικητικού Συμβουλίου του ΙΓΜΕ 
ύστερα από γνωμοδότηση του αρμόδιου οργάνου, μπο¬ 
ρεί να εγκριθεί η επιστροφή στον προμηθευτή των υλικών 
που απορρίφθηκαν πριν από την αντικατάστασή τους, με 
την προϋπόθεση ο προμηθευτής να καταθέσει χρηματική 
εγγύηση που να καλύπτει την τυχόν καταβληθείσα αξία 
της ποσότητας που απορρίφθηκε. 

Αρθρο 33 

Κήρυξη προμηθευτή εκπτώτου 

1.0 προμηθευτής που δεν προσέρχεται μέσα στην προ¬ 
θεσμία που του ορίστηκε, να υπογράψει τη σχετική σύμ¬ 
βαση, κηρύσσεται υποχρεωτικά έκπτωτος από την κατα- 
κύρωση ή ανάθεση που έγινε στο όνομά του και από κάθε 
δικαίωμα που απορρέει από αυτήν, με απόφαση του Διοι¬ 
κητικού Συμβουλίου του ΙΓΜΕ ύστερα από εισήγηση της 
αρμόδιας Υπηρεσίας. 

2. Με την ίδια διαδικασία ο προμηθευτής κηρύσσεται 
υποχρεωτικά έκπτωτος από τη σύμβαση και από κάθε δι¬ 
καίωμα του που απορρέει απ’ αυτήν, εφόσον δεν φόρτω¬ 
σε, παρέδωσε ή αντικατέστησε τα συμβατικά υλικά, ή δεν 
επισκεύασε ή συντήρησε αυτά μέσα στον συμβατικό χρό¬ 
νο ή στον χρόνο παράτασης που του δόθηκε, σύμφωνα με 
όσα προβλέπονται στο άρθρο 26 του παρόντος. 

3. Ο προμηθευτής δεν κηρύσσεται έκπτωτος από την 
κατακύρωση ή ανάθεση ή τη σύμβαση, όταν: 

α. Η σύμβαση δεν υπογράφηκε ή το υλικό δεν φορτώθη¬ 
κε, παραδόθηκε ή αντικαταστάθηκε με ευθύνη του ΙΓΜΕ. 

β. Συντρέχουν λόγοι ανωτέρας βίας. 

4. Μετην απόφαση κήρυξης προμηθευτή εκπτώτου από 
τη σύμβαση μπορεί να του παρασχεθεί η δυνατότητα πα¬ 
ράδοσης του υλικού μέχρι την προηγούμενη της ημερο¬ 
μηνίας διενέργειας του νέου διαγωνισμού που γίνεται σε 
βάρος του. Μετά την ημερομηνία αυτή ουδεμία παράδο¬ 
ση ή αντικατάσταση απορριφθέντος υλικού γίνεται δεκτή. 

5. Στον προμηθευτή που κηρύσσεται έκπτωτος από την 
κατακύρωση ανάθεση ή σύμβαση, με απόφαση του Διοι¬ 
κητικού Συμβουλίου του ΙΓΜΕ,ύστερα από εισήγηση της 
αρμόδιας Υπηρεσίας, το οποίο υποχρεωτικά καλεί τον εν¬ 
διαφερόμενο για παροχή εξηγήσεων, σύμφωνα με το άρ¬ 
θρο 20 του ισχύοντος Συντάγματος,επιβάλλονται αθροι¬ 
στικά ή διαζευτικά, οι παρακάτω κυρώσεις: 

α. Κατάπτωση ολική ή μερική της εγγύησης συμμετο¬ 
χής ή καλής εκτέλεσης της σύμβασης, κατά περίπτωση. 

β. Προμήθεια του υλικού σε βάρος του εκπτώτου προ¬ 
μηθευτή, είτε από τους υπόλοιπους προμηθευτές που εί¬ 
χαν λάβει μέρος στο διαγωνισμό ή είχαν κληθεί για δια¬ 
πραγμάτευση, είτε με διενέργεια διαγωνισμού, είτε με 
διαπραγμάτευση, αν συντρέχουν οι προϋποθέσεις του 
άρθρου 22 του παρόντος. Κάθε άμεση ή έμμεση προκα- 


λούμενη ζημία του ΙΓΜΕήτοτυχόνδιαφέρονπουθαπρο- 
κύψει καταλογίζεται σε βάρος του εκπτώτου προμηθευ¬ 
τή. Ο καταλογισμός αυτός γίνεται ακόμη και στην περί¬ 
πτωση που δεν πραγματοποιείται νέα προμήθεια του υλι¬ 
κού, κατά τα παραπάνω οριζόμενα. Στην περίπτωση 
αυτή, ο υπολογισμός του καταλογιζόμενου ποσού γίνε¬ 
ται με βάση κάθε στοιχείο, κατά την κρίση του αρμόδιου 
και με βάση τις αρχές της καλής πίστης και των συναλ¬ 
λακτικών ηθών. 

γ. Προσωρινός ή οριστικός αποκλεισμός του προμη¬ 
θευτή από το σύνολο ή μέρος των προμηθειών του ΙΓΜΕ 
ή ακόμα και από το σύνολο των φορέων που υπάγονται 
στο πεδίο εφαρμογής του Ν. 2286/95. 

Ο αποκλεισμός του προμηθευτή σε κάθε περίπτωση 
πραγματοποιείται μόνο με απόφαση του Υπουργού Ανά¬ 
πτυξης, ύστερα από αιτιολογημένη εισήγηση του ΙΓΜΕ. 

δ. Καταλογισμός στον προμηθευτή ποσού ίσου με το 
10%της αξίας των υλικών για τα οποία κηρύχθηκε έκπτω¬ 
τος όταν, του δόθηκε το δικαίωμα να παραδώσει τα υλικά 
μέχριτηνπροηγούμενη της ημερομηνίας διενέργειας του 
διαγωνισμού, ανεξάρτητα εάν τελικά έκανε ή όχι χρήση 
του δικαιώματος αυτού. Στην περίπτωση αυτή έχουν 
εφαρμογή και τα αναφερόμενα στην παρ. 2 του άρθρο 31 
του παρόντος. 

ε. Είσπραξη εντόκως της τυχόν προκαταβολής που χο¬ 
ρηγήθηκε στον έκπτωτο από τη σύμβαση προμηθευτή, εί¬ 
τε από ποσόν που τυχόν δικαιούται να λάβει, είτε με κατά¬ 
θεση του ποσού από τον ίδιο, είτε με κατάπτωση της εγ¬ 
γύησης προκαταβολής. Ο υπολογισμός των τόκων γίνεται 
από την ημερομηνία λήψης της προκαταβολής από τον 
προμηθευτή μέχρι την ημερομηνία έκδοσης της απόφα¬ 
σης κήρυξής του ως εκπτώτου με το ισχύον κάθε φορά 
ανώτατο όριο επιτοκίου για τόκο από δικαιοπραξία, από 
την ημερομηνία δε αυτή και μέχρι της επιστροφής της, με 
το ισχύον κάθε φορά επιτόκιο για τόκο υπερημερίας. 

6. Σε περίπτωση που η προμήθεια υλικού σε βάρος εκ¬ 
πτώτου προμηθευτή γίνεται με τροποποίηση όρων ή τε¬ 
χνικών προδιαγραφών της κατακύρωσης της ανάθεσης ή 
της σύμβασης από τις οποίες κηρύχθηκε έκπτωτος κατά 
περίπτωση, κατά τον υπολογισμό του διαφέροντος σε βά¬ 
ρος του, λαμβάνεται υπόψη η διαφορά που τυχόν προκύ¬ 
πτει από την τροποποίηση των σχετικών όρων ή τεχνικών 
προδιαγραφών, η οποία συμψηφίζεται με το προς κατα¬ 
λογισμό ποσό. 

Αρθρο 34 

Τρόπος πληρωμής και απαιτούμενα δικαιολογητικά για 

πληρωμή προμηθευτή στο εσωτερικό και εξωτερικό. 

1. Η πληρωμή της αξίας των υλικών στον προμηθευτή 
εσωτερικού ή εξωτερικού μπορεί να γίνει με έναν από 
τους παρακάτω τρόπους: 

α) Μετηνεξόφλησητου 100%της συμβατικής αξίας με¬ 
τά την οριστική παραλαβή των υλικών. 

β) Με τη χορήγηση προκαταβολής μέχρι ποσοστού 50 
ο/ο της συμβατικής αξίας, χωρίς ΦΠΑ, έναντι ισόποσης 
εγγύησης και το υπόλοιπο είτε μετά την οριστική παρα¬ 
λαβή των υλικών, είτε με πληρωμή ποσοστού 20 % της 
συμβατικής αξίας, χωρίς ΦΠΑ, με το μακροσκοπικό πρω¬ 
τόκολλο παραλαβής και εξόφλησης της υπόλοιπης συμ¬ 
βατικής αξίας με τον συνολικό ΦΠΑ μετά την οριστική πα¬ 
ραλαβή των υλικών. 

γ) Με προθεσμιακό διακανονισμό για το 100 % της συμ¬ 
βατικής αξίας ή για μέρος αυτής. 

δ) Με κάθε άλλο τρόπο που καθορίζεται απαραίτητα 
στη διακήρυξη. 

2. Στη διακήρυξη απαραίτητα καθορίζεται ο επιθυμητός 
τρόπος πληρωμής και οι σχετικές λεπτομέρειες. 

3. Οι παραπάνω τρόποι πληρωμής εφαρμόζονται και 
στις τμηματικές παραδόσεις εφόσον προβλέπονται από 
τη σύμβαση. 

4. Τα δικαιολογητικά που απαιτούνται για την πληρωμή 
του προμηθευτή εσωτερικού είναι τα εξής: 

α) Πρωτόκολλο οριστικής ποσοτικής και ποιοτικής πα¬ 
ραλαβής ή σε περίπτωση αυτοδίκαιης παραλαβής, θεω¬ 
ρημένο αποδεικτικό προσκόμισης του υλικού στην απο¬ 
θήκη σύμφωνα με το άρθρο 28 του παρόντος. 

β) Αποδεικτικό εισαγωγής του υλικού στην αποθήκη του 
ΙΓΜΕ. 

γ) Τιμολόγιο του προμηθευτή που να αναφέρει την έν¬ 
δειξη ότι «εξοφλήθηκε ή εξοφλητική απόδειξη του προ¬ 
μηθευτή εάν το τιμολόγιο δεν φέρει την ένδειξη «εξοφλή¬ 
θηκε». 

δ) Οποιοδήποτε άλλο δικαιολογητικά που προβλέπεται 
από τη σύμβαση ή το Νόμο. 

5. Η πληρωμή της αξίας των υλικών στον προμηθευτή 
εξωτερικού γίνεται μέσω της Τράπεζας της Ελλάδος είτε 
με άνοιγμα ενέγγυας ανέκκλητης πίστωσης, είτε με έμβα¬ 
σμα. Στην περίπτωση που η πληρωμή γίνεται με άνοιγμα 
πίστωσης δεν χορηγείται προκαταβολή. Όταν η πληρωμή 
γίνεται με έμβασμα χορηγείται προκαταβολή. 

Τα δικαιολογητικά που απαιτούνται για πληρωμή προ¬ 
μηθευτή είναι τα εξής: 

α. Σε περίπτωση προμήθειας με παράδοση ΡΟΒ ή ΡΟΤ. 

(1) Πλήρης σειρά φορτωτικών πραγματικής φόρτωσης 
στο όνομα του IΓΜ Ε που να αναφέρουν ότι ο ναύλος πλη¬ 
ρώνεται στον τόπο προορισμού. 

(2) Πιστοποιητικό καταγωγής και κατασκευής των υλι¬ 
κών ειςτριπλούν. 

(3) Τιμολόγιο του προμηθευτή εις εξαπλούν, που θα φέ¬ 
ρει την ένδειξη ότι έχει εξοφληθεί. 

(4) Εξοφλητική απόδειξη του προμηθευτή στην περίπτω¬ 
ση που το τιμολόγιο δεν φέρει ένδειξη ότι εξοφλήθηκε. 

(5) Ζυγολόγιο ή μετρολόγιο εις εξαπλούν. 

(6) Πιστοποιητικό ποιοτικού καιποσοτικού ελέγχου, εάν 
τυχόν ανατεθεί τέτοιος έλεγχος σε διεθνές γραφείο ελέγ¬ 
χου, ή πρακτικό εάν τυχόν ανατεθεί ο έλεγχος αυτός σε 
επιτροπή. 

(7) Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα και αποδεικτικό εισαγωγής του 
υλικού στην αποθήκη του ΙΓΜΕ εφόσον από τη σύμβαση 
προβλέπεται η πληρωμή να γίνεται μετά την οριστική πο¬ 
σοτική και ποιοτική παραλαβή του υλικού στην Ελλάδα. 

(8) Αντίγραφο τηλεγραφήματος ή τηλετύπου ή τηλεο¬ 
μοιοτυπίας του προμηθευτή με το οποίο να γνωρίζει στο 
ΙΓΜΕ τα στοιχεία της φόρτωσης. 

β) Στην περίπτωση προμήθειας με τον όρο παράδοσης 
0 + Ρ. 

Όλα τα παραπάνω δικαιολογητικά με την διαφορά ότι η 
φορτωτική θα αναφέρει ότι ο ναύλος έχει πληρωθεί. 

γ) Στην περίπτωση προμήθειας με τον όρο ΟΙΡ. 

(1) Όλα τα παραπάνω δικαιολογητικά για την περίπτω¬ 
ση 6 + Ρ. 

(2) Ασφαλιστήριο συμβόλαιο ή πιστοποιητικό ασφάλι¬ 
σης ασφαλιστικής εταιρείας που να καλύπτει τους κινδύ¬ 
νους που προβλέπονται στο άρθρο 29 του παρόντος. 

(3) Απόδειξη πληρωμής των ασφαλίστρων. 


(δ) Στην περίπτωση προμήθειας με τον όρο παράδοσης 
«ελεύθερον». 

(1) Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα. 

(2) Τιμολόγιο του προμηθευτή που να φέρει την ένδειξη 
ότι εξοφλήθηκε». 

(3) Εξοφλητική απόδειξη του προμηθευτή εάν το τιμο¬ 
λόγιο δεν φέρει την ένδειξη ότι «εξοφλήθηκε». 

(4) Πιστοποιητικό ποιοτικού καιποσοτικού έλέγχου εάν 
τυχόν ανατεθεί τέτοιος έλεγχος σε διεθνές γραφείο ελέγ¬ 
χου ή πρακτικό, εάν τυχόν ανατεθεί ο έλεγχος αυτός σε 
επιτροπή. 

(5) Πέραν των ανωτέρω δικαιολογητικών το ΙΓΜΕ μπο¬ 
ρεί να ζητήσει οποιοδήποτε άλλο που προβλέπεται από τη 
σύμβαση ή το Νόμο. 

Αρθρο 35 

Δείγματα - Δειγματοληψία- Εργαστηριακές Εξετάσεις 

1. Τα δείγματα που χρησιμοποιούνται κατά τη διενέρ¬ 
γεια των προμηθειών υπάγονται στις παρακάτω κατηγο¬ 
ρίες: 

α. Δείγματα ΙΓΜΕ. 

Στην κατηγορία αυτή υπάγονται τα δείγματα βάσει των 
οποίων θα πραγματοποιηθεί η προμήθεια. 

β. Δείγματα προμηθευτών. 

Στην κατηγορία αυτή υπάγονται τα δείγματα που κατα¬ 
θέτουν οι προμηθευτές όταν απαιτείται κατά τη διενέρ¬ 
γεια του διαγωνισμού. 

γ. Δείγματα από τα προς παραλαβή συμβατικά υλικά. 

Στην κατηγορία αυτή υπάγονται τα δείγματα που λαμ- 
βάνονται από τις επιτροπές παραλαβής προς δειγματι- 
σμό των υλικών που παραδίδουν οι προμηθευτές σε εκτέ¬ 
λεση συμβάσεων. 

Η αξία των δειγμάτων των κατηγοριών β και γ βαρύνει 
τους προμηθευτές και δεν καταβάλλεται από το ΙΓΜΕ. 

2. Κάθε δείγμα ανάλογα με τη φύση του προς προμή¬ 
θεια υλικού, πρέπει να είναι σε ποσότητα ή μέγεθος από¬ 
λυτα επαρκές για την σχετική μηχανική, χημική ή μακρο¬ 
σκοπική εξέταση ή πρακτική δοκιμασία. 

Η ποσότητα ή το μέγεθος των δειγμάτων μπορεί να ορί¬ 
ζονται: 

α. Από το ΙΓΜΕ που διενεργεί την προμήθεια, προκειμέ- 
νου για δείγματα ΙΓΜΕ (κατηγορία α). 

β. Μετη διακήρυξη ή πρόσκληση, προκειμένου για δείγ¬ 
ματα προμηθευτών (κατηγορίας β). 

γ. Απότη σύμβαση, προκειμένου για δείγματατωνπρος 
παραλαβή συμβατικών υλικών (κατηγορίας γ). 

Εφόσον στη σχετική σύμβαση δεν αναφέρεται η ποσό¬ 
τητα και το μέγεθος των δειγμάτων, ισχύουν οι διατάξεις 
για τις δειγματοληψίες του Γ ενικού Χημείου του Κράτους 
(Γ.Χ.Κ.). 

3. Τα δείγματα όλωντων κατηγοριών κατατίθενται στην 
αρμόδια Υπηρεσία του ΙΓΜΕ εις διπλούν (δείγμα-αντί- 
δειγμα) με εξαίρεση: 

α) Τα δείγματα τα οποία λόγω της φύσης τους ή της 
αξίας τους, δεν μπορούν να σταλούν ή να υποβληθούν εις 
διπλούν. 

β) Τα δείγματα που λαμβάνουν οι επιτροπές παραλαβής 
κατά τη διαδικασία ελέγχου των προς παραλαβή συμβα¬ 
τικών υλικών, τα οποία λαμβάνονται μεν εις διπλούν, πλην 
όμως, το ένα απ'αυτά αποστέλλεται απευθείας από την 
επιτροπή για εργαστηριακή ή μηχανική εξέταση ή χρησι¬ 
μοποιείται για πρακτική δοκιμασία. 

4. Εφόσον από την διακήρυξη ή την πρόσκληση δεν 
προβλέπεται κατάθεση δειγμάτων, τυχόν προσκομιζόμε- 
να από τους προμηθευτές δείγματα δεν γίνονται δεκτά. 

5. Δείγματα που δεν είναι κατά τρόπο εμφανή σύμφωνα 
με τα προβλεπόμενα από την διακήρυξη ή την πρόσκλη¬ 
ση δεν γίνονται δεκτά. 

6. Εφόσον τα δείγματα ανήκουν σε ευπαθή ή επικίνδυ¬ 
να υλικά, ο προμηθευτής υποχρεούται να αναφέρει τού¬ 
το εγγράφως επί του δείγματος στην ελληνική γλώσσα, 
καθορίζοντας συγχρόνως τον τρόπο φύλαξης και συντή¬ 
ρησής τους. 

Για δείγματα του ΙΓΜΕ καθώς και δείγματα από τα προς 
παραλαβή συμβατικά υλικά που ανήκουν στην κατηγορία 
αυτή, την παραπάνω υποχρέωση έχει το ΙΓΜΕ και ο Πρό¬ 
εδρος της Επιτροπής αντίστοιχα. 

7. Εφόσονη προμήθειατου υλικού γίνεται με βάση δείγ¬ 
ματα του IΓΜ Ε οι ενδιαφερόμενοι μπορούν να λαμβάνουν 
γνώση του δείγματος αυτού κατά το διάστημα της προ¬ 
θεσμίας που ορίζεται από την διακήρυξη ή την πρόσκλη¬ 
ση είτε με απλή μακροσκοπική εξέταση αυτού από τους 
ενδιαφερομένους, είτε με λήψη αντιγράφου ή απεικόνι¬ 
σης αυτού, με δική τους μέριμνα, ευθύνη και δαπάνη. 

8. Κατά την αξιολόγηση των προσφορών από την αρμό¬ 
δια επιτροπή, τίθενται υπόψη της καιτα σχετικά δείγματα. 
Εφόσον για τη διενέργεια του ελέγχου από την αρμόδια 
επιτροπή είναι απαραίτητη η αποσφράγιση του δείγμα¬ 
τος, αυτή γίνεται ενώπιον υπαλλήλου της Υπηρεσίας τή¬ 
ρησης των δειγμάτων, μετά δε τον έλεγχο, γίνεται επανα- 
σφράγισητου δείγματος. Επίσης ενώπιοντου υπαλλήλου 
της Υπηρεσίας δειγμάτων γίνεται, όταν απαιτείται, λήψη 
μέρους του δείγματος. 

9. Η επισημοποίηση των δειγμάτων και αντιδειγμάτων 
γίνεται από την επιτροπή για την τεχνική αξιολόγηση των 
προσφορών ως εξής: 

- Των δειγμάτων που παραδίδουν οι Υπηρεσιακές Μο¬ 
νάδες του ΙΓΜΕ για τις οποίες προορίζονται τα υλικά, κα¬ 
τά το στάδιο έγκρισης των τεχνικών προδιαγραφών. 

Σε περίπτωση που κατά τη διαδικασία έγκρισης τροπο¬ 
ποιηθούν οιτεχνικές προδιαγραφές, το επισημοποιημένο 
δείγμα της Υπηρεσιακής Μονάδας του ΙΓΜΕ δεν θα ισχύ¬ 
ει κατά το μέρος στο οποίο τυχόν αναφέρονται οι τροπο¬ 
ποιήσεις. 

- Των δειγμάτων που καταθέτουν οι προμηθευτές κατά 
τη διενέργεια των διαγωνισμών, μετά την κατακύρωση 
της προμήθειας. 

- Τ α επισημοποιηθέντα δείγματα παραλαμβάνονται από 
την επιτροπή παραλαβής για να χρησιμοποιηθούν κατά 
το στάδιο των ελέγχων και επιστρέφονται μετά το πέρας 
της παραλαβής των υλικών, εφόσον λόγω της φύσης 
τους δεν καταστρέφονται κατά τη διαδικασία των ελέγ¬ 
χων. 

10. Στο συμβασιούχο προμηθευτή παραδίδεται, ύστε¬ 
ρα από αίτημά του, το επίσημο δείγμα του ΙΓΜΕ ή μέρος 
αυτού, ανάλογα με τη φύση του υλικού, για νατού χρησι¬ 
μεύσει κατά την κατασκευή του και υποχρεούται να το 
επιστρέφει το αργότερο με την παράδοση του υλικού, 
εκτός αν ορίζεται διαφορετικά στη σύμβαση. 

11. Η επιστροφή των δειγμάτων γίνεται ως εξής: 

α. Των Υπηρεσιακών Μονάδων του ΙΓΜΕ, μέσα σε τριά¬ 
ντα (30) ημέρες από την επιστροφή τους από την επιτρο¬ 
πή παραλαβής και αφού έχει συντελεσθεί η οριστική πα¬ 
ραλαβή του συμβατικού υλικού, με μέριμνα και ευθύνη 
της επιτροπής παραλαβής. 


β. Των προμηθευτών στους οποίους δεν κατακυρώθηκε 
ή δεν ανατέθηκε η προμήθεια, μέσα σε δεκαπέντε (15) 
ημέρες από την ημερομηνία της ανακοίνωσης κατακύρω- 
σης ή ανάθεσης, με μέριμνα και ευθύνη τούτων. 

γ. Των συμβασιούχων προμηθευτών που κατατέθηκαν 
με την προσφορά τους και δεν καταστράφηκαν μερικώς ή 
ολικώς κατά τη διαδικασία των ελέγχων, μέσα σε τριάντα 
(30) ημέρες από την επιστροφή τους από την επιτροπή 
παραλαβής και εφόσον έχει συντελεσθεί η οριστική πα¬ 
ραλαβή, με μέριμνα και ευθύνη τούτων. 

δ. Τα δείγματα που δεν χρησιμοποιήθηκαν για κατ’ έφε¬ 
ση εξέταση, επιστρέφονται μέσα σε τριάντα (30) ημέρες 
από την οριστική παραλαβή των συμβατικών υλικών, με 
μέριμνα και ευθύνη του προμηθευτή. 

11. Τα δείγματα που δεν θα παραληφθούν σύμφωνα με 
τα παραπάνω, εκποιούνται από την αρμόδια Υπηρεσία 
του ΙΓΜΕ παραλαβής και φύλαξής τους, εφόσον έχουν 
εμπορική αξία, υπέρ του ΙΓΜΕ, άλλως καταστρέφονται 
από οριζόμενη προς τούτο επιτροπή. 

13. Η αξία των δειγμάτων και αντιδειγμάτων που λαμ- 
βάνονται από τις επιτροπές παραλαβής, βαρύνει τους 
προμηθευτές και δεν καταβάλλεται. 

14. Εφόσον από την σύμβαση προβλέπονται και εργα¬ 
στηριακοί έλεγχοι, αυτοί διενεργούνται από εργαστήρια 
του ΙΓΜΕ, εάν διαθέτει, άλλως από το Γ. X. Κ. ή από οποι- 
οδήποτε άλλο εργαστήριο που ανήκει στο δημόσιο το¬ 
μέα, όπως αυτό οριοθετείται από τις εκάστοτε ισχύουσες 
διατάξεις, ήδη δε από το άρθρο 51 του Ν. 1892/90 και το 
άρθρο 4 παρ. 6 του Ν. 1943/91 ανάλογα με τη φύση του 
προς προμήθεια υλικού και την μορφή του ελέγχου. 

15. Σε περίπτωση που ο προμηθευτής διαφωνεί με το 
αποτέλεσμα των εργαστηριακών εξετάσεων, μπορεί να 
ζητήσει εγγράφως κατ’ έφεση εξέταση των οικείων αντι- 
δειγμάτων. 

Η κατ’ έφεση εξέταση γίνεται ύστερα από έγγραφο του 
ΙΓΜΕ, από το Γ. X. Κ. ή σε περίπτωση που λόγω της φύσε- 
ως του υλικού ή της μορφής του ελέγχου το Γ. X. Κ. δεν 
μπορεί να ανταποκριθεί στον έλεγχο, η κατ’ έφεση εξέτα¬ 
ση γίνεται από οποιοδήποτε άλλο εργαστήριο του δημό¬ 
σιου τομέα, όπως αυτός οριοθετείται από τις εκάστοτε 
ισχύουσες διατάξεις, ήδη δε από το άρθρο 51 του Ν. 
1892/90 και το άρθρο 4 παρ. 6 του Ν. 1943/91 εκτός από 
το εργαστήριο που διενήργησετην αρχική εξέταση. 

Στην περίπτωση που δεν υπάρχει άλλο κατάλληλο ερ¬ 
γαστήριο από αυτό που διενήργησετον αρχικό έλεγχο, η 
κατ’ έφεση εξέταση γίνεται σε αυτό, αλλά με εξεταστή 
του Γ. X. Κ. ή άλλου φορέα. Ο προμηθευτής υποχρεούται 
να καταθέσει το προβλεπόμενο για την περίπτωση παρά¬ 
βολο. Το αίτημα του προμηθευτή για την κατ’ έφεση εξέ¬ 
ταση πρέπει να υποβάλλεται μέσα σε ανατρεπτική προ¬ 
θεσμία είκοσι (20) ημερών από την γνωστοποίηση σ’ αυ¬ 
τόν των αποτελεσμάτων της αρχικής εξέτασης. Κατ’ 
έφεση εξέταση μπορεί να γίνει και αυτεπάγγελτα με από¬ 
φαση του Δ.Σ. ΙΓΜΕ, ύστερα από γνωμοδότηση της αρ¬ 
μόδιας Υπηρεσίας του ΙΓΜΕ, μέσα σε είκοσι (20) ημέρες 
από τη λήψη του πρωτοκόλλου της επιτροπής παραλα¬ 
βής. Κατά την κατ’ έφεση εξέταση παρίσταται εκπρόσω¬ 
πος του ΙΓΜΕ, υποχρεωτικά δε καλείται να παραστεί, εφό¬ 
σον το επιθυμεί, και ο προμηθευτής. Εάν κατά τη διενέρ¬ 
γεια της κατ’ έφεση εξέτασης υπάρχει διαφωνία από τον 
εκπρόσωπο του ΙΓΜΕ ή τον προμηθευτή σε τεχνικό θέμα 
(όπως εφαρμοζομένη μέθοδος εξέτασης, χρήση οργά¬ 
νων) , αυτή διατυπώνεται με σαφήνεια σε σχετικό πρωτό- 

κολλο, η δε υπόθεση παραπέμπεται στο Ανώτατο Χημικό 
Συμβούλιο για γνωμάτευση. Το αποτέλεσμα της κατ’ έφε¬ 
ση εξέτασης είναι υποχρεωτικό και τελεσίδικο και για τα 
δύο μέρη. 

Άρθρο 36 

Συγκρότηση συλλογικών οργάνων 

Η αξιολόγηση των αποτελεσμάτων διαγωνισμών καιτης 
διαδικασίας διαπραγμάτευσης, για τις προμήθειες των 
κλιμακίων Β και Α, γίνεται από επιτροπές. Οι επιτροπές 
συγκροτούνται με απόφαση του Γενικού Διευθυντή ΙΓΜΕ 
και είναι πενταμελείς. 

Με την απόφαση καθορίζονται, η αρμοδιότητα και το 
έργο της επιτροπής ή ομάδας εργασίας, η σύνθεση, η 
διάρκεια και ο τρόπος λειτουργίας της. 

Στις επιτροπές συμμετέχει απαραίτητα ένας υπάλλη¬ 
λος της ενδιαφερόμενης για την προμήθεια Υπηρεσιακής 
Μονάδας του ΙΓΜΕ και ένας υπάλληλος του Τμήματος 
Προμηθειών. 

Οι επιτροπές αυτές γνωμοδοτούν πέραν των θεμάτων 
αξιολόγησης προσφορών και για κάθε θέμα που προκύ¬ 
πτει από την εκτέλεση των συμβάσεων. 

Άρθρο 37 
Ανωτέρα βία 

1. Σε περίπτωση ανωτέρας βίας η απόδειξη της συν¬ 
δρομής της βαρύνει εξ ολοκλήρου τον προμηθευτή. 

2. Ο προμηθευτής που επικαλείται ανωτέρα βία υπο- 
χρεούται μέσα σε είκοσι (20) ημέρες από τότε που συνέ- 
βησαντα περιστατικά που συνιστούντην ανωτέρα βία, να 
αναφέρει εγγράφως αυτά και να προσκομίσει στο ΙΓΜΕ 
τα απαραίτητα αποδεικτικά στοιχεία. 

3. Σε περίπτωση που ο προμηθευτής μέσα στην ανωτέρω 
προθεσμία δεν αναφέρει τα περιστατικά και δεν προσκομί¬ 
σει τα απαιτούμενα αποδεικτικά στοιχεία, στερείται του δι¬ 
καιώματος να επικαλεσθεί την ύπαρξη ανωτέρας βίας. 

Αρθρο 38 

Αποκλεισμός Προμηθευτή 

Με απόφαση του Υπουργού Ανάπτυξης, ύστερα από 
γνωμοδότηση της Επιτροπής Πολιτικής Προγραμματι¬ 
σμού Προμηθειών η οποία υποχρεωτικά καλεί τον ενδια¬ 
φερόμενο για παροχή εξηγήσεων κατά το άρθρο 20 του 
ισχύοντος Συντάγματος και μετά από αιτιολογημένη ει¬ 
σήγηση του Δ.Σ. ΙΓΜΕ μπορεί να αποκλεισθεί προμηθευ¬ 
τής για ορισμένο ή αόριστο χρόνο από συγκεκριμένη προ¬ 
μήθεια ή από τις προμήθειες του δημόσιου τομέα, λόγω 
ανάρμοστης συμπεριφοράς σε διαδικασία προμήθειας. 

Αρθρο 39 

Εμπιστευτική φύση στοιχείων. 

Όλα τα στοιχεία τα σχετικά με προμήθειες, αναθέσεις 
έργων, μισθώσεις κ.λ.π. είναι εμπιστευτικής φύσεως και 
απαγορεύεται η ανακοίνωση τους σε τρίτους, εφόσον 
έτσι καθορίζονται από τους ίδιους τους προμηθευτές. 

Αρθρο 40 
Τήρηση στοιχείων. 

1. Η Υπηρεσία προμηθειών τηρεί με χειρόγραφο ή μη¬ 
χανογραφικό σύστημα τα εξής βιβλία και στοιχεία: 

α. Βιβλίο καταχωρήσεων παραγγελιών για τις προμή¬ 
θειες κλιμακίου Γ και Δ. 

β. Βιβλίο περιληπτικών καταχωρήσεων διακηρύξεων 
και βιβλίο περιληπτικών καταχωρήσεων συμβάσεων για 
τις προμήθειες κλιμακίου Α και Β. 


γ. Βιβλίο υλικού και ατελειών προμηθειών εξωτερικού. 

δ. Βιβλίο-πρωτόκολλο καταχώρησης πρακτικών επιτρο¬ 
πών διενέργειας των διαγωνισμών. 

ε. Τα πρακτικά των Επιτροπών διενέργειας διαγωνι¬ 
σμών τα οποία έχουν δεόντως υπογράφει. 

Τα υπό στοιχεία α και δ τηρούνται και από τις Περιφε¬ 
ρειακές Μονάδες του ΙΓΜΕ για τις διενεργούμενες από 
αυτές προμήθειες. 

2. Τα αρχείο των ανωτέρω στοιχείων εφόσον η Υπηρε¬ 
σία Προμηθειών εφαρμόζει μηχανογραφική παρακολού¬ 
θηση, τηρούνται σε μαγνητικά μέσα. 

3. Στην Υπηρεσία Προμηθειών τηρούνται επίσης όλοι οι 
φάκελλοι διαγωνισμών. 

Το αρχείο κάθε προμήθειας καταστρέφεται μετά την πα¬ 
ρέλευση δεκαετίας απάτην οριστική παραλαβή των υλικών. 

Αρθρο 41 

Τελικές και Μεταβατικές Διατάξεις 

1. Οι διατάξεις του Κανονισμού Προμηθειών ΙΓΜΕ, που 
έχουν εγκριθεί με την υπ' αριθμόν 13713/1536/6.3.77 από¬ 
φαση του Υπουργού Βιομηχανίας και Ενέργειας και Τε¬ 
χνολογίας και έχει τροποποιηθεί με την V-1 η/Φ524/10696/ 
2.8.85 απόφαση του ιδίου Υπουργού, παύουν να ισχύουν 
απάτης δημοσιεύσεως του παρόντος πλην εκείνων εις τις 
οποίες παραπέμπουν οι διατάξεις του Κανονισμού Εκτε- 
λέσεως'Εργων, οι οποίες ισχύουν μόνο για τα υπάτου Κα¬ 
νονισμού αυτού διεπόμενα έργα. 

Προμήθειες που έχουν προκηρυχθεί με το προηγούμε¬ 
νο νομικό πλαίσιο εξακολουθούν να εκτελούνται μέχρι 
ολοκληρώσεως με αυτό. 

2. Οποιοδήποτε θέμα που δεν ρυθμίζεται με τις διατά¬ 
ξεις του παρόντος, έχουν εφαρμογή οι Διατάξεις των Π.Δ. 
370/95 και 394/96, όπως κάθε φορά ισχύουν. 

Αρθρο 42 

Παρατίθενται παράρτη μα με υποδείγματα Ανακοινώσε¬ 
ων και Προκηρύξεων Διαγωνισμών και Διαδικασιών με 
Διαπραγμάτευση για συμβάσεις προμηθειών του ΙΓΜΕ, 
που προσαρτάται στον παρόντα κανονισμό και αποτελεί 
αναπόσπαστο μέρος αυτού. 

ΠΑΡΑΡΤΗΜΑ 

Α. ΑΝΟΙΚΤΕΣ ΔΙΑΔΙΚΑΣΙΕΣ 

1. Όνομα, διεύθυνση, αριθμός τηλεφώνου, τηλεγρά¬ 
φου, τέλεξ και τηλεφωτοαντιγραφικού μηχανήματος της 
αναθέτουσας αρχής. 

2. α) Διαδικασία που επελέγη για τη σύναψη των συμ¬ 
βάσεων. 

β) Τύπος της σύμβασης για την οποία γίνεται η πρό¬ 
σκληση για την υποβολή προσφορών. 

3. α) Τόπος παράδοσης. 

β) Φύση και ποσότητα των ζητουμένων προϊόντων. Τα¬ 
ξινόμηση ΟΡΑ. 

γ) Πληροφορίες για τη δυνατότητα των προμηθευτών 
να υποβάλλουν προσφορές για μέρος των απαιτουμένων 
προμηθειών. 

4. Ταχθείσα, ενδεχομένως, προθεσμία παράδοσης. 

5. α) Επωνυμία και διεύθυνση της υπηρεσίας από την 
οποία είναι δυνατόν να ζητηθούν οι συγγραφές υποχρεώ¬ 
σεων και τα λοιπά τεύχη της σύμβασης. 

β) Προθεσμία υποβολής της αίτησης αυτής. 

γ) Ενδεχομένως, ύψος και τρόπος πληρωμής του πο¬ 
σού που πρέπει να καταβληθεί για την απόκτηση αυτών 
των εγγράφων. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


3317 


6. α) Προθεσμία υποβολής των προσφορών. 

β) Διεύθυνση στην οποία πρέπει να σταλούν. 

γ) Γλώσσα ή γλώσσες στις οποίες πρέπει να συντα¬ 
χθούν οι προσφορές. 

7. α) Πρόσωπα τα οποία επιτρέπεται να παρευρεθούν 
στην αποσφράγιση των προσφορών. 

β) Ημερομηνία, ώρα και τόπος αποσφράγισης των προ¬ 
σφορών. 

6. Ενδεχομένως, απαιτούμενες εγγυήσεις και λοιπές 
εξασφαλίσεις. 

9. Βασικοί όροι για τη χρηματοδότηση και πληρωμή ή 
και παραπομπή στις σχετικές, κανονιστικές διατάξεις. 

10. Ενδεχομένως, νομική μορφή την οποία θα πρέπει να 
περιβληθεί ο όμιλος των προμηθευτών στον οποίο κατα¬ 
κυρώνεται η σύμβαση. 

11. Αναγκαίες πληροφορίες και διατυπώσεις προκειμέ- 
νου να διαπιστωθεί αν συντρέχει το ΜΙΝΙΜΨΜ των οικο¬ 
νομικών και τεχνικών προϋποθέσεων που πρέπει να πλη¬ 
ροί ο προμηθευτής. 

12. Χρονικό διάστημα κατά το οποίο ο προσφέρων υπο- 
χρεούται να διατηρεί την προσφορά του ανοικτή. 

13. Κριτήρια για την κατακύρωσητης σύμβασης. Τυχόν 
άλλα κριτήρια εκτός από τη χαμηλότερη τιμή, αναφέρο- 
νται εφόσον δεν περιλαμβάνονται στη συγγραφή υπο¬ 
χρεώσεων. 

14. Ενδεχομένως, απαγόρευση των εναλλακτικών προ¬ 
σφορών. 

15. Λοιπές πληροφορίες. 

16. Ημερομηνία δημοσίευσης της προκήρυξης διαδικα¬ 
σίας προκαταρκτικής ενημέρωσης ή επισήμανση της τυ¬ 
χόν παράλειψης δημοσίευσής της στην Επίσημη Εφημε¬ 
ρίδα των Ευρωπαϊκών Κοινοτήτων. 

17. Ημερομηνία αποστολής της προκήρυξης. 

18. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

Β. ΚΛΕΙΣΤΕΣ ΔΙΑΔΙΚΑΣΙΕΣ 

1. Όνομα, διεύθυνση, αριθμός τηλεφώνου, τηλεγρά¬ 
φου, τέλεξ και τηλεφωτοαντιγραφικού μηχανήματος της 
αναθέτουσας αρχής. 

2. α) Διαδικασία που επελέγη για τη σύναψη της σύμβα- 
σης. 

β) Ενδεχομένως, λόγοι προσφυγής στη συνοπτική δια¬ 
δικασία. 

γ) Τύπος της σύμβασης για την οποία γίνεται η πρό¬ 
σκληση για την υποβολή προσφορών. 

3. α) Τόπος παράδοσης. 

β) Φύση και ποσότητα των ζητουμένων προϊόντων. Τα¬ 
ξινόμηση ΟΡΑ. 

γ) Πληροφορίες για τη δυνατότητα των προμηθευτών 
να υποβάλλουν προσφορές για τμήματα των απαιτουμέ- 
νων προμηθειών. 

4. Ταχθείσα προθεσμία παράδοσης. 

5. Ενδεχομένως, νομική μορφή την οποία θα πρέπει να 
περιβληθεί ο όμιλος των προμηθευτών στον οποίο κατα¬ 
κυρώνεται η σύμβαση. 

6. α) Προθεσμία υποβολής των αιτήσεων συμμετοχής. 

β) Διεύθυνση στην οποία πρέπει να σταλούν. 

γ) Γλώσσα ή γλώσσες στις οποίες πρέπει να συντα¬ 
χθούν. 

7. Προθεσμία υποβολής των προσκλήσεων υποβολής 
προσφορών. 

8. Ενδεχομένως, τυχόν απαιτούμενες εγγυήσεις. 


9. Πληροφορίες σχετικά με την ιδιαίτερη κατάσταση 
του προμηθευτή καθώς και αναγκαίες πληροφορίες και 
διατυπώσεις για να κριθεί αν πληροί το ΜΙΝΙΜΙϋΜ των 
απαιτούμενων οικονομικών και τεχνικών προϋποθέσεων. 

10. Κριτήρια για την κατακύρωση της σύμβασης εφό¬ 
σον δεν αναφέρονται στην πρόσκληση για την υποβολή 
προσφορών. 

11. Αριθμός ή όρια του αριθμού των υποψηφίων που 
πρόκειται να προσκληθούν να υποβάλουν προσφορά. 

12. Ενδεχομένως, απαγόρευση των εναλλακτικών προ¬ 
σφορών. 

13. Λοιπές πληροφορίες. 

14. Ημερομηνία δημοσίευσης της προκήρυξης της δια¬ 
δικασίας προκαταρκτικής ενημέρωσης ή επισήμανση της 
τυχόν παράλειψης δημοσίευσής της στην Επίσημη Εφη¬ 
μερίδα των Ευρωπαϊκών Κοινοτήτων. 

15. Ημερομηνία αποστολής της προκήρυξης. 

16. Ημερομηνία παραλαβής και προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

Γ’ ΔΙΑΔΙΚΑΣΙΕΣ ΜΕ ΔΙΑΠΡΑΓΜΑΤΕΥΣΗ 

1. Όνομα, διεύθυνση, αριθμός τηλεφώνου, τηλεγρά¬ 
φου, τέλεξ και τηλεφωτοαντιγραφικού μηχανήματος της 
αναθέτουσας αρχής. 

2. α) Διαδικασία που επελέγη για τη σύναψη της σύμβα¬ 
ση. 

β) Ενδεχομένως, λόγοι προσφυγής στη συνοπτική δια¬ 
δικασία. 

γ) Τύπος της σύμβασης για την οποία γίνεται η πρό¬ 
σκληση για την υποβολή προσφορών. 

3. α) Τόπος παράδοσης. 

β) Φύση και ποσότητα των ζητουμένων προϊόντων. Τα¬ 
ξινόμηση ΟΡΑ. 

γ) Πληροφορίες για τη δυνατότητα των προμηθευτών 
να υποβάλλουν προσφορές για μέρος των απαιτούμενων 
προμηθειών. 

4. Ταχθείσα προθεσμία παράδοσης. 

5. Ενδεχομένως, νομική μορφή την οποία θα πρέπει να 
περιβληθεί ο όμιλος των προμηθευτών στον οποίο κατα¬ 
κυρώνεται η σύμβαση. 

6. α) Προθεσμία υποβολής των αιτήσεων συμμετοχής. 

β) Διεύθυνση στην οποία πρέπει να σταλούν. 

γ) Γλώσσα ή γλώσσες στις οποίες πρέπει να συντα¬ 
χθούν. 

7. Ενδεχομένως, τυχόν απαιτούμενες εγγυήσεις. 

8. Πληροφορίες σχετικά με την ιδιαίτερη κατάσταση 
του προμηθευτή καθώς και αναγκαίες πληροφορίες και 
διατυπώσεις για να κριθεί αν συγκεντρώνει τις απαιτού- 
μενες οικονομικές και τεχνικές προϋποθέσεις. 

9. Αριθμός ή όρια του αριθμού των υποψηφίων που πρό¬ 
κειται να προσκληθούν να υποβάλουν προσφορά. 

10. Ενδεχομένως, απαγόρευση των εναλλακτικών προ¬ 
σφορών. 

11. Ενδεχομένως, ονόματα και διευθύνσεις των προμη¬ 
θευτών που έχουν ήδη επιλεγεί από την αναθέτουσα αρ¬ 
χή· 

12. Ημερομηνία προηγουμένων δημοσιεύσεων στην 
Επίσημη Εφημερίδα των Ευρωπαϊκών Κοινοτήτων. 

13. Λοιπές πληροφορίες. 

14. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινοτή¬ 
των. 

Άρθρο 43 

Είναι δυνατή η αναθεώρηση και τροποποίηση των δια¬ 
τάξεων του παρόντος Κανονισμού μετά από πρόταση του 
Διοικητικού Συμβουλίου η οποία εγκρίνεται με κοινή από¬ 
φαση του εποπτεύοντος Υπουργού και του Υπουργού 
Ανάπτυξης. 

Ο Κανονισμός αυτός θα αρχίσει να ισχύει από τη δημο¬ 
σίευσή του στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2003 

οι ΥΦΥΠΟΥΡΓΟΙ 

ΑΛΕΞΑΝΔΡΟΣ ΚΑΛΑΦΑΤΗΣ 
ΧΡΗΣΤΟΣ ΘΕΟΔΩΡΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




